ލޯތްބެއްގެ ފެށުން 31 – Esfiya – Dhivehi Vaahaka Site\n- by Belle - 128- August 9, 2019\n” ލިވީ ” ކުރިމަތީ ހުރި އަންހެން ކުއްޖާ އޭނާއަށް އެނަމުން ގޮވާލުމާއިއެކު ވިންދުޖަހަމުންދިޔަ ހިތަށް ހުއްޓުމެއް އައިކަހަލައެވެ. ހަށިގަނޑުގައި ދައުރުވަމުންދިޔަ ލޭނާރުތައް އައްސިވީކަހަލައެވެ. ކަރަންޓު ޝޮކެއް މީހަކަށް ދިނަސް އޭނާއެހުރި ހާލަތައް ނާންނާނެކަން ގައިމެވެ.\nފަސްއަހަރު ދުވަސް. މަދު ދުވަސްތަކެއް ނޫނެވެ. ފަސްއަހަރުދުވަސް އެހަނދާންތަކާ ދުރުވާން އޭނަ ކުރިހާ މަސަތްކަތެއް އެންމެ ފަޅި ސިކުންތަކުން ބޭކާރުވީއެވެ. ފަސްއަހަރު ދުވަސް ހިތާމަކުރުމުގައި، ލޮލުން ކަރުނަ ނުހިއްކާ، ފަސްއަހަރުދުވަސް ރޭގަނޑު ނުނިދި ނައިޓުމެއާރސްތަކުގަ، ފަސްއަހަރު ދުވަހު އަމިއްލަނަފްސައް އިތުބާރުކުރުމެއްނެތި، އެކަނިވެރިކަމުގައި ދުވަސްތައް ހޭދަކޮއްފިއެވެ. ކުޑަވެސް ހިތްހަމަ ޖެހުމެއް ލިބުނީ އޭނަގެ މޫނުމައްޗައް އަލުން ހިނިތުންވުމެއް ގެންނަން ސައިފު ކުރާ މަސައްކަތުންނެވެ. އެކަމަކު މިހާރު އަލުން އޭނަގެ މާޒީ ކުރިމަތިން އިޔާދަވީއެވެ. ކުރަންބޭނުންނުވާ ހަނދާންތަކެއް އަލުން ކުރަންޖެހުނީއެވެ.\n” އައެމް އީމާ. އައި ޑޯންޓް ނޯ އެނީ ލިވީ އޯރ ސަމްވަން ” މޫނުމަތީ ވީ ހާސްކަން ކަނޑުވާލަމުން ހިނިތުންވެލަމުން ލިވީ ބުނެލިއެވެ. އެކަމަކު ކުރިމަތިން އެފެނުނު އަންހެން ކުއްޖާ އޭނާ ބުނިވާހަކަ ގަބޫލު ކުރިހެނެއް ހިޔެއްނުވެއެވެ. ސައިފުއާ ފަހުން ބައްދަލުކުރާނެކަމަށް ބުނަމުން ލިވީ ހިނގައިގަތީ އޭނަގެ ކާރާ ދިމާއަށެވެ. ފިޔަވަޅުތައް އަވަސް ކުރެވެމުންދިޔައީ ހިތް ބާރަށް ތެޅޭތީއެވެ.\n” ލިވީ ވެއިޓު ” ފަހަތުން އެއަންހެން ކުއްޖާ ގޮވާލުމުންވެސް މަޑުނުކޮށް ލިވީ ދިޔައީ ކުރިއަށެވެ. ފަހަތުން ސައިފުވެސް އަންނަކަން އޭނާއަށް އިނގެއެވެ. ނޭގެނީ އެއަންހެން ކުއްޖާއަށް އޭނަގެ މައުލޫމާތު ހޯދުނު ގޮތަކާއިމެދުއެވެ. އިޒަބެލް އާއި އޭނާގެ މައިންބަފައިންނަށް ނޫނީ އޭނާގެ މައުލޫމާތު ހޯދަން ފަސޭހަ ވާނެ ބަޔަކުނޫޅޭނެކަން އޭނާއަށްވެސް އިނގެއެވެ. އަނެއްކާ ޒައިކު….ޒައިކު ދަންނަކުއްޖަކަށްވެސް ވެދާނެ އެ…އަމިއްލަ ނަފްސާ އެތައް ވާހަކަ ތަކެއް ދައްކަމުން ލިވީ ކުރިއަށްދިޔައެވެ.\nތަންކޮޅަކަށް ދެވުނުތަނުން އޭނަ އަރައިގެން އައި ކަޅުކުލައިގެ ކާރު ފެނުމުން ހިނގުން ބާރުކޮށްލިއެވެ. ކާރަށް އެރުމަށްފަހު އިންޖީނު ސުޓާޓުކޮށްލީ މިތަނުން އަވަހަށް ފިލުމުގެ ބޭނުމުގައެވެ.\n” ލިވީ ޕްލީޒް ލިސެން ޓު މީ ” އެއައި ބާރުމިނުގައި އެއަންހެން ކުއްޖާ ކާރުގެ ބިއްލޫރިގަނޑުގައި ޖެހުމަށްފަހު ކިޔަންފެށިއެވެ. ލިވީ ކުޑަ ހިތްވަރެއް ކޮއްލުމަށްފަހު ކުރިމައްޗައް ބަލާލުމަށްފަހު ބިއްލޫރިގަނޑު ތިރިކޮށްލިއެވެ.\n” ލިސެން، އައި ހޭވް ނޯ އައިޑިއާ ވައި ޔޫ އާރ ކޯލިންގ މީ ލިވީ. މައި ނޭމް އިޒް އީމާ. އެންޑް އައެމް މުސްލިމް ގާލް. ސައިފް އިޒް މައި ފްރެންޑް ” ލިވީގެ އަޑުވަނީ ކުރެހިފައެވެ. ޕެނިކެއް ޖެހިދާނެތީ އަތްމުއްކަވާލައިގެން ހުއްޓެވެ.\n” އައި ޑޯންޓް އީވެން ނޯ ޔޫ ” އެބުނީވެސް ތެދެކެވެ. އެއަންހެން ކުއްޖާއަކީ ލިވީ ދުވަހަކު ދުއްކުއްޖެއް ނޫނެވެ. އޭނައަކަށް ކުޑަވެސް އިޝާރާތެއް ނުފެނުނެވެ. ކުޑަކޮށްވެސް އެނގިފައެއްވެސް ނެތެވެ. ދަންނަ ވައްތަރެއް ނުޖެހިތާ އެއަޑަކީވެސް އަލައް އަޑުއެހި ނަމެކެވެ. ސައިފު އަބަދުވެސް ބުނާނީ އޭނަގެ ވަރަށް ގާތް ދެރަޙުމަތްތެރިއަކު ހުންނަވާހަކައެވެ. ނަން ނުބުނީ އޭނަވެސް އެހާވަރަކުން ހޯދަން ނޫޅުނީމާކަމަށް ވެދާނެއެވެ.\nއެއަޑު އެހުމެއްނެތި، ކާރުދުއްވާލަން ތައްޔާރުވެލިތަނާ ގަނޑުވީ ދެން އެ އަންހެން ކުއްޖާ ބުނެލި ޖުމްލައަކުންނެވެ. ހުންގާނުގައި ހިފަހައްޓާލުމަށްފަހު ބާރަށް އޮބާލެވުނެވެ. ކުރިމަތިންފެނުނު މަގުވެސް ސިފަވީ ކަށިކުނބުރު ޖަންގައްޔެއްފަދައިންނެވެ. ކުރިއަށްދާނެގޮތެއް ނޭނގި، ނުކުމެވޭނެ ގޮތެއް ނެތި ތާށި ވެވުނީހެނެވެ. އުމުރުގައިވެސް އަދި މިކަހަލަ ނުބައި ޙަބަރެއް ނުލިބެއެވެ. އެހާ މަޝްހޫރު މީހަކަށްވާއިރު އެކައިވެނީގެ ވާހަކަ ނޫސްތަކުގައި ވާނެކަން އޭނައަށް އިނގެއެވެ. އެކަމަކު ޝޯޝަލްމީޑިއާގެ ހުރިހާ ވަސީލަތަކުން ދުރުވީވެސް އަމިއްލައަށެވެ. ޒައިކުގެ ކުޑަވެސް ޙަބަރެއް ލިބޭކަށް އޭނަ ނޭދެއެވެ. އެހަނދާންކުރުމަކީ ހިތި ޙަބަރު ކެއުން ކަހަލަ ކަމެކެވެ. އެތައް ވޭނަކާއި އުނދަގުލެއް ތަހައްމަލު ކުރުމަށްފަހު އޭނަ މިވަނީ މިހާރު ދުނިޔެއާއި ކުރިމަތި ލާފައެވެ. ފަހަތައް ނުބަލަން އަޒުމް ވަރުގަދަ ކޮށްފައެވެ. އެކަމަކު މިވީ ކިހިނެއް ހެއްޔެވެ؟\n” އައެމް ޒައިކު ވައިފް ”\nކުދިކުދި މިނާފުއްތަކެއް ފަދައިން އޭނާގެ ލޮލުން ކަރުނައިގެ މުތީތައް ލޯ ފުސްކޮށްލައިފިއެވެ. އަތުގެ އިނގިލިތައް ތުރުތުރު ލާންފެށިއެވެ. އޭނައަށް އަބަދުވެސް ޔަގީންކުރެވެއެވެ. ޒައިކު އޭނަގެ ދިރިއުޅުމުން މޫވް އޮން ކޮށް އެހެން ދިރިއުޅުމެއް ފަށާނެކަމެވެ. އަދި އަމުދުން އޭނަ ޒައިކުއާ ދޭތެރޭ ކަންތައް ކުރި ގޮތުން ޒައިކު އިތުރަށް އޭނަގެ ހަނދާނުގައި މަޑުކުރުމަކީ ނެއްކަމެކެވެ. އެކަމަކު އެ ހަގީގަތް ކުރިމަތިން ފާޅުވުމުން، ތޫނު ވަޅިއަކުން އޭނާގެ ހިތުގައި ތަކުރާރުކޮށް އެޅެމުންދާ ކަމުގެ އިޙުސާސް ވަނީއެވެ. އޭނަގެ ހިތައް ހާދަ ތަދު ވެއްޖެއެވެ.\nއެއިޙުސާސް ތަކާއެކު ކާރު ދުއްވާލީ އެޙަގީގަތާ ކުރިމަތި ލުމުގެ ބާރު ހިތުގައި ނެތުމުންނެވެ. ހިތުގައި ހުސްކަމެއް ވީކަމުގެ އިޙުސާސް ކުރެވިއްޖެއެވެ. އެހަގީގަތް އަޑު އިވުމުގެ ކުރިން އަދިވެސް ޒައިކު އަކީ އޭނަގެ ހަމައެކަނި މިލްކެއްކަމަށް ނިންމައިގެން ދުވަސްތައް ބޭކާރު ކޮށްލެވުނީއެވެ. މިތަނުން ދުރަށްދާން ވީހާވެސް އަވަހަކަށް އޭނަ ބޭނުން ވަނީއެވެ.\nހަށިގަނޑު ފޫއަޅުވާލާވަރުގެ ރިހުމާއި ތަދު އިހުސާސް ވެއެވެ. އޭނާގެ މޫނުމަތީ މީހަކު އެއްވެސް ކަހަލަ ހަތިޔާރެއްނެތި، ޒަހަމް ކޮށްލަމުން ދަނީހެން ހީވަނީއެވެ. ރޮއެރޮއެ ދެލޯ ރަތްވެއްޖެއެވެ. މޭގައި އަތްއަޅާލަމުން އެނދުމައްޗައް ތިރި ވެވުނީ ރިހުންގަނޑެއް އަރައިގެނެވެ. ގެލެރީއިން ލަވް ޖަހާފައިވާ ފޯލްޑާއެއް ހުޅުވާލަމުން ފޮޓޮއަކަށް ލިއެވެ. އެއީ އޭނައާއި ޒައިކުގެ ފޮޓޯތަކެވެ. އަބަދަށް ރައްކާކުރަމުން އައި ފޮޓޯތަކެވެ. އޭނަ ހަނދާންނައްތާލަން މަސައްކަތް ކޮށްކޮށް ނުވެފައި ހުރި ކަމެކެވެ.\nލިވީ އަށް ހަޅެއްލަވައި ގަނެވުނީ ނަރުހުންނަށް ގޮވަމުންނެވެ. އޭނާގެ ދަރިފުޅު ސާރޖަރީ އަށްފަހު އޭނާވެސް އަނބުރައިގަނެގެން ވެއްޓުނީއެވެ. ހިތުގެ އެތިކޮޅުކަމުގައިވާ އޭނާގެ ދަރިފުޅެވެ. ޒައިކުއާ ގުޅުވާފައި އޭނާގެ ދަރިފުޅަށް ދިންނަމަކީ ޒާކިން ޒައިކު ޙާލިދު އެވެ. އަތައްގުޅާފައިވާ ކަށިތައް ނައްޓާލަމުން ވަރުނެއް ހަށިގަނޑު ގަދަކަމުން ތެދުކުރަން މަސައްކަތް ކުރިއެވެ. އޭރު އިޒަބެލް އާއި އޭނާގެ މައިންބަފައިން އަދި ޒާކިން ބަލަމުންދިޔަ ޕޭރެންޓުން އައިސް ހަމަވަނީއެވެ.\n” އައި ވޯންޓު ޓު ސީ މައި ބޭބީ. ވެއާރ އިޒް ހީ ”\n” ޔޫ ޝުޑް ރެސްޓު އަ ލިޓުލް ” ނަރުސް ކައިރިވެލުމަށްފަހު އަތުގައި ހިފަން އުޅުމުން ލިވީ އެއަތް ދުރަށް ފޮޅާލިއެވެ.\n” ނޯ އައި ޑޯންޓު ނީޑް އަ ރެސްޓު. އައި ނީޑް ޓު ސީ މައި ބޭބީ ” ބާރަށް ހަޅެއްލަވައިގަންނަމުން އަނެއްކާވެސް ލިވީ ބުންޏެވެ.\n” މިސް ލިވީ. ދެއާރ އިޒް ސަމްތިންގ ޔޫ ޝުޑް ނޯ ” ޑޮކްޓާރ ބުނި ގޮތުން ލިވީގެ ނޭވާ ހިނގުން ހުއްޓުނުހެން ހީވިއެވެ. އޭނާ އަޑުއަހަން ބޭނުން ނުވާ އަޑެއް އިވޭކަށް ބޭނުމެއް ނޫނެވެ. މިއެންމެން އޭނަގެ ދަރިފުޅާ ބައްދަލު ވިޔަ ނުދީ މި ހިފަހައްޓަނީ ކީއްވެހެއްޔެވެ؟ ސާރޖަރީ އަށްފަހު ނޯމަލް ވާނެކަމަށް ކުރިން ޑރ ވަނީ ބުނެފައެވެ. އެދަރިފުޅަކީ އަނދިރީގެ ތެރެއިން އަލިކަން ލިބުނު ހަމައެކަނި އޭނަގެ ފުރާނައެވެ. އޭރު ދަރިފުޅުބަލަން ބަޔަކާ ހަވާލުކުރެވުނަސް ސާރޖަރީ ނިމުމުން އޭނަ އައީ ދަރިފުޅު ގެންދަން ވެގެނެވެ. އެދަރިފުޅާ ވަކިން ދުވަސްތައް ހޭދަކުރުމަކީ އޭނައަށް ވާނެކަމެއް ނޫނެވެ. ހަމައެކަނި ޒައިކުގެ ހަނދާނެވެ. ހަމަ އެދެލޮލެވެ. ޒައިކުގެ މޫނުމަތިން ހުރިހާ ސިފައެއް އެދަރިފުޅު އެހާ ކުޑައިރުވެސް މިލްކު ކޮށްލާފައި ވެއެވެ.\n” ވީ ކުޑް ނޮޓް ސޭވް ދަ ބޭބީ، ސޮރީ ” އެއަޑާއެކު އަނެއްކާވެސް ލިވީއަށް ނޫނެކޭ ބުނުމަށްފަހު ރޯންފެށުނެވެ. އޭރު އިޒަބެލް އައިސް އޭނަގައިގަ ބައްދާލުމަށްފަހު ހިތްވަރު ދެއެވެ.\n” ޒާކިން ” ކުއްލިއަކަށް ދަރިފުޅަށް ގޮވާލަމުން ލިވީ އަށް ތެދުވެވުނެވެ. އެ ވޭންދެނިމި ހަގީގަތް އޭނާއަށް ހުވަފެނުގައިވެސް ހަނދާނަކުން ކައްސައެއް ނުލައެވެ. އެހިތްދަތި ދުވަސް އޭނާއަށް އަބަދާއިއަބަދު ހަނދާންވެއެވެ. ލިވީއަށް ނިދުނީ ކިހާ އިރެއްވަންދެން ކަމެއްވެސް ނޭނގެއެވެ. ހޭލެވުނުއިރު މުޅިކޮޓަރިތެރެ ވަނީ އަނދިރިކަމުގެ ސާލެއް އޮޅާލައިގެނެވެ. އޭނާފަދައިންނެވެ. އެއަނދިރިކަމަށް ލޯހާނާލަމުން ތެދުވެ އަލިކޮށްލިއެވެ.\nކޮޓަރިއާ ގުޅޭކުލައަކުން ހުރި އަގުބޮޑު ކާޓަން ދެފަރާތައް ކެހިފައިވީއިރު ހުޅުވިފައި ހުރި ކުޑަދޮރުން ވަންނަމުން ދިޔަ ފިނިން މުޅިކުއްޖާވަނީ ފިނި ހިފާފައެވެ. ފަޔަށްމަހާލެވުނު މަޑުމަޑު ފައިވާނަށް އަރާލަމުން ކުޑަދޮރުކައިރިއަށް ހުއްޓިލިއެވެ. އޭނާއެހުރި އުސްއިމާރާތުން ދުރަށް ބަލާލުމުން ފެންނަނީ މުޅި ނިއުޔޯކު ދިއްލާ އަޅާފައިވާ ރީތި ، ފުރިހަމަ މަންޒަރެވެ. މޮޅު ލިޔުންތެރިއެއް، ޝާއިރެއް، ޅެންވެރިއަކަށްވެސް އެފުރިހަމަ މަންޒަރު ސިފަކުރުމަކަށް ކުޅަދާނައެއް ނުވާނެއެވެ. ލޯބިވެރިން އެމީހުންގެ ހަނީމޫން ހޭދަކުރަން ދުނިޔެމަތީ މިއަށްވުރެ ރީތި ތަނަކީ ކޮބައިބާއެވެ. އޮރެންޖު ކުލައިގެ ދަޅަ އޭނާގެ މޫނަށްވެސް އެޅިފައިވާއިރު ހީވަނީ ރަނުގެ އަސްލުހެންނެވެ. އެރީތި ދިގު ރަންކުލައިގެ އިސްތަށިގަނޑަށް އިތުރު ފުރިހަމަ ކަމެއް ގެނުވައެވެ. އެހާވެސް ފުރިހަމައެވެ. އެހެންނަމަވެސް އެ ހިތަށް ކުޑަވެސް އުފަލެއް ނެތެވެ. މޫނުމަތިން ފެންނަމުން ދަނީ ހިތާމައެވެ. ބޯ ބިއްލޫރިގަނޑުގައި ދެއަތްތިލަ ޖައްސާލަމުން އަނގައިން އާހް ގެ އަޑެއް ނުކުތެވެ. އެހާވެސް ހިތާމަވެރި އަޑެކެވެ.\nހަވީރުލައިގެން ހުރި ރަތްކުލައިގެ ދިގު ހެދުން، ކުރު ސޯޓުބުރިއަކާއި ޕެޓީއަކަށް ބަދަލުކޮށްލަމުން ފޯނުހިފައިގެން ސޯފާގައި ޖައްސާލިއެވެ. ސޯފާގެ ކައިރީހުރި ކުޑަ މޭޒުމަތީ ލޭމްޕް ކައިރީ ފެންތައްޓަކަށް ރީތި ރީނދޫކުލައިގެ ލިލީ ތަކެއް ޖަހާފައިހުއްޓެވެ. އެތަނުން މަލެއް ނަގާ ނޭފަތުގައި ޖައްސާލަމުން ވަސްބަލާލީ އެހިތައް ކުޑަވެސް ހިތްހަމަ ޖެހުމެއް ލިބޭތޯއެވެ.\nއެހެން އިރުކޮޅަކު އޮއްވާ ފޯނު ރިންގުވާ އަޑަށް ބަލާލިއިރު ގުޅަނީ އިޒަބެލް އެވެ. އަވަހަށް ފޯނުނަގާ ކަންފަތުގައި ޖަހަމުން ހިނިތުންވެލީ މިވަގުތު އޭނަގެ އެންމެ ގާތް މީހަކަށްވެސް ހުރީ އިޒަބެލް ކަމަށްވީތީއެވެ. ރަޝިޔާގައި އިޒަބެލް ހުރިއިރު އޭނަގެ ދިރިއުޅުންވެސް އޮތީ މިހާރު ރަޝިޔާގައެވެ. އެތަނުގެ އެންމެ ފެންވަރު ރަނގަޅު ހޮސްޕިޓަލް ގެ ނަރުހެއްގެ ގޮތުގައެވެ. އެ ދާއިރާއިން ކުޑަކުދިންނަށް އެހީވުމަކީ އެންމެ ހިތްހަމަ ޖެހޭކަމެވެ. އޭނަގެ ދަރިފުޅުގެ ހައްގުގައެވެ.\n” ހޭ އީމް. ވެއާރ އާރ ޔޫ؟ ” އާންމުގޮތެއްގައިވެސް އިޒަބެލްއަކީ ނިކަން ބާރަށް ވާހަކަ ދައްކާ ކުއްޖެކެވެ. އަދި އޭނަ ގެ އަޑުނީވި އެންމެ ދުވަހެއް ވިއަސް ވާނެވަރު އޮޅިފަކައެއްނެތެވެ.\n” ހޭ ” އަޑުން އުފާވެރި ކަން ދައްކަން މަސައްކަތް ކުރަމުން ލިވީ ވާހަކަ ދެއްކިއެވެ.\n” އައި ވޯސް ކޯލިންގ ޔޫ. ބަޓް ޔޫ ޑޯންޓު އާންސާރ މީ، ސައިފު ގެ މެޗް ބަލަން ދިޔައިންތަ؟، އޭނަ ހުންނާނީ ނުލާހިކު އުފާވެފަ އީމާ ދިޔައީމަ. ” އެއްމެ ނޭވައެއްވެސް ނުލާ އިޒަބެލް ވާހަކަ ދައްކާ ނިންމާލިއެވެ.\n” ދިޔައިން އެތަނަށް. އެކަމަކު އަންހެން ކުއްޖަކާ ދިމާވީ އެތަނުން ” ތިރީގައިވާ މާބުލް އަށް ބަލަމުން ލިވީ ވާހަކަ ދެއްކިއެވެ.\n” ސޯ ؟ ނުބުނައްޗޭ އަނެއްކާ އީމްއަށް ގާލްއެއް ދެކެ ލޯބިވެވުނިއްޔޭ! ހެއްހޭ ” އިޒަބެލް އޭނަގެ ހާލަތު ނުވިސްނި ހުރެ މަޖާކުރަމުން ދިޔައެވެ.\n” ޝީ ކޯލްޑް މީ ލިވީ ” ނޭވާ ހިފަހައްޓާލީ އިޒަބެލްގެ ޖަވާބު އަންނާނެގޮތް ހިތައް އަރާފައެވެ.\n” ވަޓް؟ ހައު؟ ޑޫޔޫ ނޯ ހަރ؟ ނޭނގެންޏާ ކިހިނެއް އެއަންހެން ކުއްޖާއަށް އީމް ތީ ލިވީކަން އެނގުނީ؟ އަނެއްކާ އީމްގެ ކުރީގެ ފްރެންޑެއްތަ އެއީ؟ އޯހް ނޯ ހީވަނީ ކޮލެޖް ނޫނީ ސުކޫލުދައުރުގެ އެކުވެރިއެއްހެން ” އަމިއްލައަށް ހީވާގޮތަކަށް ނޭވާއަކަށްވެސް ހުއްޓިނުލާ އިޒަބެލް ވާހަކަ ދެއްކިއެވެ.\n” އެއަންހެން ކުއްޖާ އަމިއްލަ އަށް ތަޢާރަފްވީ ޒައިކުގެ ވައިފް ގޮތުގަ ” އެހެން ބުނެވުމާއިއެކުވެސް ލިވީގެ މެއަށް ތޫނު ތަދެއް އިހުސާސް ވެއްޖެއެވެ.\n” ދެޓް ސަން އޮފް ބިސްކަޓް . ހައު ޑެއާރ ހީ މެރީ އެގެއިން؟ އޭނަ އަންހެނުން ރަޝިޔާއަށް އައޭ ޔަމާން އެއް ގޮވައިގެން ލިވީ ހޯދަން ” އިޒަބެލް ނުބުނެ ސިއްރު ކުރި ކަންތައް އޮޓޯއިން އަނގައިން ނުކުތެވެ. އެއަށްފަހު އަނގަމަތީ އަތްއަޅާލީ ލިވީ ދެރަވާނެވަރާ ރުޅިއަންނާނެ ވަރު އިނގިފައެވެ.\n” ވަޓް . އިޒޫ ކީކޭ ތި ބުނީ . ކުރިން ބައްދަލުވިތަ ޝިފާ އާ ، ކިހިނެއް ޔަމާން އަށް އެނގުނީ އިޒޫ އާ މީޓު ކުރަން ” ހަމަ އެ ނޭވާގައި ލިވީވެސް ވާހަކަ ދެއްކީ އުނގުމަތީ އޮތް ކުޝަން ނަގާ އެއްލާލަމުންނެވެ. ކަންތައް ވީގޮތް އިޒަބެލް ކިޔައި ދިނުމުން ލިވީ އަށް ފުން ނޭވާއެއް ލެވުނެވެ.\nއެތައްސަތޭކަ ހިޔާލުތަކެއް ލިވީގެ ސިނކުޑީގައި އެނބުރެމުން ދިޔައެވެ. އަދި ވެސް ހުރިހާކަމަކުން ސަލާމަތްވުމަށް ނިދާލަން ބޭނުމެވެ. ފުރިޖް ހުޅުވާލުމަށްފަހު ދަޅެއް ނަގަމުން އެބޯލަންފެށީ ސިކުނޑިއަށް ލުޔެއް ލިބޭތޯއެވެ. އެގޮތުގައި އެތައްއިރެއް ވުމަށްފަހު ލޮލަށް ނިދި ސަވާރުވީ ކިހިނެއް ކޮންއިރަކު ކަމެއްވެސް ނޭނގެއެވެ.\nThanks Mms 😍😍😍😘😘💜💜💙💚🍫🍫🍫🍫🍰🍰🍕🍕🍕🍕🌺🌺🌺🌺🌺🌺🌺🌺🌺🌺🌺🌺🌺🌺🌺🌺🌺🌾🌾🌾🌾🌾🌾🌾🌾🌾\nOmg…varah reethi 😘😘😘😘😘😍😍😍😍😍 whn is next part….. can’t wait to read 😊😊😊\nThanks Meekkomee 😍😍😍😍😍😘😘😘😘💛💛💛💛💜💜💜💜💜🍕🍕🍕🍕🍕🍕🍳🍳🍳🍳🍳🍳🍓🍓🍓🍓🍓🍓🌹🌹🌹🌹🌹🌹🌹🌸🌸🌸🌸🌸🌸🌸\nanekka zaik tha🙊♥\nAlhey Zaik alun livy aa nugulhuvavhey. Thi livy ah zaik kaaree kurinves buneveyne dho vee goi. Filaigen ulhunee hageegee loabi nuvaa thee hama. Evarakun ulhey echenooney, haadha foosehveyey livy dheke. Story vara reethi❤💗💓💗💓💗💓💗💓💗💓💗💓💓💗💓💗💓💗💓💗💓💗\nThanks Anonymous 😉😉😉😉😉😉😉😉😉💙💙💙💙💙💙💙💙💙💙💙💙💙💙🐟🐟🐟🐟🐟🐟🐟🐟🐟🐙🐙🐙🐙🐙🍋🍋🍋🍋🍋🍋🍋🍋🍋🍋🍁🍁🍁🍁🍁🍁🍁🍁🍁🌼🌼🌼🌼🌼\nDhen thi livy aa zaik gulhuvaafa livy dhaanvee. Thi zaik akah Adhives livy ge handhaanthakun dhurah nudhevigenviyyaa ulhenee. Konme sababakaahureves olhuvaalaafa fili myhaa dheke Adhives loabi vanee. Shif eh ai thelhiyas adeh nugovaane dho. Ekkolhun ekaku loabi vegen kihineh ulheynee.shif dhiyaama zaik ah engeyne shif kihaa muhimmu kan. Reethi story ingey. Waiting for next part.\nNext Sunday ga upkohleveytho v try kuraanaan. Eid vyma nikan bsy vane , anekka miothy fen eid eh hehe 😄😄🌂🌂🌂🌂🌂☔☔☔\nWoooow love this part. Varah salhi ❣ 😍 😍 😍 😍 😍 😍 😍 love you belle😍😍😍😍\nThanks shahu 😍😍😍😍😘😘😘😘😘😘💛💛💛💛💜💚💜💚💓💚💜💚💜💚🍧🍧🍧🍨🍧🍧🍨🍧🍨🌺🌺🌸🌺🌺🌸🌺🌸🌺🌸🌺🌸🌺🌸\nThanks iimran 😊😊😊😊😊😊😊\nAlhey bootiful ingey 😍😍😘😘. Dhen livy zaik life ahnugenebala, mihaar zaik vess shifaa dheke loabive ehnnu 😢😥😥😢😥.\nThanks Niru 😊😊😊😊😍😍😍😘😘😘😘💜💚💛💚💙💗💕💖💕💜💚💛🐟🐳🐬🐋🍧🍴🍨🍹🍕🍝🍟🍮🍯🍔🍤🍕🍞🍱🍋🍏🍐🍊🍅🍉🍈🍇🍆🍍🍑🍓🍑🌹🍒🌸🌷🌺🌷🍀🌸🌼🌸🌻🌷🌺🌸🌻\nStory v salhi\nAlhe mi part ga vaanuvaa kiaala dheefaanantha masha konmes kujje. Mi story hama v reethi maasha allah. Ekamaku mi part ga vaanuvaa eh ehgothakahves neyngunu. Livee kihineeaee . Maru veenun\nDarling her friend lied to shifa\nThanks Lool 😊😊😊😊😍😍😍😍😘😘😘😘💜💛💚💙💗💖🍉🍉🍉🍉🍉🍓🍓🍓🍒🍒🍒🍎🍎🍎🍎🍎🌹🌹🌹🌹🌹🌹🌸🌸🌷🌸🌷🌸🌷.\nLet’s C upcoming part’s 😉😉😉😉😉😉😉😉😉😉😉😉😉😬😬😬😬😬😬\nNice mi part ves and Eid mubarik to all 🎉🎊\nNice mi part ves ❤ ❤ ❤.. Eid mubarik to all 💖💚💜❤👋💓💟💗💕😘\nHi Belle👋👋💋💋❤❤💙💞💟💟💜💓💔👍🤳❣💚💙💘👅💋👅👄💖💕💖💗💗💗💗💗👭🎠🎠🎪🎪🎨🎨🎫🎫🎯🎯🎸🎸🖲🖲🎲🥁🥁🐤🐤🐥🐥🐦🐦🐦🦃🦃🕊🕊🐀🐀🐁🐁🐭🐭🐰🐑🐺🐔🐣🐤🐥🍓🍒🌹🌹🥀🥀🥀🍁🍀🍍🍢🍡🍣🍤🍗🍕🍖🍚🍉🍈🍇⚡🌥🌱🌲🌳🌺🌻🌽🌶🌾🌿☀🌤⛅🌥🍂🍁🍁🍁🌈🌈🌈❄❄🌷🌷🌷🥝🥝🍐🍋🍄🍅🍥🌵🌷🌷🌸🌹🌹🥀🍀🍁🍂🌥⛅☀🌿🌾🌾🌶🌺🌺🌺🌺kihineh🌹🌹🌹🌹🌹🌹🌹🌹🌹…. luv u n eid mubaarik🍖🍖🍛🍗🍲🍛🌺🌺🌺🌹🌹🌸🌸🌸🌻🌻🌼🌼\nHey Belle!.. 32nd part kon dhuvahakun tha up kolladheyny?.. <3\nAlht up kuran veyhje nun mi ey mahssala ake\nHaadha dhuvas vehjjeyey upload nukuraathaa\nwhats happening belle. we all have been waiting since along time\nAlhey Dhn Mee kihaa bodu kameh tha vehjehnu dhw up kureveyne dhuvahehviyas Bunan 😠😠\nAlhey haadha lahey dhw mihaaru please avahah upkohladhybala varah kiyaa hithun mi innanee\nBelle anehkaa Kameh V Tha? 😯😯\nKobaatha aneh part\nKobaa mihaaru mivaahaka liyaa kuhjaa gehlunee tha 😍\nMi week ves migen nimaney vaahaka up veeyahnun ….. belle baleytha????? ❤💙❤💙❤💙❤💕💕💕🌹🌹💕🌹🌹🌹💕 konirakun up vaaney … comment thakah reply ves kohleyma dho engeyney\nDon’t make us wait more it’s really annoying when you have to check the updates no news even for two three timesaday\nKobaatha aneh part haadha Lahey…


ހަލާލު ގޮތުގައި ތައުމީން ކުންފުނިތައް ހިންގުން\nދެ ފަރާތް ޙިއްޞާވާ ގޮތަށް އެހީތެރިކަން ފޯރުކޮށްދެވޭ.\nކ. މާލެ | 13 ސެޕްޓެންބަރ 2018 | ބުރާސްފަތި 14:20 | 7,516\nއިންޝުއަރެންސަކީ ލިބޭ ގެއްލުމަކަށް ކުރިން އެއްބަސްވެވިފައިވާ އުޞޫލުން ބަދަލު ދިނުނ. - މުހައްމަދު ޝަރުހާން\nތައުމީނަކީ އޭގެ ޒާތުގައި އެއީ އިސްލާމީ ޝަރީޢަތުގައި ހުއްދަ ކަމެއް ނޫނެވެ. އެއީ ޣައިރު މުސްލިމުން 20 ވަނަ ޤަރުނުގެ ތެރޭގައި ވުޖޫދު ކުރި ނިޡާމެކެވެ. މިނިޡާމުގައި އިސްލާމީ ޝަރީޢަތާ ޚިލާފު ކަންކަން އެކުލެވިގެން ވިއެވެ. މިހެން އޮތުމުން އިސްލާމީ އިޤްތިޞާދީ މާހިރުންނާއި، ދީނީ ޢިލްމުވެރިންގެ އެހީތެރިކަމާ އެކު މި ނިޡާމަށް އިސްލާމީ އުޞޫލާއި، ހަމަތައް ގެނެސް ޝަރިޢާ އާ އެއްގޮތަށް ނިޡާމު ހިންގުމުގެ އުޞޫލު ވަނީ ގެނެސްފައެވެ. މި ގޮތުން ވިޔަފާރީގެ އުޞޫލުން ކުންފުނި އުފައްދައި، އެކުންފުނި ހިންގާނޭ އިސްލާމީ ތައުމީނުގެ އުޞޫލު ވަނީ ޤާއިމް ކޮށްފައެވެ.\nތައުމީނަކީ: ނުރައްކަލެއް، ނުވަތަ މުޞީބަތެއް ކުރިމަތިވާ ހިނދު، އޭގެ ބަދަލު ތައުމީނު (އިންޝުއަރ) ކޮށްދޭ ފަރާތުން ލިބިދެވޭ ގޮތަށް، ތައުމީނު ކޮށްދިނުމަށް އެދޭފަރާތުން އެއް ފަހަރާ، ނުވަތަ މަހުން މަހަށް ދައްކާގޮތަށް، އިސްލާމް ދީން ހުއްދަކުރާ، ހަމަތަކުގެ މަތިން، ފައިސާ ދައްކަމުން ގެންދާގޮތަށް ކުރެވޭ ޢަޤްދެކެވެ. ތައުމީން ކުރުން، ނުވަތަ އިންޝުއަރ ކުރުމަކީ، އިންޝުއަރ ކުރާ އެއްޗަކަށް މުސްތަޤްބަލްގައި ކުރިމަތިވެދާނެ ގެއްލުމަކަށް ބަދަލުހޯދުމުގެ ގޮތުން އިންޝުއަރެންސް ކުންފުނިން އެދޭ ޕްރީމިއަމް އެއް ވެރިފަރާތުން ދިނުމަށްފަހު އެއްބަސްވުމަކަށް އައުމަވެ. މި އެއްބަސްވުމަކީ ތައުމީނުގެ ދާއިރާގެ މީހުން ކިޔާ ގޮތުން ނަމަ އިންޝުއަރެންސް ޕޮލިސީ އެވެ.\nތަކާފުލް ނުވަތަ އިސްލާމިކް އިންޝުއަރެންސް އަކީ ވަރަށް ފުރިހަމަ އޮނިގަޑެއްގެ ދަށުން، ދިމާވާ ކުއްލި ޙާލަތެއްގައި ނިކަމެތިކަން ލިބޭ ފަރާތަށް، ދެ ފަރާތް ޙިއްޞާވާ ގޮތަށް އެހީތެރިކަން ފޯރުކޮށްދިނުމެވެ. ދީނީ ނަޒަރަކުން ބަލާއިރު މިކަން އެންމެ ބޮޑަށް ވައްތަރުވަނީ އިސްލާމްދީނުގެ އެއްރުކުން ކަމުގައިވާ ޒަކާތާއެވެ. ކުރިންވެސް ދެންނެވުނު ފަދައިން އިސްލާމިކް އިންޝުއަރެންސް އާއި ކޮންވެންޝަނަލް އިންޝުއަރެންސްގެ މަގްޞަދުތައް ފުށުއަރައެވެ. މިހެންވުމުން ތައުމީނުލްއިސްލާމީ ހިންގުމުގައި މަޤްޞަދުތައް ތަފާތު ކުރެވެއެވެ. މިގޮތުން، އިސްލާމިކް އިންޝުއަރެންސް ހިންގަނީ ބައިވެރިން ދައްކާ ކޮންޓްރިބިއުޝަންގެ އެހީގައެވެ. އެ ބައިވެރިންގެ މެދުގައި އެއްބަސްވެފައިވާ އުޞޫލުގެ މަތިން ގެއްލުމެއް ދިމާވާ ބައިވެރިޔާއަށް އެހެން ހުރިހާ ބައިވެރިންގެ ރުހުމާއި އެކު އެއްކުރެވިފައިވާ އެ ކޮންޓްރިބިއުޝަން އިން ގެއްލުމުގެ ބަދަލު ދެވޭ ގޮތަށެވެ. އެހެންކަމުން ގެއްލުންވާ ފަރާތަށް ބަދަލު ދެވެނީ އެންމެހައި ބައިވެރިންގެ ރުހުމާއި އެކު އިސްލާމީ އުޞޫލު ތަކާއި ހަމަތަކުގެ މަތިން އެ ބޭނުން ޖެހިފައިވާ ފަރާތްތަކަށް އެހީތެރިވުމުގެ މަޤްޞަދުގައެވެ. މީގެ އިތުރުން އެއްބަސްވެފައިވާ އުޞޫލުގެ މަތިން އިސްލާމިކް އިންޝުއަރެންސްގެ ކަންތައް ހިންގައިގެން ފައިދާ ވެއްޖެނަމަ ހަމަހަމަކަމާއި އެކު ކޮންމެ ބައިވެރިޔަކަށް ވެސް އެ ބައިވެރިޔަކު ދެއްކި ކޮންޓްރިބިއުޝަންގެ ޙިއްޞާއަށް ބެލި ފައިދާ ވެސް ބަހަން ޖެހެއެވެ.\nއިސްލާމިކް އިންޝުއަރެންސް ނުވަތަ ތަކާފުލް ކުންފުނިތައް އިސްލާމީ ޝަރީޢާ އާއި އުޞޫލުތަކާއި އެއްގޮތްވާ ގޮތުގެމަތިން ހިންގުމަށްޓަކައި ކޮންމެ ކުންފުންޏެއްގައި ވެސް ޝަރީޢާ އާއި ސުޕަވައިޒަރީ ބޯޑެއް އެކުލަވާލަން ޖެހެއެވެ. އަދި އެންމެހައި ކަންތައްތައް ހިނގަނީ ޝަރީޢާ އާއި އިސްލާމީ އުޞޫލު ތަކާއި ހަމަތަކާއި އެއްގޮތްވާ ގޮތުގެމަތިން ތޯ ބެލުމަކީ އެ ބޯޑުގެ ފުރިހަމަ ޒިންމާއެކެވެ. ނަމަވެސް މިބޯޑުން ކުންފުނީގެ ދުވަހުން ދުވަހަށް ހިންގޭ ކަންތައްތައް ބަލަހައްޓާކަށް ނުޖެހޭނެއެވެ. މިކަންތައްތައް ބަލަހައްޓައި އެބޯޑަށް ފުރިހަމަ މޢުލޫމާތު އެރުވުމަށްޓަކައި ޝަރީޢާ ކޮންޕްލައެންސް އޮފިސަރެއް (ހިނގަމުންދާ ގޮތް ބަލައި ހިނގާ ނުހިނގާ ގޮތް ބެލެހެއްޓުމަށް) ޢައްޔަން ކުރެވެންޖެހެ އެވެ. މި މޤާމަކީ މިހާރުގެ ކުންފުނިތައް ހިންގޭ އުޞޫލުތަކުން ދަންނަވާނަމަ އިންޓާނަލް އޮޑިޓަރ ނުވަތަ އެއާ އެއް ފެންވަރެއްގެ މަޤާމަކަށް ވާންޖެހެއެވެ. ކުންފުނީގައި އޮންނަ ޝަރީޢާ ބޯޑުގައި ވެސް އިސްލާމީ ޝަރީޢާ ދަންނަ ބަޔަކާއި، އިންޝުއަރެންސް ދަންނަ ބަޔަކު ތިބެން ޖެހެއެވެ. އަދި ބޯޑުން ނިންމާ ކޮންމެ ކަމެއް ނިންމަން ޖެހެނީ އިސްލާމީ އުޞޫލުތަކާ އެއްގޮތަށެވެ.


Molhuvi France, Bon govvaathive Supporters dhandugai thaashi vejje\nމޮޅުވީ ފްރާންސް، ބޮމުގެ ހަމަލާއާއެކު ސަޕޯޓަރުން ދަނޑުގައި ތާށިވެއްޖެ\nސަޕޯޓަރުން މެޗަށް ފަހު ދަނޑުމަތީގައި: ބޮންގޮއްވާފައިވަނީ އެއް ތަނަކ ސްޓޭޑިއަމާ ގާތުގައިވާ ތަނެއް.\nއޮލީވިއާ ޖީރޫޑާއި އަންދްރޭ ޕިއޭރާ ޖެހި ލަނޑުތަކުން ޖަރުމަނު އަތުން ފްރާންސް ރޭ 2-0އިން މޮޅުވި މެޗަށް ފަހު ދަނޑުން ނުނުކުމެވި ސަޕޯޓަރުން ދަނޑުގައި މަޑުކުރަން ޖެހިއްޖެ އެވެ.\nމިކަން މިގޮތަށް ހިނގީ ވެރިރަށް ޕެރިހުގެ އެކި ހިސާބުތަކުގައި ބޮންގޮއްވައި 100 އަށް ވުރެ ގިނަ މީހުން މަރުވި ހާދިސާގައި މެޗު ކުޅުނު ސްޓޭޑިއަމާ ގާތުގައި ވެސް ބޮމެއް ގޮއްވާލައި ތިން މީހުން މަރުވުމުންނެވެ. މެޗަށްފަހު ސަޕޯޓަރުންގެ ގިނަ ބަޔަކު ތިބީ ދަނޑުމަތީގައި ތިބިއިރު އެމީހުން ދަނޑުން ނުކުތީ ފުލުހުން ސަލާމަތީގޮތުން ޔަގީންކަން ދިނުމުންނެވެ.\nމެޗު ބައްލަވަން ފްރާންސްގެ ރައީސް ފްރާންސިސް ހޮލާންޑޭ ވަޑައިގެންނެވި ނަމަވެސް އޭނާ މެޗުގެ ވަކި ހިސާބަކުން ސްޓޭޑިއަމް ދޫކުރައްވައި ވަޑައިގެން ގައުމުގައި ކުއްލި ނުރައްކަލުގެ ހާލަތު އިއުލާނުކޮށް ފްރާންސްގެ ބޯޑަރުތައް ބަންދުކޮށްފަ އެވެ. ޕެރިހުގައި ބޮންގޮއްވި ހަބަރު ލިބިވަޑައިގަތުމުން ޓީވީން މަންޒަރުތައް ބައްލަވައި ގައުމުގެ ހާލަތު ދެނެވަޑައިގަތުމަށް ރައީސް އެންމެ ފުރަތަމަ ވަޑައިގެންނެވީ ދަނޑުގައި ހުރި ޓީވީ ކޮންޓްރޯލް ރޫމަށެވެ.\nފްރާންސްގެ ރައީސް އޮލާންޑޭ ސްޓޭޑިއަމުގައި ހުންނަވައިގެން ޓީވީ ބައްލަވަމުން ފޯނުން ވާހަކަ ދައްކަވަނީ: މެޗު ނުނިމެނީސް އޭނާ ވަނީ ދަނޑު ދޫކުރައްވައި ވަޑައިގެންފައި.\nބޮމުގެ ހާދިސާއާ ގުޅިގެން ފްރާންސާއި އިނގިރޭސިވިލާތް އަންނަ އަންގާރަ ދުވަހު ކުޅެން ހަމަޖެހިފައިވާ މެޗު ނުކުޅޭނެ ކަމަށް ރިޕޯޓްތައް ބުނެ އެވެ.\nފްރާންސްގައި ނުރައްކާތެރި ޓެރަރިސްޓް ހަމަތާކެއް މި އަހަރުގެ ތެރޭގައި ދެ ވަނަ ފަހަރަށް ދީފައިވާއިރު އެ ގައުމަކީ އަންނަ އަހަރު ޔޫރަޕުގެ ގައުމުތަކުގެ ފުޓްބޯޅަ މުބާރާތް ކަމަށްވާ ޔޫރޯ ބާއްވަން ހަމަޖައްސާފައިވާ ގައުމެވެ.


BREAKING | Covid-19: Brazil In Ithuru 729 Maru - Vaguthu\nސިޔާސީ މުވައްޒަފުން އެޗްޕީއޭގެ އުސޫލަށް ތަބާވުމެއް ނެތް! -2ގަޑިއިރު ކުރިން\nކޮވިޑް-19: ބްރެޒިލް އިން އިތުރު 729 މަރު\nހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 ޖެހިގެން ބްރެޒިލް އިން އިތުރު 729 މީހަކު މަރުވެއްޖެ އެވެ. މިއީ މިދިޔަ ހަފްތާއެއްހައި ދުވަސް ތެރޭ އެޤައުމުން ދެވަނައަށް އެންމެ މަދު ބަޔަކު މަރުވި ފަހަރެވެ.\nކޮވިޑް-19 އާއި ބެހޭ މަޢުލޫމާތުތައް ހާމަކުރާ ބައިނަލްއަޤުވާމީ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު، ބްރެޒިލް އިން މިދިޔަ 24 ގަޑިއިރު ތެރޭގައި އިތުރު 729 މީހަކު މަރުވުމާއި ގުޅިގެން، އެޤައުމުން މި ބަލީގައި މަރުވި މީހުންގެ ޖުމްލަ އަދަދު މިހާރު ވަނީ 44,118 އަށް އަރާފައެވެ.\nބްރެޒިލް އަކީ މިހާތަނަށް ކޮވިޑް-19 ޖެހިގެން ދުނިޔެއިން ދެވަނައަށް އެންމެ ގިނަ ބަޔަކު މަރުވި ޤައުމެވެ.\nއިދާރާތަކުން ހާމަކުރާ ގޮތުން މިދިޔަ 24 ގަޑިއިރު ތެރޭގައި އެކަނިވެސް ބްރެޒިލް އިން އިތުރު 23,674 މީހަކަށް ކޮވިޑް-19 ޖެހިފައި ވެއެވެ. މިއާއެކު މިހާރު ބްރެޒިލް އިން ކޮވިޑް-19 އަށް ފައްސިވީ މީހުންގެ ޖުމްލަ އަދަދު ވަނީ 891,556 އަށް އަރާފައެވެ.\nބްރެޒިލް އަށް ކޮވިޑް-19 ގެ ނުރައްކާ ދުވަހެއް ދުވަހަކަށް އިތުރުވަމުން އަންނައިރު، އެޤައުމުގައި ބަލި ޖެހޭ މީހުންނާއި ބަލީގައި މަރުވާ މީހުންގެ އަދަދު އަންނަނީ ހިފެހެއްޓުމެއް ނެތި އިތުރުވަމުންނެވެ. އެޤައުމަކީ މިހާރު ދުނިޔެއިން ދެވަނައަށް އެންމެ ގިނަ ބަޔަކު މި ބައްޔަށް ފައްސި ވެފައިވާ ޤައުމުވެސް މެއެވެ.\nފަހުގެ މަޢުލޫމާތުތަކަށް ބަލާއިރު، ބްރެޒިލް އިން ކޮވިޑް-19 ޖެހުނު މީހުންގެ ތެރެއިން ބަލިން ރަނގަޅުވީ، 453,568 މީހެކެވެ. އަދި 8,318 މީހަކަށް އެޤައުމުގައި މި ބައްޔަށް ފަރުވާދެމުން ދަނީ ސީރިއަސް ހާލުގައި ނުވަތަ އައިސީޔޫގައެވެ. އެހެންކަމުން ކުރިޔަށް އޮތް ދުވަސްތަކުގައި އެޤައުމުން މަރުވާ މީހުންގެ އަދަދު ވަރަށް ބޮޑަށް އިތުރުވެގެން ދިއުމަކީ އެކަށީގެންވާ ކަމެކެވެ.\nފާއިތުވެދިޔަ ދުވަސްތަކާއި އަޅާބަލާއިރު އިއްޔެ ބްރެޒިލް އިން މަރުވި މީހުންގެ އަދަދު މަދުވި ނަމަވެސް، އޮފިޝަލުން ބުނާގޮތުން ކުރިޔަށް އޮތް ދުވަސްތަކުގައި ބްރެޒިލް އަށް މި ބަލީގެ ނުރައްކާ ވަރަށް ބޮޑަށް އިތުރުވެގެން ދާނެއެވެ. އެއީ އެޤައުމަށް މި ބަލިމަޑުކަމުގެ "ޕީކް" ނުވަތަ އެންމެ ބޮޑަށް ބަލި ފެތުރޭނީ އަންނަ ޖުލައި މަހު ކަމަށް ލަފާކުރެވިފައިވާތީއެވެ.\nބްރެޒިލް ހިމެނޭހެން ދުނިޔޭގެ 213 ޤައުމަކުން ނުވަތަ ސަރަޙައްދަކުން ކޮވިޑް-19 ފެނިފައި ވެއެވެ. ދުނިޔޭގެ އެކި ކަންކޮޅުތަކުން މިހާތަނަށް މި ބަލި ޖެހުނު މީހުންގެ އަދަދު 8.1 މިލިއަނަށް އަރާފައިވާއިރު، އޭގެތެރެއިން ހަތަރު ލައްކައަށްވުރެ ގިނަ މީހުން ވަނީ މަރުވެފައެވެ.


Borussia Dortmund ge coach kan Luis Enrique ah hushahalhaifi | Mihaaru\nޑޯޓްމަންޑުގެ ކޯޗުކަން އެންރީކޭ އަށް ހުށަހަޅައިފި\n01 ޑިސެމްބަރ 2017 - 08:46\nމިއުނިކް (ޑިސެމްބަރު 1) - ބޮރޫޝިއާ ޑޯޓްމަންޑްގެ ކޯޗުކަން ނުރަސްމީ ގޮތަކަށް، ކުރިން ބާސެލޯނާ އަށް ކޯޗުކޮށްދިން ލުއިސް އެންރީކޭ އަށް ހުށަހަޅާފައިވާ ކަމަށް މީޑިއާ ރިޕޯޓްތައް ބުނެފި އެވެ.\nޖަރުމަނުގެ ކުޅިވަރު މީޑިއާތަކުން ރިޕޯޓްކުރާ ގޮތުގައި ޑޯޓްމަންޑްގެ ޗީފް ހަންސް-ޔަކީން ވަޓްޒްކޭ ވަނީ މިދިޔަ ބުދަ ދުވަހުގެރޭ އެންރީކޭއާ އެކު އެމެރިކާގައި ބައްދަލުވުންތަކެއް ބާއްވައިފަ އެވެ. އަދި އެ ބައްދަލުވުމުގެ ތެރެއިން އެންރީކޭ އަށް ނުރަސްމީކޮށް ޑޯޓްމަންޑް ކޯޗުކަން ހުށަހަޅާފައިވާ ކަމަށް ރިޕޯޓްތައް ބުނެ އެވެ.\nޑޯޓްމަންޑުގެ ކޯޗަކަށް މިހާރު ހުރި ޕީޓަ ބޯޒް އެ ޓީމާ ހަވާލުވެ އެންމެ ފުރަތަމަ މެޗުތަކުގައި ތަފާތު ދެއްކި ނަމަވެސް ފަހުން އެ ޓީމު ވަނީ ވަރަށް ބޮޑަށް ފޯމު ގެއްލިފަ އެވެ. އެންމެ ފަހުން ކުޅުނު 10 މެޗުން އެންމެ މޮޅެއް ހޯދުނުއިރު، ޗެމްޕިއަންސް ލީގުގެ ގްރޫޕް ސްޓޭޖުން ވަނީ ކަޓައިފަ އެވެ.\nޑޯޓްމަންޑުގެ ބޯޑުން ވަނީ ބޯޒް އަށް ޓީމުގެ ނަތީޖާ ރަނގަޅު ކުރަން މުހުލަތެއް ދީފަ އެވެ. އަދި އެ މުއްދަތުގެ ތެރޭގައި އޭނާ އަށް އެކަން ނުކުރެވިއްޖެނަމަ މަގާމުން ދުރުކުރާނެކަން އަންގާފައިވާ ކަމަށް ވެސް ރިޕޯޓްތައް ބުނެ އެވެ.\nދާދި ފަހުން ބަޔާން މިއުނިކް ކޯޗަކަށް އެންރީކޭ ގެންނަން ވެސް މަޝްވަރާކުރި އެވެ. އެހެން ނަަމަވެސް ފަހުން ބަޔާނުން ނިންމީ މި ސީޒަނުގެ ނިޔަލަށް ޔުޕް ހެއިންކެސްއާ އެ ޓީމު ހަވާލުކުރާށެވެ.\nބާސެލޯނާ ބީ ޓީމުން 2008 ވަނަ އަހަރު ކޯޗިން ކެރިއަރު ފެށި އެންރީކޭ ވަނީ އޭގެ ފަހުން އިޓަލީގެ ރޯމާ އާއި ސްޕެއިނުގެ ސެލްޓަ ވިގޯ އަށް ކޯޗުކޮށްދީފަ އެވެ. އެންރީކޭ ބާސެލޯނާއާ ހަވާލުވީ 2014 ވަނަ އަހަރު އެވެ. އެ ޓީމުގައި އޭނާ ހޭދަކުރި ތިން ސީޒަނުގައި ނުވަ މުބާރާތް ވަނީ ކާމިޔާބު ކޮށްފަ އެވެ.\nޑޯޓްމަންޑާ ހަވާލުވަން އެންރީކޭ އެއްބަސްނުވެއްޖެނަމަ ދެން އެ ޓީމުން ހޯދަން މަސައްކަތްކުރާނެ ކަމަށް ބެލެވެނީ ކުރިން ޕީއެސްޖީގައި ހުރި ލޯރެންޓް ބްލޮންކް އެވެ.\nއިތުރު ލިޔުންތައް ލުއިސް އެންރީކޭ ބޮރޫޝިޔާ ޑޯޓްމަންޑް


SunOnline: Atholhu thereah kuri dhathuru thakuga rayyithunge faraathun ivunee hus shakuvaa: Nazim\nއަތޮޅުތެރެއަށް ކުރި ދަތުރުތަކުގައި ރައްޔިތުންގެ ފަރާތުން އިވުނީ ހުސް ޝަކުވާ: ނާޒިމް\nއިސްމާއިލް ޝާކިރު 20 Dec 2021, 17:57\nޖުލައި 26، 2021: އަލަށް އުފެއްދުމަށް މަސައްކަތްކުރަމުންދާ މޯލްޑިވްސް ނެޝަނަލް ޕާޓީ (އެމްއެންޕީ)ގެ ފަރާތުން ބޭއްވި ފުރަތަމަ ނޫސްވެރިންގެ ބައްދަލުވުމުގެ ތެރެއިން -- ސަން ފައިލް ފޮޓޯ/ ފަޔާޒު މޫސާ\nމޯލްޑިވްސް ނެޝަނަލް ޕާޓީ (އެމްއެންޕީ)ގެ ފަރާތުން ފާއިތުވީ ދެމަސް ދުވަސް ތެރޭގައި އަތޮޅު ތެރެއަށް ކުރި ދަތުރު ތަކުގައި ރައްޔިތުންގެ ފަރާތުން އަޑުއިވުނީ ހުސް ޝަކުވާ ކަމަށް އެ ޕާޓީގެ ރައީސް ކާނަލް ރިޓަޔާޑް މުހައްމަދު ނާޒިމް ވިދާޅުވެއްޖެއެވެ.\nނާޒިމް މިހެން ވިދާޅުވީ އެމްއެންޕީގެ ފަރާތުން އަތޮޅު ތެރޭގެ ބައެއް ދާއިރާތަކަށް ކުރި ދަތުރުތަކުގެ މައުލޫމާތު މީޑިއާއަށް ދިނުމަށް ޓަކައި ދެއްވި ޕްރެސްގައި ވާހަކަ ދައްކަވަމުންނެވެ.\nދަގެތީ ދާއިރާގެ މެމްބަރު ވިދާޅުވީ އެ ޕާޓީގެ ފަރާތުން އަތޮޅު ތެރެއަށް ކުރި ދަތުރުތަކުގައި ކުލަބް ޖަމުއިއްޔާ ތަކަށާއި ރައްޔިތުންނާއި ބައްދަލުކުރި ކަމަށެވެ. އެގޮތުން ފާއިތުވީ ދެމަސް ދުވަސް ތެރޭގައި ޒިޔާރަތްކުރި ރަށްރަށުން އިވުނީ ރައްޔިތުންނަށް ބޭނުންވާ ކަންކަން ނުކޮށްދެވޭ ކަމުގެ ޝަކުވާ ކަމަށް ނާޒިމް ވިދާޅުވިއެވެ.\nނާޒިމް ވިދާޅުވީ ޕާޓީގެ ފަރާތުން ކުރި އެ ދަތުރުގައި އައްޑޫ ސިޓީއަށާއި ފުވައްމުލަކަށާއި ގދ. އަތޮޅަށާއި ތ. އަތޮޅުގެ އިތުރުން ހދ. އަތޮޅަށް ޒިޔާތް ކުރެއްވި ކަމަށެވެ.\nއަތޮޅު ތެރެއިން އިވުނު ޝަކުވާތަކާއި ކަންބޮޑުވުންތަކުގެ ވާހަކަ ފާހަގަކުރައްވަމުން ނާޒިމް ވިދާޅުވީ އެންމެން ވެސް ދައްކަމުން މި އަންނަނީ ކައުންސިލްތަކާއި ރައްޔިތުން ބާރުވެރި ކުރުވާ ވާހަކަ ކަމަށެވެ. ނަމަވެސް ފެނުނީ، ލާމަރުކަޒީ ގާނޫނެއް އުފެއްދި ކަމުގައިވިޔަސް ކައުންސިލުތަކުގެ އަތް ބަނދެ، އެ ކައުންސިލް ތަކަށް އެކަށީގެންވާ ބާރު ނުދީ، ހިފަހައްޓައިގެން އުޅޭ މަންޒަރު ކަމަށް އޭނާ ވިދާޅުވިއެވެ.\nއޭނާ ވިދާޅުވީ ރައްޔިތުންގެ ފަރާތުން ހުށަހެޅި އެއް ޝަކުވާއަކީ ގިނަ ބާރުތަކެއް މައި ސަރުކާރުގައި ހުރެމެ، ގާނޫނު ތަންފީޒު ކުރުމުގެ ފުރުސަތު ނުދޭ މައްސަލަ ކަމަށެވެ.\n"ވަރަށް މުހިއްމު އެއްކަމެއް އަޅުގަނޑުމެންނަށް ފާހަގަ ކުރެވުނު. އެއީ ރަށުގެ ތަރައްގީއަށް ބޭނުންވާ ލޭންޑް ޔޫސް ޕްލޭންގެ މައްސަލަ. ވަރަށް ގިނަ ރަށްތަކުން މި ޕްލޭން ތައްޔާރުކުރުމަށްފަހު، ކަމާބެހޭ ވުޒާރާއަށް ހުށަހަޅައިފި. ނަމަވެސް ތަފާތު ބަހަނާތައް ދައްކައިގެން އެކަންކަން ނުކުރެވި ހުރުމުގެ ސަބަބުން ރަށްތައް ތަރައްގީ ކުރުމަށް ޓަކައި ކައުންސިލް ތަކަށް މިދަނީ ވަރަށް ބޮޑެތި ގޮމްޖެހުންތަކެއް ކުރިމަތިވަމުން،" ނާޒިމް ވިދާޅުވިއެވެ.\nނާޒިމް ވިދާޅުވީ ޕާޓީގެ ވިސްނުމަކީ ލާމަރުކަޒީ ގާނޫނުގައި މިހާރު ހުރި ބައެއް ކަންކަމަށް އިސްލާހު ހުށަހެޅުން ކަމަށެވެ.\nއެގޮތުން ލޭންޑްޔޫސް ޕްލޭނަކީ ސަރުކާރުގެ މައި އިދާރާއަކަށް ހުށަހަޅައިގެން ތިން މަސް ދުވަސް ތެރޭގައި ހުއްދަދޭން އޮންނަ އޮތުން ބަދަލު ކުރާން ހުށަހަޅުއްވާނެ ކަމަށެވެ. އަދި ރައްޔިތުންނާއި ކައުންސިލްތަކާ ގުޅިގެން އެކުލަވައިލާ ލޭންޑްޔޫސް ޕްލޭން، އިތުރު ފަރާތަކާއެކު މަޝްވަރާ ކުރުމެއް ނެތި ފާސް ކުރެވޭނެ ގޮތެއް ހަމަޖެއްސުމަށް ޓަކައި ޕާޓީން ވިސްނަމުން އަންނަ ކަމަށް ވިދާޅުވިއެވެ.\n"އިރާދަ ކުރެއްވިއްޔާ މި އަންނަ ދައުރަށް އަޅުގަނޑުމެންގެ ވިސްނުމާ އެކީގައި ރައްޔިތުންނާއި ކައުންސިލްތައް ބޭނުންވާ ގޮތަށް ލޭންޑްޔޫސް ޕްލޭން ހެދުމަށްފަހު، ވީހާ ވެސް އަވަހަކަށް އެ ފާސް ކުރެވޭނެ ގޮތަކަށް ގާނޫނު ބަދަލު ކުރުމަށް ޓަކައި އިސްލާހު ހުށަހަޅާނަން،" ނާޒިމް ވިދާޅުވިއެވެ.\nކުރީ ސަރުކާރުގެ ޑިފެންސް މިނިސްޓަރުކަން ވެސް ކުރެއްވި ނާޒިމް ވިދާޅުވީ ރަށްރަށް ތަރައްގީ ކުރުމަށް ޓަކައި ކުރަމުން އަންނަ ގިނަ މަސައްކަތްތަކުގައި ކައުންސިލްގެ ހިއްސާ ނޯންނަކަން ފާހަގަ ކުރެވުނު ކަމަށެވެ. އަދި ގިނަ ޕްރޮޖެކްޓްތައް ކުރިއަށް ގެންދަނީ ވެސް ކައުންސިލްތަކާ މަޝްވަރާ ނުކޮށް، ކައުންސިލްތައް ބާކީ ކުރުމަށްފަހުގައި ކަމަށް ވިދާޅުވިއެވެ.\nއޭނާ ވިދާޅުވީ ޕާޓީގެ ފަރާތުން އައްޑޫ ސިޓީއަށް ކުރި ދަތުރުގައި ވެސް ރައްޔިތުންގެ މޫނުމަތިން ފެނުނީ މާޔޫސްކަމުގެ ކުލަވަރު ކަމަށެވެ. އެގޮތުން ވޭތުވެދިޔަ، ދެ ސަރުކާރެއްގައި ދައްކަމުން ދިޔައީ އެއާޕޯޓު ތަރައްގީ ކުރާނެ ކަމުގެ ހުވަފެންތައް ކަމަށް ވިދާޅުވިއެވެ.\n"އެތަނުގައި ހުރި ރިސޯޓުތަކުގެ ތެރެއިން އިސްމަހެލާ ފިޔަވާ އެއްވެސް ރިސޯޓެއް އަދި އޮޕަރޭޝަނަކަށް ނުގެނެވެ. އެތަނުގައި އުޅުނު މުވައްޒަފުން ތިބީ ބިކަވެ، މަގުމަތިވެފަ. އަޅުގަނޑުމެންނާ އެމީހުންނާ ބައްދަލުވި. އެމީހުންގެ އިހްސާސްތައް ކިޔައިދިން. އެ ރިސޯޓުތައް މިހާރުން މިހާރަށް އޮޕަރޭޝަނަށް ގެނައުމަށް ސަރުކާރަށް އަޅުގަނޑު ގޮވާލަން،" ނާޒިމް ވިދާޅުވިއެވެ.\nނާޒިމް ވިދާޅުވީ ޕާޓީގެ ފަރާތުން ފުވައްމުކަށް ކުރި ދަތުރުގައި ވެސް ފާހަގަވީ މާޔޫސްކަމެއް ކަމަށެވެ. އޭނާ ވިދާޅުވީ އެ ސިޓީގެ ކަރަންޓު މައްސަލަ އަދިވެސް ވަނީ ހައްލުނުވެ، ކަމަށާއި ފެންނަނީ ހަމައެކަނި ބިންގާ އަޅައި މަންޒަރު ކަމަށެވެ. އަދި ވިދާޅުވީ މުޅި ސަރަހައްދު ވެސް ވަނީ ގަސްބޯވެ، ބޮޑުބައެއްގައި ޖަންގަލި ހެދިފައި ކަމަށެވެ.\nއޭނާ ވިދާޅުވީ މީގެ އިތުރުން އެތަނުގެ ފާހާނާ ނިޒާމު ހަލާކުވެ، ފެންބޮޑުވާ ކޮންމެ ވަގުތަކުމެ، ނަޖިސް އަރާވަރުން ރައްޔިތުންނަށް ތަކުލީފަކަށް ވެފައިވާ ކަމަށެވެ.\n"އަޅުގަނޑުމެން އެރަށުގައި ތިބިއިރު، އިހުސާސް ކުރެވުނު ދުއްވާ ކާރު ތެރެއިން ވެސް ދުވަނީ ނަޖިސް ވަސް. މުޅި ފެންގަނޑުތެރެ ވަނީ ތަގައްޔަރުވެފައި. އެހެންވީމަ އެމްއެންޕީގެ ފަރާތުން ސަރުކާރަށް އިސްތިމާސް ކުރަނީ މި ކަންކަމަށް ވީ އެންމެ އަވަހަކަށް ހައްލު ގެނެސްދެއްވައި ރައްޔިތުން އެކަމުން ސަލާމަތް ކޮށްދިނުމަށް،" ނާޒިމް ވިދާޅުވިއެވެ.\nޕާޓީގެ ފަރާތުން ގދ. އަތޮޅަށް ކުރި ދަތުރާބެހޭގޮތުން ނާޒިމް ވިދާޅުވީ ފްލައިޓް ޖެއްސި ވަގުތުގައި ވެސް ފެނުނީ ވަރަށް ހިތާމަވެރި މަންޒަރެއް ކަމަށެވެ.\nއޭނާ ވިދާޅުވީ އެތަނުގައި އޮތް އެއާޕޯޓަކީ ރައީސް މައުމޫނުގެ ވެރިކަމުގައި ހަދާފައިއޮތް އެއާޕޯޓެއް ކަމަށާއި އެއަށްފަހު، އެތަނަށް އިތުރު އެއްވެސް ބަދަލެެއް ގެނެސްފައިނުވާ ކަމަށެވެ. އަދި ވިދާޅުވީ ސަރުކާރާއި އަމިއްލަ ކުންފުންޏަކާ ދޭތެރޭގައި އުފެދިގެން އުޅޭ މައްސަލަގަނޑެއްގެ ތެރޭގައި އެއާޕޯޓު އޮތީ ތާށިވެފައި ކަމަށެވެ.\nއެ ސަރަހައްދަށް އަންނަ ފަތުރުވެރީންނަށް ހިދުމަތް ނުދެވޭކަން ފާހަގަ ކުރައްވައި ނާޒިމް ވިދާޅުވީ އެތަނުގެ ގެސްޓް ހައުސްތަކާއި ކައިރި ރިސޯޓުތަކުގެ މީހުން ތިބީ ހާސްކަމުގެ ތެރޭގައި ކަމަށެވެ.\n"އެމްއެންޕީގެ ފަރާތުން ސަރުކާރަށް އިލްތިމާސް ކުރަން އެއާޕޯޓު އެ އަމިއްލަ ކުންފުނީގެ އަތުން ނަގައި އެތަން ތަރައްގީ ކުރުމުގެ މަސައްކަތް މިހާރުން މިހާރަށް ފެށްޓެވުމަށް،" ނާޒިމް ވިދާޅުވިއެވެ.\nނާޒިމް ވިދާޅުވީ އެމްއެންޕީގެ ވެރިކަމެއްގައި ކާޑެއްދޫ އެއާޕޯޓަކީ ބައިނަލް އަގްވާމީ އެއާޕޯޓަކަށް ބަދަލު ކުރާނެ ކަމަށެވެ. އެއަށްފަހު، ކައިރި ރިސޯޓު ތަކަށާއި ގެސްޓް ހައުސް ތަކަށް ބޭނުންވާނޭ ހިދުމަތްތައް އެންމެ ފުރިހަމަ ގޮތުގައި އެތަނުން ދޭން ފަށާނެ ކަމަށް އޭނާ ވިދާޅުވިއެވެ.\nއިންސާފް ގާއިމްވެގެން ދާތަނެއް ނުފެނޭ: ކާނަލް ނާޒިމް


ގްރީން ބަލިކޮށް މާޒިޔާގެ ފެށުން ރަގަޅު ކޮށްފި - Maldives Football\nމާޒިޔާގެ ކުޅުންތެރިން މެޗަށް ފަހު ދަނޑުން ފައިބަނީ (ފޮޓޯ: އިބްރާހިމް ފާއިދު)\nގްރީން ބަލިކޮށް މާޒިޔާގެ ފެށުން ރަގަޅު ކޮށްފި\nއެމްއެފް ނިއުސް19 ޖޫން 2019 18:48\nމާލެ، ދިވެހިރާއްޖެ - ދިރާގު ދިވެހި ޕްރިމިއާ ލީގުގައި ވަރުގަދަ ގްރީން ސްޓްރީޓްސް އާއި ދެކޮޅަށް މާޒިޔާ ކުޅުނު މެޗް 3-1 ގެ ނަތީޖާއަކުން ކާމިޔާބުކޮށް ލީގުގެ ފެށުން އެ ޓީމުން ރަގަޅުކޮށްފި އެވެ.\nމި އަހަރުގެ ފުޓްބޯޅަ ސީޒަނަށް އެންމެ ބޮޑަށް ތައްޔާރުވި ދެ ޓީމުގެ ފުރަތަމަ ކުރިމަތިލުމުގައި ދެ ޓީމުގެ ފަރާތުންވެސް ވާދަވެރި ކުޅުމެއް ފެނިގެންގޮސްފައިވާއިރު ލަނޑު ޖަހާނެ ގިނަ ފުރުސަތުތަކެއް ދެ ޓީމުންވެސް ވަނީ ހޯދާފައެވެ.\nމެޗްގެ ހަތަރުވަނަ މިނިޓްގައި މާޒިޔާގެ ނާއިޒް ހަސަން ވަނީ ލަނޑެއް ކާމިޔާބުކޮށްފައެވެ. މި ލަނޑަކީ އޭރިޔާ ތެރޭގައި ހުރެ އަސަދުﷲ އަބްދުﷲ ބޮލުން ޖައްސާލި ބޯޅައެއް އެއް ފަހަރުން ގޯލުގެ ތެރެއަށް ފޮނުވާލައިގެން ނާއިޒް ކާމިޔާބުކޮށްފައިވާ ލަނޑެކެވެ.\nމާޒިޔާގެ ކުރިއަށް ކުޅޭ ހަލުވި ކުޅުންތެރިންގެ ނުރައްކާ ފެނިގެންގޮސްފައިވާ މި މެޗްގެ 23 ވަނަ މިނިޓްގައި މާޒިޔާގެ ނާއިޒް ހަސަން އަށް ވަނީ ލީޑު ފުޅާކުރުމަށް ރަގަޅު ފުރުސަތެއް ލިބިފައެވެ. އޭރިޔާ ތެރެއަށްވަދެ ނާއިޒް ފޮނުވާލި ހަމަލާ ކީޕަރު ލަބާން ވަނީ ދިފާއުކޮށްފަ އެވެ. އަދި އޭގެ ތިން މިނިޓް ފަހުން ހަމްޒާ ފޮނުވާލި ނުރައްކާތެރި ހަމަލައެއްވެސް ލަބާން ވަނީ ދިފާއުކޮށްފަ އެވެ.\nމެޗްގެ ނަތީޖާ އެއްވަރުކުރުމަށް ގްރީން ސްޓްރީޓްސް އަށް ވަނީ 37 ވަނަ މިނިޓްގައި ރަގަޅު ފުރުސަތެއް ލިބިފައެވެ. އޭރިޔާ ކައިރިން އެ ޓީމަށް ލިބުނު ހިލޭ ޖެހުން އުމެއިރު ފޮނުވާލިއިރު އެ ބޯޅަ އަމާޒުވެފައިވަނީ ގޯލުގެ ހުރަސް ދަނޑި އަށެވެ.\nމި މެޗްގެ ފުރަތަމަ ހާފްގެ ކުޅުން ނިމުމުގެ ކުރިން މާޒިޔާއަށް ވަނީ ލީޑު ފުޅާ ކުރުމަށް ރަގަޅު ފުރުސަތެއް ލިބިފައެވެ. ގްރީން ސްޓްރީޓްސްގެ ޑިފެންސްލައިން ފޫއަޅުވާލުމަށްފަހު އިބްރާހިމް މަހުދީ ގޯލަށް ފޮނުވާލި ހަމަލާ ވަނީ ގޯލުގެ ދަނޑީގައި ޖެހިފައި ބޭރުވެފައެވެ.\nދެވަނަ ހާފްގެ ކުޅުން ފެށުނުތާ ގިނައިރުތަކެއް ނުވަނީސް މާޒިޔާ އިން ވަނީ އިތުރު ލަނޑެއް ކާމިޔާބުކޮށް ދެ ޓީމުގެ ދެމެދުގައިވާ ފަރަގު ބޮޑުކޮށްފަ އެވެ. މި ލަނޑަކީ އަރިމަތިން އިބްރާހިމް މަހުދީ ނަގައިދިން ހުރަސް އެއް ފަހަރުން ގޯލުގެ ތެރެއަށް ފޮނުވާލައިގެން ހަމްޒާ މުހައްމަދު ކާމިޔާބުކޮށްދިން ލަނޑެކެވެ.\nނަމަވެޗް މެޗްގެ 60 ވަނަ މިނިޓްގައި ގްރީން ސްޓްރީޓްސް އިން ވަނީ ލަނޑެއް ކާމިޔާބުކޮށްފަ އެވެ. މި ލަނޑަކީ އަޝްފާގް ނަގައިދިން ކޯނަރު މުހައްމަދު ސާއިފް ބޮލުން ގޯލުގެ ތެރެއަށް ފޮނުވާލައިގެން ކާމިޔާބުކޮށްފައިވާ ލަނޑެކެވެ.\nގްރީން ސްޓްރީޓްސް އިން ލަނޑު ޖެހިތާ މިނިޓެއްވެސް ނުވަނީސް އިބްރާހިމް މަހުދީ ވަނީ އިތުރު ލަނޑެއް މާޒިޔާ އަށް ކާމިޔާބުކޮށްދީ މެޗްގެ ނަތީޖާ 3-1 އަށް ބަދަލުކޮށްފަ އެވެ.\nގްރީޏް ސްޓްރީޓްސް އިން އިތުރު ލަނޑެއް ޖެހުމަށް ގިނަ މަސައްކަތްތަކެއް ކޮށްފައިވާއިރު،. އެންމެ ފާހަގަ ކުރެވިގެންދިޔައީ މެޗްގެ 80. ވަނަ މިނިޓްގައި އެ ޓީމުން ފޮނުވާލި ނުރައްކާތެރި ހަމަލައެވެ. އޭރިޔާ ތެރޭގައި ހުރެ އަހުމަދު ރަޝީދު ފޮނުވާލި ހަމަލާ ކީޕަރު އަޒީޒީ ދިފާއު ކުރުމުން ދެވަނަ ފަހަރަށް އުމެއިރު ފޮނުވާލުމުންވެސް އަޒީޒީ ވަނީ ވަރަށް ހުށިޔާރު ކަމާއެކު އެ ހަމަލާވެސް ދިފާއުކޮށްފަ އެވެ.\nލީގުގައި މިރޭ ބައްދަލުކުރާނީ ޔުނައިޓެޑް ވިކްޓަރީ އާއި ވިކްޓަރީ ސްޕޯޓްސް ކްލަބެވެ.


SunOnline: Student loan dhakka muhdhathu ithurukoh interest3percent ah kudakoffi\nމުހައްމަދު އައުޒަމް 31 Dec 2018, 21:24\nހަޔާ އެޑިއުކޭޝަން މިނިސްޓްރީން މިއަދު ބޭއްވި ނިއުސް ކޮންފަރެންސްްގައި މިނިސްޓަރު ޑރ. އިބްރާހިމް ހަސަން ވާހަކަ ދައްކަވަނީ--- ސަން ފޮޓޯ: އަހުމަދު އަވުޝަން އިލްޔާސް\nރާއްޖެއިން ބޭރުގައި ކިޔެވުމުގެ ގޮތުން މިހާރު ވެސް ދަރިވަރުންނަށް ދެމުންގެންދާ ސްޓޫޑަންޓް ލޯން ދައްކާ މުއްދަތު އިތުރުކޮށް އިންޓަރެސްޓް ތިން ޕަސެންޓަށް ކުޑަކޮށްފި އެވެ.\nމިނިސްޓްރީ އޮފް ހަޔާ އެޑިއުކޭޝަން އިން މިއަދު މެންދުރު އެ މިނިސްޓްރީގައި ބޭއްވި ނިއުސް ކޮންފަރެންސްްއެއްގައި ވާހަކަ ދައްކަވަމުން މިނިސްޓަރު ޑރ. އިބްރާހިމް ހަސަން މިއަދު ވިދާޅުވީ އެ މިނިސްޓްރީގެ އަމާޒަކީ ސްޓޫޑަންޓް ލޯން ދައްކާ ފަރާތްތަކަށް އެކަން ބޮޑު ތަކުލީފަކަށް ވެގެން ދިއުން ނޫން ކަމަށެވެ. އާސަރުކާރުގެ ފުރަތަމަ 100 ދުވަހުގެ ވައުދުތަކުގެ ތެރޭގައި ސްޓޫޑަންޓް ލޯނު ދައްކަން ފަސޭހަވާނެ ގޮތަށް އެ ސްކީމް އަލުން ރީސްޓްރަކްޗާ ކުރުމަށް ވަނީ ހިމަނައިފަ އެވެ.\n"ފަސް ޕަސެންޓް ތިން ޕަސެންޓަށް އަޅުގަނޑުމެން މިވަނީ ކުޑަކޮށްފައި. ދެން އަނެއްކާ އާ ސްކީމް ތިން ޕަސެންޓަށް ކުޑަކޮށްފައި ލޯނު ފައިސާ ދައްކާ މުއްދަތު ޖުމްލަ ގޮތެއްގައި 25 ޕަސެންޓްގެ މުއްދަތައް އަޅުގަނޑުމެން ދިގުކޮށްދެން،" މިނިސްޓަރު ވިދާޅުވި އެވެ.\nމިނިސްޓަރު ވިދާޅުވީ ލޯން ސްކީމް ރީ ސްޓަރަކްޗާ ކުރުމާ ގުޅިގެން ކުރިން ސްޓޫޑަންޓް ލޯން ނަގައިފައިތިބި ދަރިވަރުން ވެސް އާ އުސޫލުގެ ދަށުން އަމަލުކުރަން ފަށާނެ ކަމަށެވެ. އަދި އެކަމާ ގުޅިގެން ބޭންކްތަކާ މަޝްވަރާކޮށް އެއްބަސްވުމަކަށް އާދެވިފައިވާ ކަމަށް ވެސް މިނިސްޓަރު ވިދާޅުވި އެވެ.\nރައީސް އަބްރާހިމް މުހައްމަދު ސޯލިހްގެ ފުރަތަމަ 100 ދުވަސް ތެރޭ މަތީ ތައުލީމު ހަރުދަނާ ކުރުމުގެ ގޮތުން ވައުދުވެވަޑައިގެންނެވި އިތުރު ދެ ވައުދެއް ވެސް ފުރިހަމަކޮށްފައިވާ ކަމަށް ވެސް މިނިސްޓަރުގެ ވާހަކައިގައި ވަނީ ފާހަގަކުރައްވައިފަ އެވެ.\nއެގޮތުން ޖީސީއީ އޭލެވަލް އިން އެއް ވަނަ ހޯދާ ދަރިވަރުން އިޚްތިޔާރު ކުރާ ޔުނިވާސިޓިއަކުން ފުރަތަމަ ޑިގްރީ ހާސިލް ކުރުމަށް ސްކޮލާޝިޕް ދޭ ފެށުމުގެ އިތުުރުން ހައިއެޗީވާސް ސްކޮލަރޝިޕް ސްކީމު މުރާޖައާކޮށް، އެ ސްކީމަކީ އޯއީސީޑީ ގައުމުތައް ހިމެނޭ ގޮތަށް ކަނޑައެޅޭ ދުނިޔޭގެ ފެންވަރުގެ ޕްރޮގްރާމު، ޔުނިވަރސިޓީތަކުން ކިޔެވޭ ސްކީމަކަށް ވަނީ ހަދައިފަ އެވެ.


Dhiddhoo ge housing unit thakah kurimathilaan hulhuvaalaifi | Mihaaru\n30 ޖުލައި 2018 - 12:06 11 comments\nހައުސިން މިނިސްޓްރީން މިދިޔަ ބުރާސްފަތި ދުވަހު ބުނީ ގެދޮރުގެ ދަތިކަން ބޮޑުވެފައިވާ ދިއްދޫން މިހާރު ދޫނުކޮށް ހުރި ގެތަކަށް ކުރިމަތިލުމުގެ ފުރުސަތު މިއަދު ހުޅުވާލައި، އެކަމާ ގުޅޭ ފޯމު އެ ރަށާއި އެ މިނިސްޓްރީން ދޫކުރަން ފަށާފައިވާ ކަމަށެވެ. ފޯމު ހުށަހެޅުމުގެ ފުރުސަތު އަންނަ ސެޕްޓެމްބަރު މަހުގެ 10 ވަނަ ދުވަހާ ހަމައަށް ވަނީ ހުޅުވާލައިފަ އެވެ.\nދިއްދޫގައި އިމާރާތް ކުރި ހައުސިން ޔުނިޓްގެ ތެރެއިން އެންމެ ފުރަތަމަ ގެތައް ދޫކޮށްފައިވަނީ 2015 ވަނަ އަހަރު އެވެ. އޭރު ދޫކުރީ އެ ރަށުގެ ރައްޔިތުންނަށް ހާއްސަ ކޮށްފައިވާ 125 ގެއަކާއި ދިއްދު އަށް ހިޖުރަ ކުރަން ބޭނުންވާ މީހުންނަށް 20 ގެއެކެވެ.\nހައުސިން މިނިސްޓްރީން ބުނީ ބާކީ ހުރި ގެތައް ވެސް ދޫކުރާނީ ކުރިއެކޭ އެއްގޮތަށް، އެޑްވާންސް ފީ ނަގައި، މަހުން މަހަށް ފައިސާ ދައްކާ ގޮތަށް ކަމަށެވެ. އެ ގެތައް ދޫކޮށްފައި ވަނީ އެޑްވާންސްގެ ގޮތުގައި 19،000 ރުފިޔާ ދައްކައި، 20 އަހަރު ވަންދެން، ކުލީގެ ގޮތުގައި މަހަކު 2،500 ރުފިޔާ ދައްކައި ހަލާސް ކުރާ ގޮތަށެވެ.\nއިތުރު ލިޔުންތައް ބޯހިޔާވަހިކަން ހައުސިން މިނިސްޓްރީ ހއ. ދިއްދޫ ހައުސިން ޔުނިޓް


Drug massalaagai Rhea hahyarukohfi\nޑްރަގް މައްސަލާގައި ރިއާ ހައްޔަރުކޮށްފި\nޑްރަގް މައްސަލާގައި ފުލުހުންގެ ސުވާލުތަކަށް ޖަވާބުދޭން ރިއާ ޗަކްރަބަތީ އެންސީބީއަށް ހާޒިރުވަނީ. -- ފޮޓޯ: ޕީޓީއައި\nއެކްޓަރު ސުޝާންތު ސިންގް ރާޖްޕޫތުގެ މަރާ ގުޅުން އޮތް މަސްތުވާތަކެތީގެ މައްސަލާގައި އޭނާގެ ލޯބިވެރިޔާ ރިއާ ޗަކްރަބަތީ ހައްޔަރު ކޮށްފި އެވެ.\nޑްރަގް މައްސަލަ އާ އޭނާ އާ ގުޅުން އޮތް ކަމަށް ރިއާ އެންމެ ފަހުން އިއުތިރާފުވެފައިވާ ކަމަށް މީޑިއާތަކުން ރިޕޯޓުކޮށްފައި ވަނިކޮށް، އެ މައްސަލާގައި އޭނާ މިހާރު ހައްޔަރު ކޮށްފައިވާ ކަމަށް މުމްބައިގައި ހުންނަ ނާކޮޓިކްސް ކޮންޓްރޯލް ބިއުރޯ (އެންސީބީ) އިން މިއަދު ވަނީ ބުނެފަ އެވެ. އަދި މިއަދުގެ ވަގުތެއްގައި ބަންދުގެ މުއްދަތު ޖަހާނެ ކަމަށް ބެލެވޭއިރު، ރިއާގެ މެޑިކަލް ޓެސްޓެއް ހަދަން ހޮސްޕިޓަލަށް ގެންދާނެކަމަށް ވެސް ރިޕޯޓުތައް ބުނެ އެވެ.\nރިއާ ހައްޔަރު ކޮށްފައި ވަނީ، މިދިއަ އާދީއްތަ ދުވަހުން ފެށިގެން އެކި ފަހަރު މަތިން އެތައް ގަޑިއިރެއް ވަންދެން އޭނާއާ ސުވާލު ކުރުމަށް ފަހު އެވެ.\nމި މައްސަލައިގައި މިހާރު ހައްޔަރު ކޮށްފައިވާ ސުޝާންތުގެ ހައުސް މެނޭޖަރު ސެމިއުލް އާއި ހައުސް ހެލްޕް ޑިޕޭޝް ސާވަންތު އެންސީބީ އަށް ދީފައިވާ ބަޔާންތަކުގައި ބުނެފައިވާ ގޮތުގައި ސުޝާންތުގެ ފާމް ހައުސްގައި ވަރަށް ގިނައިން ޑްރަގް ޕާޓީތައް ބާއްވަ އެވެ. ބޮލީވުޑްގެ ވަރަށް ގިނަ ފަންނާނުން އެ ޕާޓީތަކުގައި ބައިވެރިވާ ކަމަށް ބުނެފައި ވެއެވެ. އެ މީހުން ވަނީ ޕާޓީތަކުގައި ބައިވެރިވާ ފަންނާނުންގެ ނަންތައް ވެސް ކިޔައިދީފަ އެވެ. ނަމަވެސް އެ ނަންތައް އިންޑިޔާގެ ނޫސްތަކުން އަދި ހާމަކޮށްފައެއް ނުވެ އެވެ.\nއަދި ސުޝާންތުގެ ގޭގައި ގެންގުޅޭ ސެމުއަލް މިރަންޑާ ފޮނުވައިގެން ޑްރަގް ވިޔަފާރިކުރާ މީހެއްގެ އަތުން ޑްރަގް ހޯދާކަން ރިއާ އަށް އެނގެ އެވެ. އަދި އެކަމުގައި އޭނާގެ ބޭބެ ޝޯވިކް ވެސް މަގުފަހި ކޮށްދޭކަން ރިއާއަށް އެނގޭ ކަމަށް އޭނާ ބުންޏެވެ.\nސެމިއުލް އާއި ޑިޕޭޝް ބުނި ގޮތުގައި މަނާ ޑްރަގްތައް ވަގަށް ގަނެގެން ސުޝާންތުގެ ގެއަށް ގެންދިއުމުގެ އަޑީގައި ހުރީ ރިއާ ޗަކްރަބަތީ އެވެ.\nސެމުއަލް މިރަންޑާ އެއްބަސްވެފައިވާ ގޮތުގައި ސެޕްޓެމްބަރު 2019 އިން މާޗް 2020 އަށް ސުޝާންތަށް މަސްތުވާ އެއްޗެތި އޭނާ ވަނީ ހޯދާދީފަ އެވެ. އެ އެއްޗެތި އޭނާ ގަތް މީހުންގެ ނަންތައް ވެސް ސެމުއަލް ވަނީ ހާމަކޮށްފަ އެވެ.\nސެމުއަލް އާއި ޑިޕޭޝް ވަނީ ހޮނިހިރު ދުވަހު ހައްޔަރުކޮށް އެމީހުންގެ ސެޕްޓެމްބަރު9ވަނަ ދުވަހާ ހަމައަށް ބަންދުގައި ބައިތިއްބަން ކޯޓުން ހުއްދަ ހޯދާފައި ވެއެވެ.\nރިއާ ޑްރަގްގެ ވިޔަފާރީގެ އެކި މުއާމަލާތްތައް ކުރާ ކަމުގެ ހެކިތައް އޭނާގެ ވަޓްސްއަޕް ޗެޓްތަކުން ސާބިތުވާ ކަމަށް އެންސީބީގެ އޮފިޝަލުން ބުނެފައި ވެއެވެ.\nރިއާ އާއި ސުޝާންތު ރައްޓެހިވީ ފަހުން އުޅެފައި ވަނީ ލިވިން ރިލޭޝަންޝިޕް އެއްގަ އެވެ. ސުޝާންތު އާ ކޮންމެވެސް ކަހަލަ މައްސަލަތަކެއް ޖެހި ސުޝާންތުގެ ގެއިން ރިއާ ނުކުމެގެން ގޮސްފައިވަނީ ޖޫން އަށްވަނަ ދުވަހު އެވެ. ސުޝާންތު ދަންޖެހިފައި ހުއްޓާ ފެނިފައި ވަނީ އޭގެ ހަފުތާއެއްހާ ދުވަސް ފަހުން ޖޫން 14 ވަނަ ދުވަހު އެވެ.\nސުޝާންތުގެ އޮޓޮޕްސީ ރިޕޯޓުގެ ސައްހަ ކަމާ މެދު ވެސް މިހާރު ނާކޮޓިސް ކޮންޓްރޯލް ބިއުރޯގެ އޮފިޝަލުން ޝައްކު ކުރެ އެވެ. އޭނާގެ ލޭގައި ޑްރަގްގެ އަސަރު ހުރި ކަމަށް ރިޕޯޓުގައި ފާހަގަ ކޮށްފައި ނެތުމުންނެވެ.\nއިންޑިއާ ސުޝާންތު ސިންގް\nސެލްފީ ނަގަން އުޅެނިކޮށް އޮޔާގޮސް ދަރިފުޅު ގެއްލިއްޖެ


Adheeb furaanee Corrections aai fuluhun ge officerunnaa eku | Mihaaru\nއަދީބު ފުރާނީ ކަރެކްޝަންސާއި ފުލުހުންގެ އޮފިސަރުންނާ އެކު\nސުޕްރީމް ކޯޓުގައި އޮތް ޝަރީއަތަކަށް އަދީބު ވަޑައިގަންނަވަނީ: އެމަނިކުފާނު ބޭސްފަރުވާ އަށް އިންޑިއާ އަށް ފުރާވަޑައިގަތުމުގެ ހުއްދަ ވަނީ ދީފައި. --ފޮޓޯ/މިހާރު\n12 ޖޫން 2019 - 10:52\nކުރީގެ ނައިބު ރައީސް އަހްމަދު އަދީބު ބޭސްފަރުވާ އަށް ރާއްޖެ އިން ބޭރަށް ފުރާވަޑައިގަންނަވާނީ މޯލްޑިވްސް ކަރެކްޝަނަލް ސާވިސް އާއި ފުލުހުންގެ އޮފިސަރުންނާ އެކު ކަމަށް ހޯމް މިނިސްޓްރީން މިއަދު ބުނެފި އެވެ.\nއަދީބުގެ ސިއްހީ ހާލަތު ހުރި ގޮތުން ރާއްޖޭގައި ދެވެން ނެތް ފަރުވާއަކަށް އިންޑިއާ އަށް ފޮނުވަން މެޑިކަލް ބޯޑުން ވަނީ ނިންމައިފަ އެވެ. ބޮޑެތި ކުށްތަކެއް ސާބިތުވެ އިއްވި 33 އަހަރުގެ ޖަލު ހުކުމް ބާތިލްކޮށް އަދީބު ބޭރަށް ފޮނުވާތީ ގިނަ ބަޔަކު ދަނީ ކަންބޮޑުވުންފާޅުކުރަމުންނެވެ.\nހޯމް މިނިސްޓްރީން ބުނީ، އަދީބުގެ ދަތުރުގައި ފުލުހުންނާއި ކަރެކްޝަންސްގެ އޮފިސަރުން ބައިވެރިވާނެ ކަމަށެވެ. އަދި ސަލާމަތީ ގޮތުން ފުރިހަމަ ކުރަން ޖެހޭ ހުރިހާ އިންތިޒާމެއް ހަމަޖައްސާފައިވާ ކަމަށް ވެސް އެ މިނިސްޓްރީން ބުންޏެވެ.\nއަދީބުގެ ދަތުރުގައި އޮފިސަރުން ބައިވެރިވާނެ ކަން އާއިލާ އަށް ވެސް އަންގާފައިވާ ކަމަށް އެމަނިކުފާނުގެ އަނބިކަނބަލުން މަރިޔަމް ނަޝްވާ ވަނީ ވިދާޅުވެފަ އެވެ.\nWe have also been informed that security officials from both Maldives Police Service and Maldives Correctional Service would be accompanying us throughout our medical trip.\n— Nash (@maryam_nashwa) June 11, 2019\nއަދީބުގެ އަނބިކަނބަލުންގެ ޓުވީޓް.\nހޯމް މިނިސްޓްރީން ބުނިގޮތުގައި އަދީބުގެ ސިއްހީ ހާލަތާ ގުޅޭ ގޮތުން ކަށަވަރު ކޮށްދޭންޖެހޭ އަސާސީ އަދި އިންސާނީ ހައްގުތައް ކަށަވަރުކޮށް ދިނުމަކީ އިންސާފުގެ ކުރިމައްޗަށް އެމަނިކުފާނު ހާޒިރުކުރަން ހުރަސްއެޅޭނެ ކަމެއް ނޫނެވެ.\nއަދީބު މިހާރު ހުންނެވީ 15 ދުވަހުގެ ގޭ ބަންދެއްގަ އެވެ. އެ މަނިކުފާނު ބަންދުކުރަން އަމުރުކުރީ ރިޔާސީ ލޯންޗްކޮޅުގައި އެއްޗެއް ގޮއްވާލި މައްސަލައިގެ ހުކުމް ހައި ކޯޓުން ބާތިލްކޮށް، އެ މައްސަލަ ވެސް އަލުން ބަލަން ދަށު ކޯޓަށް އެންގި އިރެވެ. އެނގިފައިވާ ގޮތުގައި މި ހަފުތާ ތެރޭގައި އެ މުއްދަތު ހަމަވެ އަދީބު ގޭބަންދުން ވެސް މިނިވަންވާނެ އެވެ.\nކުރީގެ ނައިބު ރައީސް އަދީބު ހޯމް މިނިސްޓްރީ ކަރެކްޝަނަލް ސާވިސް ކުށްކުރުން ފުލުހުން އަހުމަދު އަދީބު ކޮރަޕްޝަން އެމްއެމްޕީއާރްސީގެ ކޮރަޕްޝަން\n40 ކޮމެންޓް, 29 ރިއެކްޝަންސް\nރާއްޖޭން ބޭރުގައި ދިވެހި ފުލުހުނަށް އޮތީ ކޮންބާރެއްބާ އަދީބު ހިފަހައްޓަން. ދިވެހި ގާނޫން ހިނގާނީ ގާދޫންކޮލުން އެެތެރޭ. ގޭމް ނުޖައްސާ\nއެކުގައިތިދާމީހުން ވާވައްދާލައި، ތިކަލޭގެފިލަން5މިނިޓު ބޭނުންނުވާނެކަން ފޮނުވާމީހުނަށް ނޭނގެނީކީނޫނެވެ. އެދެބެން މިހާރުތިބޭނީ އިންތިޒާރުގަކަންވެސް ތިފޮނުވާފަރާތްތަކަށް އެނގޭނެއެވެ. ވާގޮތް މިތިބީ ބަލާށެވެ.\nހެޔޮނުވާނެ! އަދީބު އަތުނުޖެހުނަސް އޭނައާއިއެކުދާ ކުދިން އަތުޖެހޭތޯބަލާތި.\nއަދީބު އެކަނިފުރިޔަސް ކޮބާ މައްސަލައެ؟އަދީބަކީ ކުށެނެތް މައުސޫމުމީހެއް މިހާރު ދެން ކަންބޮޑުވާންވީ ކީއްވެ؟މޑޕ ކަސޯޓީ ކުޅުންހުއްޓާލާ އެޖެންޑާ19ގެން ކުރިޔަށްދާންވީނުން. ވަޒީފާނެތް ކޮއްމެމީހަކަށް ލިބޭނެކަމަށްބުނި އެލަވަންސް ދޭންފަށަންވީނުން. ސޯލިހު ޒިންމާނަގަންޖެހޭ ކަމެނެތް ސަރުކާރުގަ މިނިސްޓަރުންގެ ޒިންމާއެވެސްނެތް. ކުދި މަނާތަކުގެ ބޮލުގައަޅުވާލީމަ ބޮޑުން ސަލާމަތްވީ އަދީބު މިނިވަންކުރިގޮތް މޑޕއަށް ނުވެސްއިގޭ ފަޑިޔާރުން ގޯސްވީ 1ފެބްގެ ހުކުން ރަގަޅު.\nމިފަހަރު އަދީބު ފިލައިފިނަމަ އަހަރެން ޤަބޫލު ކުރާނީ ޤަސްތުގަ ސަރުކާރުން ފިލުވީކަމަށް. އެހެން ވެއްޖެ ނަމަ ދުވަހަކު އެމްޑީޕީއަށް ވޯޓު ނުދޭނަން. މިކަމާ އެއްބަސް ބޭފުޅުން ލައިކް ކޮށްދެއްވާ.\nމިހަފްތާނިިމި އަންނަހަފްތާ ފެށޭއިރު އަދީބު ހުންނާނީ މައުސޫމު ކުށެއްނެތް މިނިވަން ދިވެހިރައްޔަތެއްގެ ގޮތުގައި ކަމަކަށްވާއިރު ދައުލަތުގެ ޚަރަދުގައި ކަރެކުޝަންސް އޮފިސަރުންނާއި ފުލުހުންގެ އޮފިސަރުން އަދީބުއާއިއެކު ފޮނުވުން އެއީ މިނިވަން ދިވެހި ރައްޔަތެއްގެ މިނިވަންކަމަށް އަރައިގަތުން ނޫންކަމުގައި ނިންމޭނެ ހަމައެއްވެސް ގާނޫނެއްނެތް.\nއަރުތޫރު ބުރަދާސް ބޮޑު ފޯހެއް ގޮވައިގެން އައިސް ހުރިހާ ފުލުހުންނާ ކަރެކްޝަން އޮފިސަރުން ބަލިކޮށްލުމަށްފަހު އަދީބު ރެސްކިއު ނުކުރާނެބާ؟\nވާގޮތް ބަލަން މިތިބީ.\nހާޖަރާގެ ލުތުފީވެސް ތިގޮތަށް ދިޔަ މިހާރު ކޮބާ؟\nލުތުފީވެސް އެމްޑީޕީ ސަރުކާރުން ބޭރަށްފޮނުވީ ފުލހުންނާއެކު.


ކާންޔޭގެ ސްނީކާއެއް އެއް މިލިއަން ޑޮލަރަށް - DhiDaily\nމަޝްހޫރު ލަވަކިޔުންތެރިޔާ ކާންޔޭ ވެސްޓް އަރައިގެން އުޅުނު ނައިކީ އެއާ ޔީޒީ ސްނީކާއެއް އެއް މިލިއަން ޑޮލަރަށް ވިއްކާލަން ނީލަމަށް ލައިފި އެވެ.\nކާންޔޭގެ ޑިޒައިންގެ ދަށުން ހިންގާ ޔީޒީގެ އެ ކަލެކްޓާސް އެޑިޝަން ހާއްސަ ސްނީކާއަށް އޭނާ އަރާފައިވަނީ 2008 ވަނަ އަހަރުގައި ބޭއްވި ގްރެމީ އެވޯޑްސްގައެވެ. އެއާއެކު އެ ސްނީކާ މިހާރު ވިއްކާލުމަށް މަސައްކަތް ކުރަނި މަޝްހޫރު ކަލެކްޓަރު ރާޔަން ޗޭންގް އެވެ. އޭނާ މަސައްކަތްކުރަނީ އެ ސްނީކާ އެއް މިލިއަނުން މަތީ އަދަދަކުން ވިއްކާލުމަށެވެ.\n”އަޅުގަނޑު ގަބޫލުކުރާގޮތުގައި ސްނީކާ އަކީ ޑިޒައިން އެއްޗެހި. އެތަކެއްޗަކީ އާޓް އާއި ކަލްޗާގެ އިތުރުން ވަގުތެއްވެސް ދައްކުވައިދޭ އެއްޗެއް. ކާންޔޭގެ ސްނީކާއިން 2008 ވަނަ އަހަރު ވަރަށް ރީތިކޮށް ސިފަކޮށްދޭ،“ ރާޔަން ބުންޏެވެ.\nރާޔަން ހާމަކޮށްފައިވާގޮތުގައި އެ ސްނީކާ އާންމުކޮށް ދައްކާލުން އޮންނާނީ ހޮން ކޮންގްގެ ކޮންވެންޝަން އަދި އެގްޒިބިޝަން ސެންޓަރުގައެވެ. އަދި މިހާރު އެ ދައްކާލުމަށް ޑިސްޕްލޭކޮށްފައިވާއިރު އަންނަ ބުރާސްފަތި ދުވަހުގެ ނިޔަލަށް އެ ޑިސްޕްލޭކޮށްފައި ހުންނާނެ ކަމަށް އޭނާ ބުންޏެވެ.\nނީލަން ކިޔައިގެން އެ ވިއްކާލާނީ ބުރާސްފަތި ދުވަހަށް ފަހުގައި ކަމަށް އޭނާ ހާމަކުރިއެވެ.\nއެއް މިލިއަން ރުފިޔާއަށް އެ ސްނީކާ ވިކިއްޖެނަމަ އެގޮތަށް ޕްރައިވެޓް ސްނީކާއެއް އެންމެ އަގުބޮޑުކޮށް ވިއްކާލެވުނު ސްނީކާއަށް އެ ސްނީކާ ވާނެއެވެ. މީގެކުރީން އެންމެ އަގުބޮޑުކޮށް ވިކިފައިވަނީ މައިކަލް ޖޯޑަން ސޮއިކޮށްފައިވާ ނައިކީ އެއާ ޖޯޑަން ސްނީކާއެކެވެ. އެއީ 615،000 އެމެރިކާ ޑޮލަރެވެ.


Windows7ahvure Windows 10 kuri araifi | Mihaaru\nވިންޑޯޒް 10 އަށް ވިންޑޯޒް7ފަހަތަށް ޖައްސާލެވުނީ، ވިންޑޯޒް7އަށް ސަޕޯޓް ހުއްޓާލަފާނެ ކަމަށް ބެލެވެން ފެށުމުން\nވިންޑޯޒް 10 އެންމެފަހުން ވިންޑޯޒް7އަށް ވުރެ ކުރިއަރައިފި\n08 ޖެނުއަރީ 2019 - 07:38\nވިންޑޯޒް 10 އާންމު މާކެޓަށް 2015 ގައި ނެރުމަށް ފަހު، މައިކްރޮސޮފްޓުން އަމާޒެއް ކަނޑައެޅި އެވެ. އެއީ 2018 ނިމުމުގެ ކުރިން އެއް ބިލިއަން ޑިވައިސްގައި ބޭނުންކުރެވޭ އޮޕަރޭޓިން ސިސްޓަމަކަށް ހެދުމެވެ. އެކަމަކު، މުއްދަތު ހަމަވިއިރު ވެސް، އެ ލަނޑުދަނޑި ހާސިލެއް ނުކުރެވުނެވެ.\nސްމާޓްފޯނުތަކާއި ޓެބްލެޓްތަކަށް ޚާއްސަ އަދަދެއް ވިންޑޯޒް 10 ގައި ހިމެނެ އެވެ. ވިންޑޯޒް 10 ހާސިލްކުރާނެ މިންވަރު އަންދާޒާކޮށް ގުނުމުގައި ސްމާޓް ޑިވައިސްތައް ވެސް ވަނީ ހިމަނާފަ އެވެ. މައިކްރޮސޮފްޓަށް އެ އަމާޒަށް ވާސިލުނުވެވުނު ސަބަބަކީ، ސްމާޓްފޯން މާކެޓްގައި ވިންޑޯޒް ފޯނުތަކަށް ފުރުސަތު ގެއްލިގެން ދިއުމެވެ.\nމައިކްރޮސޮފްޓުން ދެން މަސައްކަތްކުރީ ވިންޑޯޒް7އަށް ވުރެ މަގުބޫލް އޮޕަރޭޓިން ސިސްޓަމަކަށް، ވިންޑޯޒް 10 ހެދުމަށެވެ. އެހެން ނަމަވެސް، އެކަމުގައި ތަޖުރިބާކުރަން ޖެހުނު ދަތިތަކާ ހެދި، އަވަސް ތާރީޚެއްގައި އެކަން ވެސް ފުރިހަމަވާ ގޮތެއް ނުވި އެވެ. ވިންޑޯޒް 10 އަށް، ވިންޑޯޒް7އަށް ވުރެ ދަރަޖަ މަތިވެވުނީ ދާދި މިދާކަށް ދުވަހު، ފާއިތުވި އަހަރު ޑިސެމްބަރުގަ އެވެ.\nވެބް މާކެޓް ދިރާސާކުރާ ފާމެއް ކަމަށް ވާ "ނެޓް މާކެޓް ޝެއާ" އިން ހާމަކުރި ގޮތުގައި، ވިންޑޯޒް އާއިލާގައި މިހާރު އެންމެ ގިނަ މީހުން ބޭނުންކުރާ އޮޕަރޭޓިން ސިސްޓަމަކީ ވިންޑޯޒް 10 އެވެ. ވިންޑޯޒް7ބޭނުންކުރާ މީހުންގެ އަދަދު އަޑިއެޅި ސަބަބަކީ، ވިންޑޯޒް7ސަޕޯޓް ހުއްޓާލަން މައިކްރޮސޮފްޓުން ނިންމި ތާރީޚު ކައިރިވަމުން އައުމެވެ.\nއޮޕަރޭޓިން ސިސްޓަމަކަށް އަދި އެޕްލިކޭޝަނަކަށް ސަޕޯޓް ހުއްޓާލައިފި ނަމަ، ސެކިއުރިޓީ ޕެޗްތައް ފިޔަވައި އިތުރު ކުރިއެރުމެއް ފޯރުކޮށް ނުދެ އެވެ. ސެކިޔުރިޓީ ޕެޗްތައް ވެސް ދެނީ ވަކި މުއްދަތަކަށެވެ. އެ އަށް ފަހު އެ އެއްޗެއް މުޅިން ހުއްޓާލަ އެވެ.\nއިތުރު ލިޔުންތައް މައިކްރޮސޮފްޓް ވިންޑޯޒް ވިންޑޯޒް ފޯން ވިންޑޯޒް ފޯން7ވިންޑޯޒް އެކްސްޕީ\nމައިކްރޮސޮފްޓް ވިންޑޯޒް ފޯން ހުއްޓާލަނީ\nބުއްދިވެރި ގޮތަކީ ވިންޑޯޒް ފޯނު ހުއްޓާލުން\nދިވެއްސަކަށް 60 އަހަރުގައި ޑިގްރީ!\nޑީޑީ ސަސްޕެންޑް ކުރި އިރު އަނބިކަނބަލުން ވަޒީފާގައި!\nފޭކް ހައިޖެކަކުން އުމުރު ދުވަހުގެ ޖަލު ހުކުމެއް\n17 hours ago 165\nއެންމެ އުހުން ފެނުނު ހިތްގައިމުކަމާއި ކުރިއެރުން!\n"އަބަދުވެސް ބޭނުންވީ އެންމެންނަށް އިންސާފު ލިބެން"\nލަތީފާ ޖޭއެސްސީއަށް ހޮވީ ފަނޑިޔާރުންގެ ވޯޓުން: އިންތި\nPosted on: 18 June 2019\nVermillion International Pvt Ltd


Haaland furathama match gaives hat-trick\nހާލޭންޑްގެ ފުރަތަމަ މެޗުގައިވެސް ހެޓްރިކް\nއޮގްސްބާގް އާ ދެކޮޅަށް ބުރޫޝިއޯ ޑޯޓަމުންޑް ކުޅުނު މެޗުގައި ބަދަލު ކުޅުންތެރިޔެއްގެ ގޮތުގައި ކުޅެން ނުކުމެ ފުރަތަމަ މެޗުގައި އާލިންގް ހާލޭންޑް ހެޓްރިކް ހަދައިފި އެވެ.\nސަލްޒްބާގުން، މިފަހަރުގެ ޓްރާންސްފާގައި ޑޯޓަމުންޑަށް ބަދަލުވި ހާލޭންޑް ކުޅެން ނުކުތީ ބަދަލު ކުޅުންތެރިޔެއްގެ ގޮތުގަ އެވެ. އޭރު އޮގްސްބާގުން ލީޑް ކުރަމުން ދިޔައީ 3-1 ންނެވެ. މެޗުގެ 58 ވަނަ މިނެޓްގައި ކުޅެން ނުކުމެ ހާލޭންޑް ވަނީ 23 މިނެޓް ތެރޭ ހެޓްރިކް ހަދައި 5-3 ން އޮގްސްބާގް ބަލި ކުރުމުގައި އެހީތެރި ވެދީފަ އެވެ.\nކުޅެން ނުކުތް ފުރަތަމަ މިނެޓްތެރޭ، ހާލޭންޑް ވަނީ ޑޯޓަމުންޑަށް ލަނޑު ކާމިޔާބު ކޯށްދީ މެޗުގެ ނަތީޖާގެ ފަރަގު ކުޑަ ކޮށްދީފަ އެވެ. ޑޯޓަމުންޑަށް ލީޑް ނަގައިދިނީ 61 ވަނަ މިނެޓްގައި ޖޯޑަން ސެންޗޯ ކާމިޔާބު ކުރި ލަނޑުންނެވެ. މެޗުގެ 70 ވަނަ މިނެޓްގައި ހާލޭންޑް ވަނީ އޭނާގެ ދެ ވަނަ ލަނޑު ކާމިޔާބު ކޮށް ޑޯޓަމުންޑަށް ލީޑް ނަގައި ދީފަ އެވެ. އޭގެ ނުވަ މިނެޓް ފަހުން އޭނާ ވަނީ ހެޓްރިކް ހަދާފަ އެވެ.\nޑޯޓަމުންޑްގެ ފުރަތަމަ ލަނޑު ދެ ވަނަ ހާފު ފެށިގެން ހަތަރު ވަނަ މިނެޓްގައި ކާމިޔާބު ކުރީ ހޫލިއަން ބްރާންޓް އެވެ. ފުރަތަމަ ހާފުގައި އޮގްސްބާގުން ދެ ލަނޑު ކާމިޔާބު ކުރި އެވެ. އެ ލަނޑުތައް ކާމިޔާބު ކުރީ ފްލޯރިއަން ނީޑާލަކްނާ އާއި މާކޯ ރިކްޓާ އެވެ. އޮގްސްބާގް ތިން ވަނަ ލަނޑުވެސް ކާމިޔާބު ކުރީ ނީޑާލަކްނާ\nމުސާރަ ދަށްކުރުމާ ދެކޮޅަށް ރޫނީގެ ހަމަލާ ސަރުކާރަށް


China hanaakohli ballpoint galamu ge sirru enmefahun hoadhaifi\nޗައިނާ ހަނާކޮށްލި ބޯލްޕޮއިންޓް ގަލަމުގެ ސިއްރު އެންމެފަހުން ހޯދައިފި\nދިވެހިން ސީނުކަރައޭ ކިޔައިއުޅުނު ޗައިނާ އަކީ "މަމެންގެ ނިއު ބެސްޓް ފްރެންޑޭ" ބުނެވިދާނެ އެވެ. އެކަމަކު ޗައިނާ އާއި ބޯލްޕޮއިންޓް ގަލަމާ ދެމެދު އޮތީ ކޮން ކަހަލަ ގުޅުމެއް ހެއްޔޭ ސުވާލުކޮށްފި ނަމަ މިއީ ބެސްޓްފްރެންޑެއްގެ ހައިސިއްޔަތުން ދިވެހިންނަށް ވެސް ދޭން ނޭނގިދާނެ ޖަވާބެކެވެ.\nއެކަމަކު މި ބޮޑު ބިޔަ ޗައިނާއަކާ ބެހޭ ގޮތުން އަހަރެމެން އެންމެނަށް ވެސް ކިޔައިދޭން އެނގޭ އެހެން އެތައް އެތައް ވާހަކަތަކެއް އެބަހުއްޓެވެ. އެބައި މީހުން އިސްޕޭހަށް ރޮކެޓު ފޮނުވައިފި އެވެ. ދުވާލެއްގެ މައްޗަށް މިލިއަނުން ސުމާޓު ފޯނު އުފައްދައި ބާޒާރަށް ނެރެ އެވެ. އެންމެ މޮޅެތި އާލާތްތައް ވެސް އިސާހިތަކު ނަކަލުކޮށްގެން ނެރެ އެވެ. ނިކަން ވަރުގަދަ ޒަމާނީ އަސްކަރިއްޔާއެއް އެބައޮތެވެ. ލޮލަށް ނުފެންނަހާ ބާރު މިނުގައި ދެމިލާ ރޭލުތައް ވެސް އެމީހުން އުފައްދައިފި އެވެ.\nބުރިޖު އެޅުމުގައި ވެސް މި ސީނުކަރައަކަށް ގޮންޖަހާލެވޭނެ އެހެން ގައުމެއް އޮތްހެނެއް ހީއެއް ނުވެ އެވެ. ކަންމިހެން އޮތް ނަމަވެސް ޗައިނާ އަށް ނުކުރެވި ނުވަތަ ހާސިލުނުކުރެވި އޮތް ވަރަށް މުހިންމު އެކަމަކު އަދި އެހާމެ ހައިރާންކުރުވަނިވި ކަމެއް އެބައޮތެވެ. -- ކިތަންމެ ކުރިއަރައިގެން ގޮސްފައި އޮތް ނަމަވެސް ފަސޭހައިން ލިޔެލެވޭ ފެންވަރުގެ ފުރިހަމަ ބޯލްޕޮއިންޓް ގަލަމެއް މިވީހާ ދުވަހު އެމީހުންނަށް އޮތީ އީޖާދުނުކުރެވިފަ އެވެ.\nބޮޑުވަޒީރު ލީ ކޭގިއަންގް\nމި މައްސަލައެއް ބޮޑުވެގެން އެގައުމުގެ ބޮޑުވަޒީރު ލީ ކޭގިއަންގް މި މައްސަލަ އަށް އަލިއަޅުއްވައި ގައުމީ ޓީވީގައި އެކަމަށް މިދިޔަ އަހަރު ހަޖޫ ވެސް ޖައްސަވާފައިވެ އެވެ. ބޮޑުވަޒީރު ވިދާޅުވެފައި ވަނީ އަމާން އޮމާން އަދި އަތަށް ފަސޭހަ ބޯލްޕޮއިންޓް ގަލަން އުފެއްދުމުގައި ކުރިއަރައިގެން ގޮސްފައިވާ ޖަރުމަންވިލާތާއި ސްވިޓްޒަލެންޑުން އެ އުފައްދާލާ ފެންވަރުގެ ބޯލްޕޮއިންޓް ގަލަންތަކެއް ޗައިނާއަކަށް ނުއުފެއްދޭ ކަމަށެވެ. ޗައިނާ އިން އުފައްދާ ބޯލްޕޮއިންޓް ގަލަންތަކުގެ ކޮޅުގައި އޮމާންކަމެއް ނެތް ކަމަށް ވިދާޅުވެފައިވެ އެވެ.\nބޯލްޕޮއިންޓް ގަލަމެއް އުފެއްދުމުގައި ޗައިނާ އަށް މައްސަލަތަކެއް ދިމާވީ ނުވަތަ ދަސްނުވި ކަމަކީ އަތަށް ފަސޭހަ ތޮށިގަނޑެއް ނުވަތަ ބޮޑީއެއް އުފެއްދުމަކަށް ނޫނެވެ. ޗައިނާގެ ތަޖުރިބާކާރުންނަށް ސިއްރު ނުހޯދުނީ ބޯލްޕޮއިންޓޭ ކިޔުނު މި ގަލަމުގެ ތުނޑުގެ ކޮޅުން ދެލި ހިންގަން އޭގައި ހަރުކޮށްފައިވާ ކުޑަކުޑަ އިސްޓީލް ބޯޅައިގެ ސައިޒާއި އޮމާންކަމުގެ އެވެ. އެންމެ ފުރިހަމަ އަދި އެންމެ އޮމާން އިސްޓީލް ބޯޅައެއް ކަފަން ޗައިނާ އަށް ނޭނގުނީ އެވެ.\nއެހެންކަމުން މި އޮތްހާ ދުވަހު ޗައިނާގެ 3،000 ކުންފުންޏަކުން ގަލަން އުފައްދައި ބާޒާރަށް ނެރުނު ނަމަވެސް ޖަރުމަނުވިލާތާއި ސްވިޓްޒަލެންޑް އަދި ޖަޕާނުން ބާޒާރަށް އެނެރޭ ފެންވަރުގެ "އޮމާން" ބޯލްޕޮއިންޓް ގަލަންތަކެއް މިވީ ތަނަށް އުފެއްދިފައެއް ނުވެ އެވެ. މި މައްސަލަ ޗައިނާގެ އެންމެ އިސްވެރިންގެ ސަމާލުކަމަށް އައިސް އެގައުމު ކަންބޮޑުވާ ވަރުގެ ކަމަކަށްވީ ޔޫރަޕުން އުފައްދާ މޮޅެތި ބޯލްޕޮއިންޓް ގަލަންތައް ޗައިނާ އަށް އެތެރެކުރުމަށް އަހަރެއްގެ މައްޗަށް އެތައް މިލިއަން ޑޮލަރެއް ހޭދަކުރަން ޖެހުމުންނެވެ.\nފުރިހަމަވެގެންވި ބޯލްޕޮއިންޓް ގަލަން ބޭރުގެ ތަޖުރިބާކާރު ގައުމުތަކުން އެތެރެކުރުމަށް ޗައިނާ އިން އަހަރެއްގެ މައްޗަށް 120 މިލިއަން ޔުއާން ހޭދަކުރެ އެވެ. އެއީ އެމެރިކާ ޑޮލަރުން ނަމަ 17.3 މިލިއަން ޑޮލަރެވެ.\nނަމަވެސް ޗައިނާގެ ރަސްމީ ނޫސް، ޕީޕަލްސް ޑެއިލީ އިން ރިޕޯޓްކޮށްފައިވާގޮތުން ކުރިއަށް އޮތް ދުވަސްތަކުގައި ބޯލްޕޮއިންޓް ގަލަން ޗައިނާ އަށް އެތެރެކުރާކަށް ނުޖެހޭނެ އެވެ. އެގައުމުގެ ސަރުކާރު ހިއްސާވާ ކުންފުންޏެއް ކަމުގައިވާ ޓިޔައުން އަޔަން އެންޑް ސްޓީލް ކޯ އިން މި ވަނީ އެންމެފަހުން ބޯލްޕޮއިންޓްގެ "އެ ކުޑަ ކުޑަ ސިއްރު ދެނެގަނެފަ" އެވެ. އެމީހުން އުފައްދާފައިވާ 2.3 މިލިމީޓަރުގެ ބޯލްޕޮއިންޓް ގަލަންތައް ލެބޯޓަރީތަކުގައި ތަހުލީލުކުރުމަށް ފަހު ބާޒާރަށް ނެރެން އެ ވަނީ ތައްޔާރުކޮށްފަ އެވެ.\nކުރިއަށް އޮތް ދެ އަހަރު ދުވަސްތެރޭގައި ބޭރު ގައުމުތަކުގެ ބޯލްޕޮއިންޓް ގަލަންތަކަށް ޗައިނާ އިން ޓާޓާ ކިޔާލާނެ އެވެ. ޗައިނާ އަށް މި ކުޑަކުޑަ ބޯލްޕޮއިންޓް ގަލަމުގެ ސިއްރު ދެނެގަނެވުނީ ފަސް އަހަރު ދުވަހުގެ ދިގު ދިރާސާތަކަކަށް ފަހު އެވެ. --މައުލޫމާތު: ބީބީސީ


Male' ge cafe eggai alifaan roave meehaku fihijje\nމާލޭގެ ކެފޭއެއްގައި އަލިފާން ރޯވެ މީހަކު ފިހިއްޖެ\nއަލިފާނުގެ ހާދިސާގެ ތެރެއިން/ ފޮޓޯ- އެމްއެންޑީއެފް\nމާލޭގެ ކެފޭއެއްގައި އަލިފާން ރޯވެ މީހަކު ފިހިއްޖެއެވެ.\nމި ހާދިސާއާއި ގުޅިގެން އެމްއެންޑީއެފުން ބުނީ، ގަލޮޅުގައި ހުންނަ ސަލްމާން ކެފޭގައި އަލިފާނުގެ ހާދިސާއެއް ހިނގައިގެން އުޅޭ ކަމުގެ ރިޕޯޓު ލިބިގެން އެމްއެންޑީއެފްގެ ފަޔާ ޓީމުން ހަރަކާތްތެރިވަމުން އަންނަ ކަމަށެވެ.\nއެމްއެންޑީއެފުން ބުނީ މި ހާދިސާގެ ރިޕޯޓު އެމްއެންޑީއެފަށް ލިބިފައިވަނީ މިއަދު 11:15 ހާއިރު ކަމަށެވެ. އަދި އަލިފާން ރޯވެފައިވަނީ އެ ކެފޭގެ ބަދިގޭގައި ހުރި ގޭސް ފުޅި މަތީގައި އޮތް ތުވާއްޔެއްގައި ކަމަށާއި، އަލިފާނުގެ އަސަރުން ގޭސްފުޅީގެ ހޮޅި އަނދާފައިވާ ކަމަށްވެސް އެމްއެންޑީއެފް އިން ބުންޏެވެ.\nއެމްއެންޑީއެފް އިން ބުނީ ފަޔާ ޓީމުން އެ ސައިޓަށް ދިއުމުގެ ކުރިން މި އަލިފާނުގެ ހާދިސާގައި ފިހުނު މީހަކުވަނީ ހޮސްޕިޓަލަށް ފަރުވާ ހޯދުމަށް ގެންގޮސްފައި ކަމަށެވެ. އަދި މި އަލިފާނުގެ ހާދިސާގައި ފިހިފައިވަނީ ބިދޭސީއެއް ކަމަށާއި، އޭނާ ފަރުވާ ހޯދުމަށް އައިޖީއެމްއެޗް އަށް ގެންގޮސްފައިވާ ކަމަށް އެމްއެންޑީއެފުން ބުންޏެވެ\nއެމްއެންޑީއެފުން ބުނީ މި ހާދިސާގައި ރޯވި އަލިފާންގަނޑު މިހާރު ވަނީ ކޮންޓްރޯލް ކުރެވިފައި ކަމަށާއި، މި މައްސަލަ ފުލުހުން އިތުރަށް ބަލަމުންދާ ކަމަށެވެ.


Yahoodheenge Faraathun Loleh Beynumee Kaaku? | Dhiislam\nޔަހޫދީންގެ ފަރާތުން ލޮލެއް ބޭނުމީ ކާކު؟\nއައްޝައިޚް އަބްދުއްރަހީމް ބިން މުޙައްމަދު ޑިސެމްބަރ 6, 2010\n"އައި ފުރޮމް ޒިއޮން" އަކީ " އައި ފުރޮމް ޒަޔަނިސްޓު" އެވެ. މާނައަކީ ޔަހޫދީންގެ ފަރާތުން ލޮލެއް މި މާނައެވެ. އަނެއް މާނައަކީ އަހަރެންނަކީ ޔަހޫދީންގެ ތެރެއިންވާ މީހެކެވެ. އެއީ I from Zionist އެވެ. ނަމަވެސް އެމީހުންގެ އަސްލު ނަމަކީ Eye from Zio އެވެ. ޔަހޫދީންނަކީ އަބަދުވެސް އޮޅުވާލުމާއި މަކަރާއި ހީލަތް ހެދުމުގައި އެއްވަނައެވެ. އެހެންކަމުން މިނަން ނެގުމުގައިވެސް އެމީހުން ބޭނުންކޮށްފައިވަނީ މަކަރާއި ހީލަތް ހެދުމުގެ ނަމެއްކަން ވިސްނާލައިފި ކޮންމެ ބޭފުޅަކަށްވެސް އެނގޭނެއެވެ.\nމި ޖަމާޢަތަކީ 2007 ވަނަ އަހަރު އިސްރާއީލުގެ ވިޔަފާރިވެރިޔެއް ކަމަށްވާ ނަޓި މާރކަސް އުފައްދާފައިވާ ޖަމާޢަތެކެވެ. މިޖަމާޢަތް އުފެއްދުމުގެ ބައެއް މައިގަނޑު އަމާޒު ތަކަކީ\n1. ދުނިޔޭގެ ކޮންމެ ތަނެއްގައިވާ އެހީއަށް ބޭނުންވެފައިވާ މީހުންނަށް ސިއްހީ ހިދުމަތް ދިނުމަށްޓަކައި ސިއްހީ އާލާތްތަކާއި ސިއްހީ ޓީމްތައް ފޮނުވުން.\n2. އިޒްރޭލަށާއި ޔަހޫދީންނަށް ހެޔޮއެދޭ މީހުންތަކެއް ދުނިޔޭގައި އުފެއްދުން (ނުވަތަ އިޒްރޭލަށް ހެޔޮ ދުޢާ ކޮށްދޭނެ އެމްބެސެޑަރުންތަކެއް ދުނިޔޭގެ ކަންކޮޅުތަކުގައި އުފެއްދުން)\n3. ތަރައްޤީ ވަމުންދާ ޤައުމުތަކުގެ ސިއްހީ ޓީމްތަކަށް އެހީތެރިކަމާއި މަޢުލޫމާތު ފޯރުކޮށްދިނުން\n4. މި ޖަމުޢިއްޔާ އަބަދުވެސް އެހީ ބޭނުންވާ މީހުންގެ އަތްފޯރާ ފަށުގައި އެންމެ ފުރިހަމަ ސިއްހީ ހިދުމަތް ދިނުމަށް ތިބޭނެއެވެ. ހަމައެޔާއެކު މިޖަމުއިއްޔާއިން ޚިދުމަތް ދެމުން ދާނީ ޔަހޫދީ ދައުލަތާއި ޔަހޫދީންގެ އިންސާނިއްޔަތުކަމުގެ މަތިވެރި މެސެޖު އެބައިމީހުންނަށް ފޯރުކޮށްދެމުންނެވެ.\nމަތީގައިވާ ލަނޑުދަނޑިތަކަކީ މިޖަމުއިއްޔާގެ ލަނޑު ދަނޑިތަކެވެ. ވިސްނާލުމުން މިބައިމީހުންގެ ލަނޑުދަނޑިތައް މާ ރަނގަޅަށްވެސް އެނގޭނެއެވެ. ފުރަތަމަ ކަމަކީ މިބައިމީހުންގެ ބޭނުމަކީ އިޒްރޭލުގެ ހަޑިވެފައިވާ ސޫރަ މީސްތަކުންގެ ކުރިމަތީގައި ރީތިކޮށް އިޒްރޭލަށް ހެޔޮއެދޭނެ ބަޔަކު ދުނިޔޭގެ ކަންކޮޅުތަކުގައި އުފެއްދުމެވެ. މިއިން އެނގެނީ އިޒްރޭލު އަމިއްލަ ނަފުސަށް އިޒްރޭލުން ހިންގާ ޖަރީމާތަކުގެ ސަބަބުން ލިބެމުންދާ މީސްތަކުންގެ ރުޅި އިހުސާސްކުރެވެމުންދާ ކަމެވެ. އަދި އަނެއްކަމަކީ އެންމެ ފަސޭހައިން އިޒްރޭލަށް މިފަދައިން ހެޔޮއެދޭ މީހުން ހޯދަން ފަސޭހަވާނީ ފަގީރުގައުމުތަކަށް ގޮސްގެން އެހީދީގެން ކަމަށްވާތީއެވެ.\nދެން އިޒުރޭލުގެ މަތިވެރި އިންސާނިއްޔަތުކަމާއި އެމީހުންނަކީ ކޮން ފެންވަރެއްގެ ބަޔެއްކަން ދުނިޔެއަކަށް އޮޅިފައެއް ނޯންނާނެއެވެ. މި ޖަމުއިއްޔާއަކީ މީސްތަކުންނަށް ތިހާ ހެޔޮއެދޭ ބަޔަކު ނަމަ ފަލަސްތީނުގައި ސިއްހީ ހިދުމަތް ނުލިބިފައި ތިބި އެތައް ހާސްބަޔަކަށް އެހީއެއް ވިއްޔާ މާ ރަނގަޅުވާނެއެވެ. ނަމަވެސް އެމީހުންނަކީ މުސްލިމުންގެ ދުސްމަނުން ކަމަށް ވީ ހިނދު އެބައިމީހުން ދަނީ މުސްލިމުން މަރަމުން މުސްލިމުންނަށް ތަފާތު ގޯނާތައް ކުރަމުންނެވެ. އެންމެ ފަހުން ކުރި ގައްޒާ ހަނގުރާމައާއި އަދި މިހާރުވެސް އިޒްރޭލުން ހިންގަމުން ގެންދާ ޖަރީމާތައް ފޮރުވާ އިޒްރޭލުގެ ނަން ރީތިކުރުމަށް މިބައިމީހުން މަސައްކަތް ކުރަމުން ދާ އިރު އަހަރެމެން މުސްލިމުންނޭ ކިޔާފައި މިމީހުންނަށް އަތް ޖަހަން ވީ ހެއްޔެވެ؟\nއަސްލު މައްސަލައަކީ ދިވެހިންގެ ތެރޭގައިވެސް މުސްލިމު ނަންކިޔާ މުސްލިމު ކަމަށް ހެދިގެން ތިބި ފޮރުވިފައި ތިބި ޔަހޫދީން ތިބި ކަމެވެ. އެހެނީ ﷲ ތަބާރަކަ ވަތަޢާލާ ކީރިތި ޤުރުއާނުގެ އެންމެ ފަހު އާޔަތުގައި ޝައިތާނުން ވަނީ ޖިންނީންނާއި އަދި އިންސާނުންގެ ތެރެއިން ކަމަށް އަންގަވާފައި ވެއެވެ. ނަމަވެސް އަހަރެމެންނަށް އިންސާނުންގެ ތެރެއިން ޝައިތާނުން ފެންނާކަށް ނުތިބެއެވެ. އެމީހުންގެ ޝައިތާނީކަން ވަނީ އެބައިމީހުންގެ ހިތްތަކުގަޔާއި އަމަލުތަކުގައެވެ. ހަމަ މި ބީދައިން ދިވެހިރާއްޖޭގައިވެސް ޔަހޫދީންނަށް ލޯބިކުރާ ހިތުގައި ޔަހޫދީކަމާއި ޢަމަލުތަކުގައި ޔަހޫދީކަން ވާ ނަމުގައި މުސްލިމުން އެބައުޅެއެވެ. އެބައިމީހުން އިޒްރޭލުގެ ނަން ރީތިކުރަން އެހީތެރިވާނެކަމީ ޝައްކެއް ހުރިކަމެއް ނޫނެވެ. މިފަދަ ދވެހި ޔަހޫދީން ހަރަކާތްތެރިވަނީ ސަރުކާރުގެ ތެރޭންނާއި އަދި އެކި ޖަމްއިއްޔާތަކުގެ ނަމުގައެވެ. ޙަޤީޤަތުގައި ކުށްވެރިކޮށް ނޫސްބަޔާން ނެރެ އަޑުއުފުލަންވީ މިދިވެހި ޔަހޫދީންނާއި މެދުއެވެ. މުޒާހަރާ ކުރަންވީ މިމީހުންނާއި ދެކޮޅަށެވެ. މިފަދަ ބަޔަކު ދިވެހިރާއްޖޭގައި ތިބޭކަމީ ދިވެހި ދިދައަށް ހުރި ނުރައްކަލެކެވެ. ލަދެކެވެ.\nދިވެހިރާއްޖެ މިނިވަން ވަތަނެއްގެ ގޮތުގައި މިހާ ހިސާބަށް ގެނެސްދިން ވަޙުދަތަކީ އިސްލާމްދީނެވެ. ދިވެހި ތާރީޚޭ ދިވެހި ޤައުމޭ ކިޔާފައި އަނގަފުޅުތައް ތައްމިނަށް ހުޅުއްވާ ބޭފުޅުންނަށް މިޙަޤީޤަތް ނޭންގެނީއަކީ ނޫނެވެ. މިހާ ހިސާބަށް ދިވެހި ޤައުމު ގެނެސްދިން މި ފެކްޓަރއަށް މިއަދު ދިވެހި ވަތަން ހިންގަވާ ބޭފުޅުން ދެއްވާ މުހިންމުކަން ހާދަކުޑަވެއްޖެއެވެ. އެއްވެސް ހާލެއްގައި ބޮޑު ތަކުރުފާނާއި އަލިރަސްގެފާނާއި ހުރާ ދޮންބާޑަރައިން ޖިހާދުކުރެއްވީއަކީ މިފަދަ ޔަހޫދީ ދިވެހިރާއްޖެއަކަށް މިދީބު ހަދާކަށް ނޫނެވެ. ދިވެހި ވަތަނުގެ ދިވެހިވަންތަކަމާއި އިސްލާމްދީން ހިމާޔަތްކޮށް އިސްލާމްދީނަށް ނަޞްރުދިނުމަށެވެ. ޕޯޗުގީޒުން އަރަން އުޅުނު ރޭ އަލިރަސްގެފާނަށް އެކަލޭގެފާނު އަނބިކަނބަލަކު ދެންނެވި ކަމަށްވެއެވެ. މިއުޅެނީ މާދާމާގެ ހާލެއް ނޭންގޭ ވަރުން ނުނިދިގެންނެވެ. އެއަށް އަލިރަސްގެފާނު ދެއްވި ޖަވާބު މިއަދު އަޅުގަނޑުމެންގެ ވެރިން ހަނދުމަ ނުކުރަނީ ކީއްވެބާއެވެ؟ އެބޭފުޅާ ވިދާޅުވީ "ތިމަންނާ މިއުޅެނީ މާދާމާގެ ހާލު އެނގޭ ވަރުން އުފަލުން ނުނިދިގެންކަމަށެވެ. އެއްގޮތަކީ ނަޞްރު ލިބުމެވެ. އަނެއްގޮތަކީ ޝަހީދުވުމެވެ. މިއަށްވުރެ ވަކި މޮޅުކަމެއް ލިބޭނެ ހެއްޔެވެ؟" މިފަދަ ހާލެއްގައި ދިވެހިގައުމު މިހާ ހިސާބަށް ގެނެސްދިން އިސްލާމްދީނުގެ މަތިން މިއަދު ހަނދާން ނައްތާލައި ބޮލާލައި ޖެހުމަކީ އަޅުގަނޑުމެން ދިވެހިންނޭ ބުނާނަމަ ލަދުގަންނަން ޖެހޭނެ ކަމެކެވެ. އިސްލާމްދީނަށް ދިވެހިން ދަރާފައިވާ ދަރަނި ބޮޑެވެ. ދިވެހިންނަށް ދިވެހި އަކުރެއް ލިބި ދިވެހިން ދިވެހިންނަށް ވީ އިސްލާމްދީނުގެ ސަބަބުންކަން މި ބައިމީހުންނަށް ނޭންގެނީ ބާއެވެ. ރާއްޖެ ދޫކޮށް އެކިގައުމުތަކުގައި ތިބެ އިސްލާމްދީން ދޫކޮށް ދީނަށް މަލާމަތްކުރާ މީހުންނާއި އަދި ރާއްޖޭގައި ތިބެގެން މިކަން ކުރާ މީހުންނަށް ދީނަށް މަލާމާތް ކުރެވޭނަމަ އެއީ އެބައިމީހުންގެ ލަދުކުޑަކަމާއި ޖާހިލުކަމެވެ. އެހެނީ މި ވަތަނުގައި އިސްލާމްދީނުގެ މަޤާމު އިނގޭނަމަ އެބައިމީހުން އިސްލާމްދީނަށް ނުރުހުން ވީ ކަމުގައިވީ ނަމަވެސް އެދީނަށް ހުރުމަތްތެރިކޮށް ހިތީހެވެ.\nވީމާ ކޮންމެ ދިވެއްސަކުވެސް ބަލަންވީ މިފަދަ ކުޑަ ފައިދާ އަކަށްޓަކައި މިފަދަ ލާއިންސާނީ ބަޔަކު ބޮއިކޮޓު ކުރެވޭތޯއެވެ. އަމިއްލަ އެދުމަކަށްޓަކައި ދޭ ހިލޭ އެހީއެއް ދީނުގެ އަޤީދާ ވިއްކާލާފައި ލިބިގަންނަން ހެޔޮވާނެތޯއެވެ. މި ޖަމިއްޔާ އައުމުގެ ކުރިން ވިސްނަވާށެވެ. ދީނާއި އަޤީދާ ވިއްކާލާފައި ޔަހޫދީންގެ ހެޔޮ މަކަރުވެރިކަން ލިބިގަނެ އެމީހުނާއި އެކުގައި ވާ މީހަކަށް ވާނީތޯ ނުވަތަ ﷲއާއި އެއިލާހުގެ ރަސޫލާއަށް ނަޞްރުދޭ އަދި މުސްލިމުންނަށް ލޯބިކުރާ މީހަކަށް ވާނީތޯ ވިސްނަވާށެވެ. ޔަހޫދީ ލޮލެއް ލިބުމުގެ ކުރިން ޔަހޫދީ ހިތެއް ލިބުމުގެ ކުރިން މުސްލިމު ލޮލަކާއި މުސްލިމެއް ހިތެއް ހިޔާރުކުރާނީތޯ ވިސްނަވާށެވެ.\nއަހަރެން ގައިމުވެސް ހިޔާރުކުރާނީ ﷲ އާއި އެއިލާހުގެ ރަސޫލާ ޞައްލަﷲ އަލައިހި ވަސައްލަމައާއި އެ އިލާހުގެ ރަސޫލާއަށް ލޯބިކުރާ މުސްލިމުންނަށް ނަޞްރު ދެވެން އޮތް މަގެވެ. އޭ ލޯބިވާ އަޚާއެވެ. ގާތްތިމާގެ މީހުންނަށާއި އަދި އެކުވެރިންނަށާއި އީމެއިލާއި އެސް އެމް އެސްއިންނާއި އަދި ފޭސްބުކާއި ޓުވިޓަރ ބޭނުންކޮށްގެން މި ޖިހާދުގައި ބައިވެރިވާށެވެ. ފަލަސްތީނުގެ ލޭ އޮހޮރެމުންދާ ތުއްތު ތުއްތު ކުދިން ތިބާއަށް މަލާމަތްކޮށް ހީ ނުހަދަނިސް މަންމަގެ ބަނޑުގައި އޮއްވައި ޝަހީދުވަމުންދާ އެކުދިންތަކުގެ ޙައްޤުގައި، އިޒްރޭލުގެ ޖަލުތަކުގައި އިއްފަތް ފޭރިގަންނަމުންދާ ފަލަސްތީނުގެ އަންހެންކަނބަލުންގެ ހައްޤުގައި ޔަހޫދީންނަށް "ނޯ" ބުނާށެވެ. ކަތިލެވެމުންދާ ފަލަސްތީނުގެ މުޖާހިދުންގެ ޖިހާދުގައި ބައިވެރިވުމަށް ތިބާއަށް ލިބުނު ފުރުޞަތުގައި ތިބާގެ މަންމައާއި ތިބާގެ ދައްތައާއި ތިބާގެ ދަރިން އިޒުރޭލުގެ އެއްވެސް ބަޔެއްގެ ގާތަށް ނުފޮނުވުމަށް އަޒުމްކަނޑައަޅައި އަވަހަށް އެކަމަށް ވަސިއްޔަތްކުރާށެވެ..\nތިރީގައި މިވާ ދެ އާޔަތަށް ވިސްނަވާށެވެ.\n”وَأَعِدُّوا لَهُمْ مَا اسْتَطَعْتُمْ مِنْ قُوَّةٍ وَمِنْ رِبَاطِ الْخَيْلِ تُرْهِبُونَ بِهِ عَدُوَّ اللَّهِ وَعَدُوَّكُمْ ... “ ”އެބައިމީހުންނާއި ދެކޮޅަށް ތިޔަބައިމީހުންނަށް ކުޅަދާނަވީހާ ބާރެއް، ތިޔަބައިމީހުން ތައްޔާރުކުރާށެވެ. އަދި ހަނގުރާމައިގެ އަސްތައް ވެސް ބަނދެ ތައްޔާރުކުރާށެވެ. އެއީ ﷲ ގެ ޢަދުއްވުންނާއި އަދި ތިޔަބައިމީހުންގެ ޢަދުއްވުންނަށް ބިރުދެއްކުމަށްޓަކައެވެ...“\nلَتَجِدَنَّ أَشَدَّ النَّاسِ عَدَاوَةً لِّلَّذِينَ آمَنُوا الْيَهُودَ وَالَّذِينَ أَشْرَكُوا ۖ وَلَتَجِدَنَّ أَقْرَبَهُم مَّوَدَّةً لِّلَّذِينَ آمَنُوا الَّذِينَ قَالُوا إِنَّا نَصَارَىٰ ۚ ذَٰلِكَ بِأَنَّ مِنْهُمْ قِسِّيسِينَ وَرُهْبَانًا وَأَنَّهُمْ لَا يَسْتَكْبِرُونَ [ سورة المائدة 82 ] ” ) މީސްތަކުންކުރެ ޢަދާވަތްތެރިކަން އީމާންވީ މީހުންނަށް އެންމެ ބޮޑުވާނެ ބަޔަކީ ޔަހޫދީންކަމުގައި ހަމަކަށަވަރުން ކަލޭގެ ފާނު ދެކެވަޑައިގަންނަވާނޫއެވެ. އަދި މުޝްރިކުންވެސް މެއެވެ. އަދި އީމާންވީމީހުންނަށް ރަޙްމަތްތެރިކަމުގެ ގޮތުން އެންމެ ގާތްބަޔަކީ ތިމަންމެންނީ ނަޞާރާއިންނޭ ބުނި މީހުންކަމުގައި ކަލޭގެފާނު ހަމަކަށަވަރުން ދެކެވަޑައިގަންނަވާނޫއެވެ. އެއީ ހަމަކަށަވަރުން، އެއުރެންގެ ތެރެއިން ފާދިރީންނާއި، އަޅުވެރި راهب ން ވާކަމަށްޓަކައެވެ. އަދި ހަމަކަށަވަރުން، އެއުރެންނީ ބޮޑާވެނުގަންނަ ބަޔަކު ކަމުގައިވެސް ވާކަމަށްޓަކައެވެ. “\nކީރިތި މޫރިތި ޤުރުއާން\nއައިފުރޮމް ޒިއޯ ގެ ވެބްސައިޓު\nދިވެހިތާރީހު: ބޮޑުތަކުރުފާނު ވާހަކަ\nމޫނު ނިވާކުރުން އޯކޭވެފައި، މޫނު ބުރުގާ މައްސަލައަކަށްވަނީ ކީއްވެ؟\nއިސްމާޢިލް އާދިލް7ދުވަސް ކުރިން\nމޫނު ބުރުގާ މަނާކުރީ މަންދު ކޮލެޖުންތަ؟ އެމްކިއުއޭ އިން ތަ؟\n. އޮކްޓޯބަރ 17, 2020\nބޭރު ޤައުމުތަކުގައި އުޅުއްވާ ދިވެހީންނަށް އިސްލާމް، ދިވެހި، އަދި ޤުރްއާން ކިޔަވައިދެއްވުމާއި ގުޅޭ ގޮތުން މަޝްވަރާ ކުރެވިއްޖެ\nފޮތް ތަޢާރަފު: "ޝަރުޙުލް މަންޡޫމަތިލް ބައިޤޫނިއްޔާ"\nއަހުމަދު އަޙްސަން އޮކްޓޯބަރ 4, 2020\nއިސްލާމީ ޝަރީޢަތާއި ޚިލާފު ނައްޞެއްވާނަމަ، އެއްވެސް އިސްތިސްނާއެއްނެތި އެ މުޢާހަދާއެއްގައި ބައިވެރިވުން ޤާނޫނު އަސާސީ ހުއްދައެއް ނުކުރޭ: ކުރީގެ އުއްތަމަ ފަނޑިޔާރު\nފާތިމަތު ކިފާޙު ޤުބާދު ސެޕްޓެމްބަރ 1, 2020\nޢާޝޫރާ ދުވަހަކީ އޯގަސްޓު 29 ވާ ހޮނިހިރު ދުވަސް؛ މިދުވަހުގެ ރޯދަ ދޫނުކުރައްވާ!\nފާތިމަތު ކިފާޙު ޤުބާދު އޯގަސްޓް 25, 2020\n7 ޑިސެމްބަރ, 2010 | 5:45\nއިންޒާރު: އިޒުރޭލުގެ ޑަކުޓަރުން ދިވެހިންގެ ގުނަވަންތައް ވަގަށް ގެންދިޔުމަކީ އެކަށީގެންވާކަމެކެވެ!\nވީމައި ހުރިހާ ދިވެހިން މިކަމަށް ސަމާލުވުމަށް ގޮވާލަމެވެ! އަދި ގެންނަ އިޒުރޭލުގެ އެއްވެސް ޑަކުޓަރެއްގެ ކިބައިން ޚިދުމަތް ނުހޯދުމަށް ގޮވާލަމެވެ! އަދި ދައްކާ ޑަކްޓަރަކީ ކޮން ގައުމެއްގެ ކޮން ޑަކްޓަރެއްކަން ޔަޤީން ކޮށްފައި ނޫނީ ނުދެއްކުމަށް ގޮވާލަމެވެ! އަހަރުމެންގެ ސަލާމަތައްޓަކައެވެ! އިސްލާމީ ޢަޤީދާ ސަލާމަތް ކުރުމައްޓަކައެވެ. ޔަހޫދީންނަކީ ވ ނުބާ ބަޔެކެވެ.\n8 ޑިސެމްބަރ, 2010 | 4:31\nދުނިޔޭގެތާރީހު ދިރާސާކުރަށްވާ ދިވެހިރާސްޖެއަށް ޕޯޗުގީޒުން އެރިއިރު އެގައުމުގަވެރިކަންކުރީކޮންބައެއްތޯ އެއިރު ޕޯޗުގީޒުދައުލަތުގެ ބޮޑުންނަކީޔަހޫދިންނައްވިކިގެންއުޅުބައެއް މިބައިމީހުންއަބަދުވެސްދަނީމިތަނަށްފާރަލަމުން ޕޯޗުގީޒު ދައުލަތް އެއިރުގެ އިނދަޖައްސާލީ ކުރިސްޓިޔަންމިޝަނަރީތަކުގެރޭވުމަކުން މުޅިހުޅަގުގެހުރިގހާދައުލަތްތަކުގެ އެހީގަ މިކަންއެދުވަސްވަރުގެ ޕޯޗުގީޒުގެތާރީހުރަގަޅަށްބައްލަވައިފިއްޔާފެންނާނެ ގަމުގެދަރީންނޭ ކިތައްމެރަގަޅުކަމަށް މޫނުދެއްކިޔަސް ޔަހޫދީންވާނީ ހަމަޔަހޫދީނަނަށް\nއާޔާ ޞޫފިޔާ މިސްކިތުގެ ތާރީޚު؛ 86 އަހަރަށްފަހު ކުރެވުނު ހުކުރު ނަމާދު ޚާއްޞަވީ ކީއްވެ؟\nފާތިމަތު ކިފާޙު ޤުބާދު އޯގަސްޓް 18, 2020\nފޮތް ތަޢާރަފު: "ތަފްސީރުއް ސަޢުދީ"\nއަހުމަދު އަޙްސަން ޖުލައި 30, 2020\nކަރުނަ ފޮހެލާފަ ދެން ހީލަބަލާށެވެ!\nއައިޝަތު އަހުނާ ޖުލައި 10, 2020\nފަލަސްތީނުގެ އަސްލު ޙާލަތު ދެނެގަތުމަކީ މުސްލިމުންގެ ޢަޤީދާއާއި ގުޅިފައިވާ ކަމެއް: ޝެއިޚް ފިކުރީ\nހެވީމެޓަލް މިޔުޒިކް ބިނާ ވެފައިވަނީ ޝައިޠާނާއަށް އަޅުކަން ކުރުމަށް: ޝައިޙް ޢަބްދުﷲ\nޙާފިޡުންގެ ބަގީޗާއިން އަލްޙާފިޡް މުޙައްމަދު އަޙްމަދު


Hageegathakah nuvaa bodethi adhadhu thah dhaulathah bodu bura akah!\nހަގީގަތަށް ނުވާ އަދަދުތައް ދައުލަތުގެ ބުރަައަކަށް!\nދައުލަތުގެ އަންނަ އަހަރުގެ ބަޖެޓް ފޮތުގެ ބޭރު ކަވަރު\nދައުލަތުގެ ބަޖެޓަކީ އަންދާޒީ ނަންބަރުތަކެކެވެ. ސަރުކާރުގެ ދައުރަކީ އެ ނަންބަރުތައް ހަގީގަތަކަށް ހަދައިދިނުމެވެ. އެކަމަށް ބޭނުންވާ ގާނޫނީ އޮނިގަނޑާއި ސިޔާސަތުތައް އެކުލަވާލައި ތަންފީޒު ކޮށްދިނުމެވެ. ރައްޔިތުންގެ މަޖިލީހާއި ދައުލަތުގެ އެހެން އިދާރާތަކުގެ އެހީތެރިކަން އެމަސައްކަތުގައި ސަރުކާރަށް ބޭނުންވާނެ އެވެ.\nސަރުކާރުގެ ފަރާތުން ދައުލަތުގެ ބަޖެޓް އެކުލަވާލައި މަޖިލީހަށް ހުށަހަޅުއްވަނީ ފިނޭންސް މިނިސްޓަރެވެ. ބަޖެޓު މަޖިލީހަށް ހުށަހެޅުމަކީ ސަރުކާރުގެ މައްޗަށް އޮތް ގާނޫނީ ޒިންމާ އަކަށްވާތީ ސަރުކާރުން އެކަން ކުރަމުން ގެންދެ އެވެ. އެކަމަކު ސަރުކާރުން ހުށަހަޅާ ގޮތަކަށް ބަޖެޓު ފާސްކޮށްދިނުމަކީ ރައްޔިތުންގެ މަޖިލީހުގެ ޒިންމާއެއް ނޫނެވެ. ދައުލަތަށް ގެއްލުން ލިބިދާނެ ކަމަށް ފެންނަ އަދަދުތަކެއް ބަޖެޓުގައި ހުރިނަމަ އެކަމެއް އިސްލާހުކުރުމަކީ މަޖިލީހުން ކުރަންޖެހޭ ކަމެކެވެ. ހަގީގަތަކަށް ހެދޭނެ ކަމަށް ގަބޫލުނުކުރެވޭ އަދަދުތަކެއް ބަޖެޓުގައި ހުރި ނަމަ އެ އަދަދުތައް އުނިކޮށް ބަޖެޓު ހަމަޖެއްސުމަކީ މަޖިލީހުގެ ގާނޫނީ ޒިންމާ އެކެވެ. އެކަމަކު ސަރުކާރުން މަޖިލީހަށް ހުށަހަޅާ ގޮތަށް ދައުލަތުގެ ބަޖެޓު ފާސްކޮށްދިނުމަކީ މަޖިލީހުގެ އާންމު ސަގާފަތެކެވެ. ކުދިކުދި ބަދަލުތައް މަޖިލީހުގެ ތެރެއިން ބަޖެޓަށް ނުގެންނަ ވާހަކައެއް ނުދަންނަވަމެވެ.\nއަންނަ އަހަރުގެ ބަޖެޓު ބެހިގެންވާ ގޮތާއި ލިބޭނެ ކަމަށް ލަފާކުރާ އާމްދަނީއާއި ހަރަދާއި ދަރަނި\nދައުލަތުގެ އަންނަ އަހަރުގެ ބަޖެޓުގެ ގޮތުގައި މިދިޔަ އާދިއްތަ ދުވަހު މަޖިލީހަށް ހުށަހެޅީ 36.9 ބިލިއަން ރުފިޔާގެ ބަޖެޓެކެވެ. ދައުލަތަށް ލިބޭނެ ކަމަށް ލަފާކޮށްފައިވާ އާމްދަނީ އަކީ 24.3 ބިލިއަން ރުފިޔާ އެވެ. އެކަމަކު 34 ބިލިއަން ރުފިޔާ ހަރަދުކުރަން ބަޖެޓުގައި ހިމަނާފައިވެ އެވެ. އެހެންކަމުން އަންނަ އަހަރުގެ ބަޖެޓަކީ 9.7 ބިލިއަން ރުފިޔާގެ ދަރަނި ބޮޑު ބަޖެޓެކެވެ.\nއަންނަ އަހަރުގެ ބަޖެޓުން އެކަނި އުފެދޭ ދަރަނީގެ އަދަދާ މެދުވެސް ބައެއް ބޭފުޅުން ކަންބޮޑުވެ އެވެ. އިދިކޮޅު ޕީޕީއެމްގެ ނައިބް ރައީސް އަދި ނައިފަރު ދާއިރާގެ މެންބަރު އަހްމަދު ޝިޔާމް ވިދާޅުވީ އެހާ ދަރަނި ބޮޑު ބަޖެޓެއް އޭނާ ދުވަހަކު ވެސް ދެކެވަޑައިނުގަންނަވާ ކަމަށެވެ. ދަރަނީގެ އަދަދަށް ހެޔޮ ބަދަލުތަކެއް އަންނަމުން ނުދާއިރު މި ސަރުކާރުގެ އިސް ވެރިންގެ ވިސްނުމުގައި އާމްދަނީ ހޯދާނެ ހަރުދަނާ ގޮތްތަކެއް ހުރި ކަމަކަށްވެސް ޝިޔާމް ގަބޫލެއް ނުކުރައްވަ އެވެ.\n"[މިއީ ގާތްގަނޑަކަށް] 10 ބިލިއަން [ރުފިޔާގެ ދަރަނި]. މުޅި ރާއްޖޭގެ ހަޔާތުގައި، އަދި މަޖިލީހުގެ ހަޔާތުގައިވެސް 10 ބިލިއަން ރުފިޔާގެ ދަރަނި ބަޖެޓެއް ފޮނުވާފައެއް ނުވޭ،" މަޖިލީހުގައި ޝިޔާމް ވިދާޅުވި އެވެ.\nދުނިޔެ ވެސް އަދި ރާއްޖެ ވެސް ކުރިން އެކަމަކަށް ތައްޔާރު ނުވެ ތިއްބާ ކޮވިޑް 19ގެ އާލަމީ ވަބާ ދިވެހިންނާ ބައްދަލުކުރީ 2020 ވަނަ އަހަރު އެވެ. ކޮވިޑާ ގުޅިގެން ކުރަންޖެހުނު ބޮޑެތި ހަރަދުތަކާ އެކު 2020 ވަނަ އަހަރުގެ ބަޖެޓުން ސަރުކާރުން ވަނީ 30.2 ބިލިއަން ރުފިޔާ ހަރަދުކޮށްފަ އެވެ. އެ ހަރަދާ އެކު އެ އަހަރު އެކަނި 13.5 ބިލިއަން ރުފިޔާގެ ދަރަނި އިތުރުވި އެވެ. މި އަހަރު ނިމެން 59 ދުވަހަށް ވެފައިވާއިރު ހަމައެކަނި މިއަހަރުގެ ބަޖެޓުން 13 ބިލިއަން ރުފިޔާއާ ގާތްކުރާ އަދަދެއްގެ ދަރަނި އިތުރުވާނެ ކަމަށްވެސް ފިނޭންސް މިނިސްޓްރީން މިހާރު ލަފާ ކުރެ އެެވެ.\nއާމްދަނީ ހޯދުމަށް ބަޖެޓުގައި ހިމަނާ އަދަދުތަކާ އެއްވަރަށް ދައުލަތަށް އާމްދަނީއެއް ނުލިބެ އެވެ. އެކަމަކު ކުރާ ހަރަދު އަހަރުން އަހަރަށް މައްޗަށްދެ އެވެ. އާމްދަނީއާ ނުބައްދަލު ހަރަދެއް ކުރާނަމަ ދައުލަތުގެ ދަރަނި އިތުރުވާނެކަން އެއީ އާންމު ވިސްނުމަކުން ވިސްނާލި ނަމަވެސް އެނގޭ ކަމެކެވެ. ދަރަނީގެ ހާލަތަށް ހެޔޮ ބަދަލެއް އަންނަމުން ނުދާއިރު 2022 ވަނަ އަހަރުގެ ނިޔަލަށް ދިވެހި ދައުލަތުގެ ޖުމްލަ ދަރަނި 94 ބިލިއަން ރުފިޔާ އަށް އިތުރުވެ އެެވެ. އެއީ ޖީޑީޕީގެ ނިސްބަތުން 122 އިންސައްތަ އެވެ.\nއަހަރުން އަހަރަށް ދައުލަތުގެ ޖުމްލަ ދަރަނި ހުރި ގޮތް ދައްކުވައިދޭ ޗާޓެއް\nދަރަނީގެ ނުރައްކާ ބޮޑުވަމުންދާތީ ސަރުކާރުން ވަނީ އެކަމަށް ހާއްސަ ފިޔަވަޅުތަކެއް އަޅަން ފަށާފަ އެވެ. އެގޮތުން މެދުރާސްތާގައި ދައުލަތުގެ މާލީ ހާލަތު ރަނގަޅުކޮށް، ފިސްކަލް ސަސްޓެއިނަބިލިޓީ ދެމެހެއްޓުމަށްޓަކައި ތިން ކަމެއް ކުރުމަށް ވަނީ ނިންމާފަ އެވެ.\nސަރުކާރުން އަޅަން ނިންމާފައިވާ ފިޔަވަޅުތައް\n2023 ނިމެންވާއިރަށް ދައުލަތުގެ ސީދާ ދަރަނި ޖީޑީޕީގެ ނިސްބަތުން 105 އިންސައްތައަށް ތިރިކުރުން.\n2023 ގެ ނިޔަލަށް ޕްރައިމަރީ ބަޖެޓު ޑެފިސިޓް ޖީޑީޕީގެ ނިސްބަތުން5އިންސައްތައަށް ތިރިކުރުން\nބަޖެޓު ޑެފިސިޓް އަދި ދައުލަތުގެ ދަރަނި އަހަރަކަށްފަހު އަހަރެއް ކުޑަވަމުންދާ މިސްރާބަކަށް ގެނައުން.\nސަރުކާރުން ބޭނުންވާ ފިޔަވަޅުތައް އެޅިއްޖެނަމަ ދައުލަތުގެ ސީދާ ދަރަނި 2022 ވަނަ އަހަރާއެކު 104 އިންސައްތައަށް ތިރިކުރެވި 2023 ވަނަ އަހަރު ނިމޭއިރު 101 އިންސައްތައަށް ތިރިކުރެވޭނެ ކަމަށް ސަރުކާރުން ލަފާކުރެ އެވެ. ދަރަނި ކުޑަކުރަން ހިފާފައިވާ އަމާޒުތަކަށް ވާސިލް ވެވޭނީ އަންނަ އަހަރު ބަޖެޓު ޑެފިސިޓާއި ބަޖެޓް ފައިނޭންސިންގެ ގޮތުގައި ހޯދުމަށް ސަރުކާރުން ހުށަހަޅާފައިވާ ބޮޑެތި އަދަދުތައް ލިބިގެންނެވެ. މީގެއިތުރުން ސަރުކާރުން ލަފާކުރާ އާމްދަނީއާއި، އާމްދަނީ ހޯދުމަށް ބަޖެޓުގައި ޖަހާފައިވާ އާ ކަންތައްތަކުން ލިބޭނެ ކަމަށް ލަފާކުރާ އާމްދަނީ ލިބިގެންނެވެ. މިދިޔަ ހަތަރު ފަސް އަހަރުގެ މާޒީ އަށް ބަލާއިރު ސަރުކާރުން ހޯދަން ކަނޑައަޅާފައިވާ އަދަދުތައް ވަކިން ހާއްސަކޮށް ބޭރުން ހޯދަން ނިންމާފައިވާ ލޯންތަކާއި ހިލޭ އެހީ ލަފާކުރާ އަދަދާ ގާތަށްވެސް ލިބިފައެއް ނުހުރެ އެވެ. އެކަމަކު ސަރުކާރުން ކުރާ ހަރަދު އަހަރުން އަހަރަށް ދަނީ މައްޗަށެވެ. އެހެންކަމުން ދަރަނީގެ އަދަދުތައް ކުޑަކުރަން ސަރުކާރުން ބޭނުންވާ މިންވަރަށް އެކަން ކުރެވިދާނެ ކަމާ ދޭތެރޭ ބައެއް ބޭފުޅުން ސުވާލު އުފައްދަވަ އެވެ. އެ ސުވާލު އެންމެ ބޮޑަށް އުފައްދަވަނީ ހަގީގަތަކަށް ނުހެދޭނެ އަދަދުތައް ބަޖެޓުގައި ޖަހާތީ އެވެ.\nއަންނަ އަހަރުގެ ދައުލަތުގެ ބަޖެޓު ފައިނޭންސްކުރުމަށް ޖުމްލަ 13.4 ބިލިއަން ރުފިޔާގެ ބޮޑު އަދަދެއް ހޯދުމަށް ސަރުކާރުން ނިންމާފައިވެ އެވެ. މީގެތެރެއިން 7.5 ބިލިއަން ރުފިޔާ ބޭރުގެ ފަރާތްތަކުން އަދި އެތެރޭގެ މާކެޓުން 5.9 ބިލިއަން ރުފިޔާ ހޯދުމަށް ވަނީ ހިމަނާފަ އެވެ.\nބަޖެޓް ފައިނޭންސް ކުރުމަށް ހޯދާ އަދަދުތައް\nބަޖެޓު ޑެފިސިޓް ގޮތުގައި ހިމެނޭ 9.7 ބިލިއަން ރުފިޔާ\nލޯނު އަނބުރާ ދެއްކުމަށް ބޭނުންވާ 2.9 ބިލިއަން ރުފިޔާ\nސޮވްރިން ޑިވެލޮޕްމަންޓް ފަންޑަށް ޓްރާންސްފާ ކުރާ 769.2 މިލިއަން ރުފިޔާ\nއެހެނިހެން ގޮތްގޮތުން ފައިނޭންސްކުރަންޖެހޭ 35.7 މިލިއަން ރުފިޔާ\nއަންނަ އަހަރު ރާއްޖެއިން ބޭރުގެ ފަރާތްތަކުން ލިބޭނެ ކަމަށް އަންދާޒާކުރާ ފައިނޭންސިން އަށް ބަލާއިރު 200 މިލިއަން ޑޮލަރުގެ ޓްރެޒރީ ސެކިއުރިޓީއެއް ބޭރުގެ މާލީ ބާޒާރުގައި ވިއްކުމަށް ރާވާފައިވެ އެވެ. އަދި 50 މިލިއަން އެމެރިކާ ޑޮލަރު އިނޮވެޓިވް ފައިނޭންސިން އިންސްޓްރޫމަންޓެއް މެދުވެރިކޮށް ހޯދުމަށް ހިމަނާފައިވެ އެވެ. މީގެ އިތުރުން ބަޖެޓު ސަޕޯޓުގެ ގޮތުގައި 50 މިލިއަން އެމެރިކާ ޑޮލަރު އަންނަ އަހަރު ހޯދުމަށްވެސް ހިމަނާފައިވެ އެވެ.\nދައުލަތުގެ އަންނަ އަހަރުގެ ބަޖެޓަށް އާމްދަނީގެ ގޮތުގައި 24.3 ބިލިއަން ރުފިޔާ ލިބޭނެ ކަމަށް ސަރުކާރުން ލަފާކުރެ އެވެ. މީގެތެރޭގައި ހިމެނެނީ ޓެކްސްގެ ގޮތުގައި ލިބޭ 15.4 ބިލިއަން ރުފިޔާ އާއި ޓެކްސް ނޫން ގޮތް ގޮތުން ލިބޭ ހަ ބިލިއަން ރުފިޔާގެ އިތުރުން ހިލޭ އެހީއާއި އެހެނިހެން ގޮތް ގޮތުން ސަރުކާރުން ހޯދާ ފައިސާގެ ގޮތުގައި ލިބޭ 2.9 ބިލިއަން ރުފިޔާ އެވެ. އާމްދަނީ އިތުރުކުރުމަށް ހުށަހަޅާ އާ ކަންތައްތަކުން 727 މިލިއަން ރުފިޔާ ދައުލަތަށް ލިބޭނެ ކަމަށްވެސް ލަފާކޮށްފައިވެ އެވެ.\nއާމްދަނީ އިތުރުކުރަން ހުށަހަޅާ އާ ކަންތައްތައް\nޕްލާސްޓިކް ކޮތަޅު ޓެކްސް - 47.7 މިލިއަން ރުފިޔާ\nޓޫރިޒަމަށް ބިން ދޫކުރުން - 148 މިލިއަން ރުފިޔާ\nރިއަލް އެސްޓޭޓް ޓޫރިޒަމުން ލިބޭ - 231.3 މިލިއަން ރުފިޔާ\nބިން ވިއްކުން - 300 މިލިއަން ރުފިޔާ\nއާމްދަނީ އިތުރުކުރަން ހުށަހަޅާ އާ ކަންތައްތަކުގެ ތެރޭގައި އަންނަ އަހަރު މުޅިން އަލަށް އަނެއްކާވެސް ޓެކްސްއެއް ނެގުމަށް ހުށަހެޅުމުން ސަރުކާރަށް ފާޑުކިޔުންތަކެއް ވަނީ އަމާޒުވެފަ އެވެ. ބައެއް ބޭފުޅުން ގަބޫލުކުރައްވާ ގޮތުގައި ޕްލާސްޓިކް ކޮތަޅުން ޓެކުހެއް ނަގައިގެން 47 މިލިއަން ރުފިޔާ ހޯދުމަށް އިސްކަން ދިނުމަށް ވުރެ އާމްދަނީ ހޯދުމަށް ގެންގުޅޭ ވިސްނުން ސަރުކާރުން ފުޅާކުރަންޖެހެ އެވެ.\nއެގޮތުން ކުރީގެ އިކޮނޮމިކް މިނިސްޓަރު އަދި މާވަށު ދާއިރާގެ މެންބަރު މުހައްމަދު ސައީދު ވިދާޅުވީ ޕްލާސްޓިކް ކޮތަޅަކުން ޓެކްސް ނެގުމުގެ ބަދަލުގައި އާމްދަނީ އިތުރުކުރުމަށް އެއާޕޯޓްގެ އާ ރަންވޭ އާއި ސީޕްލޭން ޓާމިނަލް ފަދަ ނިމިފައި ހުރި ތަންތަން ހުޅުވާ ހިދުމަތް ދީގެން ރާއްޖެއަށް އަންނަ ޓޫރިސްޓުން އަދަދު އިތުރުކުރުން މާ މުހިއްމު ކަމަށެވެ. އޭރުން ޕްލާސްޓިކް ކޮތަޅަކުން ޓެކުހެއް ނަގައިގެން އާންމު ރައްޔިތު މީހާއަށް ތަކުލީފް އުފުލަން ޖެއްސުމުގެ ބަދަލުގައި ލިބޭ އާމްދަނީ މާބޮޑަށް ވެސް ރަނގަޅުވާނެ ކަމަށް ސައީދު ގަބޫލުކުރައްވަ އެވެ.\n"މިއަދު ޕްރައިވެޓް ޖެޓްތައް ޖައްސާފަ އެހެރީ ޖީއެމްއާރުން ކުނި ވަޅުލި ތާންގައި. ކުނި ނަގާފަ، އޭޕްރަން ހަދާފަ އެވަނީ. އެއީ އާމްދަނީ އަކީ. ޕްލާސްޓިކް ކޮތަޅުގަނޑެއް ފަހަތަކުން ނޫން ދުވަންވީ. އެއަށްވުރެއް އަޅުގަނޑުމެންގެ ވިސްނުން ފުޅާވާންޖެހޭ. އާންމު ރައްޔިތު މީހާ ގެންގުޅޭ ޕްލާސްޓިކް ކޮތަޅުން ޓެކުހެއް ނޫން ނަގަންވީ، ރަންވޭ ހުޅުވަންވީ. އެކަން އަވަސް ކުރަންވީ" ސައީދު ވިދާޅުވި އެވެ.\nދައުލަތުގެ ބަޖެޓުގައި ހަރަދުކުރަން ހިމަނާ ފައިސާ ހަރަދުކުރުމުގައި އިންސާފެއް ނެތި އެކަން ކުރުމުން ލިބޭ ގެއްލުން ވެސް ވަރަށް ބޮޑެވެ. އެކަމަކު ސިޔާސީ ބޭނުމަށް، މާބޮޑު ފައިދާއެއް ނެތް ގޮތްގޮތުގައި އަދި ވަކި ބައެއްގެ ތާއީދު ހޯދުމަށް އަމާޒުކޮށްގެން ބަޖެޓުގައި ހިމަނާ ފައިސާ ހަރަދުކުުރުމަކީ ސަރުކާރު ތަކުގެ އާންމު ސަގާފަތެކެވެ. ހާއްސަކޮށް ރައީސުލްޖުމްހޫރިއްޔާ އަށް ސަނާ ކިޔާ ފަރާތްތަކަށް ކިތަންމެ ބޮޑު އަދަދެއް ދައުލަތުން ހޭދަކޮށްގެން ނަމަވެސް ކަންކަން ކޮށްދިނުމަކީ އާންމުކޮށް ހިނގާ ކަމެކެވެ. ދައުލަތުގެ އިގްތިސާދީ ހާލަތު ވަރަށް ބޮޑަށް ގޯސްވެ، ދަރަނި މައްޗަށް ގޮސްފައިވާއިރު އެގޮތަށް ސަރުކާރު ތަކުން އަމަލުކުރުމަކީ ވެސް ބައެއް ބޭފުޅުންގެ ކަންބޮޑުވުމެކެވެ.\n"ގައިޑްލައިނެއް ހަދައިގެން ބަޖެޓުގެ މަސައްކަތްތައް ކުރިއަށް ގެންދާއިރު ހުރިހާ ކަމެއްވެސް ގަވައިދުން ކުރިއަށް ގެންދިއުމަށް އެދެން. ބަޖެޓުގައި ހުރިހާ ތަނަކަށް ވެސް އެމްޑީޕީގެ ޕާލިމެންޓްރީ ގުރޫޕްގެ މީހުންނަށް އެކަނި ކަންކަން ނޯންނަ ގޮތަކަށް، ރާއްޖޭގެ ހުރިހާ ރަށެއްވެސް ވަކި ތަފާތުކުުރުމެއް ނެތި ބަޖެޓް އޮޕަރޭޓްވެގެން ދިއުމުގެ މައްޗަށް ބާރު އަޅައިދިނުމަށް އަޅުގަނޑު އެދެން،" ކާށިދޫ ދާއިރާގެ މެންބަރު އަބްދުﷲ ޖާބިރު ވިދާޅުވި އެވެ.\nފިނޭންސް މިނިސްޓަރު އިބްރާހީމް އަމީރު މިދިޔަ އާދިއްތަ ދުވަހު އޮތް މަޖިލީހުގެ ޖަލްސާ އަށް ބަޖެޓް ހުށަހަޅުއްވަނީ -- ފޮޓޯ: މަޖިލިސް\nމަލްޓި މިލިއަން ޑޮލަރުގެ ވިޔަފާރިތައް ކުރައްވާ ބޭފުޅެއް ކަމުގައިވާ ޖާބިރު އިތުރަށް ވިދާޅުވީ ރާއްޖޭގެ އުފެއްދުންތެރިކަން އިތުރުކުރުމަށް ސަރުކާރުން ވަރަށް ބޮޑު އިސްކަމެއް ދޭން ޖެހޭ ކަމަށެވެ. އެގޮތުން ރިސޯޓު ހަދަން ދޫކޮށް، ނުހެދި ހުރި ރަށްތައް ނިންމަން ބޭނުންވާ ގާތްގަނޑަކަށް 500 މިލިއަން ޑޮލަރުގެ ފައިނޭންސް ހޯދާ، އެ ރަށްތައް ހުޅުވޭނެ ގޮތެއް ހޯދުމަކީ ދައުލަތުގެ އާމްދަނީ އިތުރުކުރުމަށްޓަކައި ސަރުކާރުން މިވަގުތު ކޮންމެހެން ކުރަންޖެހޭ ކަމެކެވެ. އަދި ރާއްޖޭގައި ހިންގާ ބޭންކްތަކާއި މާލީ އިދާރާތަކުން ބޮޑެތި އަދަދުތަކުން ލޯން ނުލިބޭތީ ދައުލަތުން ސޮވެރިން ގެރެންޓީ ދެވެނޭ ހަރުދަނާ ގޮތްތަކެއް ދިވެހި ވިޔަފާރިވެރިންނަށް ފަހިކޮށްދިނުމަކީ ވެސް ޖާބިރު ގަބޫލުކުރައްވާ ގޮތުގައި ހާލަތު ރަނގަޅުކުރުމަށް ކުރަންޖެހޭ ކަމެކެވެ.\nދައުލަތުގެ ބަޖެޓް މަޖިލީހަށް ހުށަހަޅާފައިވާތީ ގައުމުގެ ހާލަތަށް ބަލައި ބަޖެޓުގެ އަދަދުތައް ހަގީގަތަކަށް ހަދަންޖެހެ އެވެ. ސަރުކާރުން ހުށަހަޅާ ގޮތަށް ބަޖެޓް ފާސްކުރުމުގެ ބަދަލުގައި ދައުލަތުގެ އިގްތިސާދީ ހާލަތާއި ދަރަނީގެ މިންވަރަށް ބަލައި ހަރަދުތައް ކޮންޓްރޯލް ކުރަން މަޖިލީހުން ވަރުގަދައަށް މަސައްކަތް ކުރަންޖެހެ އެވެ. މިވަގުތު ކޮންމެހެން ހިންގަންޖެހޭ ބޮޑު މަޝްރޫއެއް ފިޔަވާ އެހެން މަޝްރޫއުތައް މަޑުޖައްސާލުމަށް ބައިނަލްއަގްވާމީ މާލީ އިދާރާތަކުން ކެނޑިނޭޅި އެދަނީ ސަރުކާރަށް އިލްތިމާސްކުރަމުންނެވެ. ބަޖެޓް ފާސްކުރާއިރު އެ ހުންނަނީ ވިސްނަންޖެހޭ އަދި ސަމާލުވާންޖެހޭ ކަންކަމެވެ.\nރައްޔިތުންގެ މަޖިލިސް ރައީސް އޮފީސް ދައުލަތުގެ ބަޖެޓް + ފިނޭންސް މިނިސްޓްރީ އިބްރާހިމް އަމީރު\n"ފައިސާ ޗާޕުކުރުމާ ދެކޮޅަށް ގަވަރުނަރު ތެދުވޭ"\nއޯވަޑްރޯ ހުއްދަ ނުދީފިނަމަ ބަޖެޓު ކުޑަކުރަންޖެހޭނެ\n"ސަރުކާރުން ބުނާ ނަންބަރުތައް ދިމައެއް ނުވޭ"


HIYAA FLAT LIST (H4): Doctor Innaai Naruhunnah Haassa - Vaguthu\nހިޔާ ފްލެޓް ލިސްޓް (އެޗް4): ޑޮކްޓަރުންނާއި ނަރުހުންނަށް ޚާއްސަ\nހިޔާ ފްލެޓް: އެޗް4 އިން ފްލެޓަށް އެދި ހުށަހަޅާފައިވާ މީހުންގެ ލިސްޓު - މި ކެޓަގަރީން ފްލެޓް ލިބޭނީ އެންމެ މަތިން ޕޮއިންޓް ލިބިފައިވާ 299 ފަރާތަށް. މިއީ ޑޮކްޓަރުންނާއި ނަރުހުންނަށް ޚާއްސަ ކެޓެގަރީ.\nއޮކްޓޯބަރ 10, 2018 00:44\nކީއްވެ އެންމެނަށް. އެހންކެޓަގަރީވެސް އެނމެން ބޭނުންވާނެ.\nއޮކްޓޯބަރ 10, 2018 12:36\nނިސްބަތުން މާގިނަ ތިޔަމީހުންނަށް ދިންލެއް\nއޮކްޓޯބަރ 10, 2018 23:39\nޙާދަ ދެރައޭ އަޅުގަނޑު މާލޭގަ ދިރިއުޅޭތާ 20 އަހަރުވީ ދެ ދަރިން އެބަ ތިބި، އަދިވެސް ފްލެޓެއް ނުލިބޭ ، ފްލެޓެއް ލިބޭތޯ މިފަހަރު ވޯޓްދިނީވެސް ޔާމީނަށް، އެކަމަކު ފްލެޓެއް ނުލިބުނު، މިތަނުގ ނަރުހުން ތެރޭގަ އެބަތިބި މާލެއައިސް2އަހަރު ނުވާ މީހުން ފްލެޓް ލިބުފަ، މީ އިންސާފުތޯ، ހަމަ މިގޮތަށް ، މިފަހަރު ފްލެޓް ލިބުނު ޓިޗަރުން ތެރޭގަ އެބަތިބި މާލެ އައިތާ 1 އަހަރު ނުވާ މީހުން. ޢެނގޭ ދަންނަ މީހުން.\nދެން ދުވަހެއްގަވެސް ނުދޭނަން ވޯޓެއް.


Taiwan ah hathiyaaru nuvikkan China in govaalaifi\nޓައިވާނަށް ހަތިޔާރު ނުވިއްކަން ޗައިނާއިން ގޮވާލައިފި\nޗައިނާގެ ފޮރިން މިނިސްޓްރީގެ ސްޕޯކްސްޕާސަން ގެންގް ޝުއާންގް- ޓައިވާނަށް ހަތިޔާރު ނުވިއްކުމަށް ވަނީ ގޮވާލާފަ\nއެމެރިކާއިން ޓައިވާނަށް ވިއްކަން ހަމަޖެހިފައިވާ ދެ ބިލިއަން ޑޮލަރުގެ ހަތިޔާރުގެ ވިޔަފާރީގެ މުއާމަލާތް ވަގުތުން ހުއްޓާލުމަށް ޗައިނާއިން އެމެރިކާއަށް ގޮވާލައިފި އެވެ.\nޗައިނާގެ ފޮރިން މިނިސްޓްރީގެ ސްޕޯކްސްޕާސަން ގެންގް ޝުއާންގް އެ ވިޔަފާރީގެ މުއާމަލާތަށް ދެކޮޅު ހައްދަވާ ވާހަކަ ދައްކަވަމުން ވިދާޅުވީ، ޓައިވާނަށް ހަތިޔާރު ވިއްކައިފިނަމަ ޗައިނާގެ މިނިވަންކަމަށާއި އިގްތިސާދަށް އޭގެ ނޭދެވޭ އަސަރުކުރާނެ ކަމަށެވެ. ގެންގް ޝުއާން ވަނީ އެމެރިކާއިން ޓައިވާނާއެކު އޮންނަ އަސްކަރީ ގުޅުންވެސް ކަނޑާލުމަށް ގޮވާލާފަ އެވެ. އެހެން ނޫނީ އެމެރިކާ އާއި ޗައިނާގެ އެކުވެރިކަމަށް ބުރޫ އަރާނެ ކަމަށްވެސް ވިދާޅުވި އެވެ.\n"ޓައިވާނަށް ހަތިޔާރު ވިއްކައިފިނަމަ މިނިވަންކަމަށް އަދި އިގްތިސާދަށް އަސަރުކުރާނެ، އެމެރިކާއަށް މި ގޮވާލަނީ ވަގުތުން އެ ވިޔަފާރީގެ މުއާމަލާތް ހުއްޓާލުމަށް" ގެންގް ޝުއާންގް ވިދާޅުވި އެވެ.\nހަތިޔާރު ވިޔަފާރީގެ މުއާމަލާތާ ގުޅިގެން އެމެރިކާއިން ޗައިނާއަށް ރައްދު ދީ އަދި އެއްވެސް އެއްޗެއް ބުނެފައެއް ނުވެ އެވެ. ނަމަވެސް އެމެރިކާއިން މީގެ ކުރިން ބުނެފައިވަނީ ހަތިޔާރު ގަންނަން އެދުނީ ޓައިވާނުން ކަމަށެވެ. އަދި ޓައިވާނަށް ހަތިޔާރު ވިއްކަން ނިންމީ އެމެރިކާގެ ގައުމީ ސަލާމަތަށް ކަމަށްވެސް އެމެރިކާއިން ވަނީ ބުނެފަ އެވެ.\nޓައިވާނުން ގަންނަން ބޭނުންވާ ހަތިޔާރުގެ ތެރޭގައި އަބްރަމްސް ޓޭންކްސް އަދި ސްޓިންގާ މިސައިލްވެސް ހިމެނެ އެވެ. ޗައިނާއިން ގަބޫލުކުރާ ގޮތުގައި ޓައިވާނަކީ އެގައުމުގެ އަމިއްލަ ބާރު ހިނގަން ޖެހޭ ގައުމެކެވެ. ޓައިވާން އަކީ މިނިވަން ދައުލަތެއްކަމަށް މިހާތަނަށް ގަބޫލުކޮށްފައިވަނީ އެންމެ 20 ގައުމަކުންނެވެ.


Raajjeyge kulhuntherin varah massahkaiy kuri, Raajjeygai varah rangalhu kulhuntherin eba thibi: Lippi - One Online\nވޯލްޑް ކަޕް ކޮލިފައިންގައި ރާއްޖެ އަތުން 5-0ގެ ނަތީޖާއަކުން މޮޅުވި މެޗަށް ފަހު ޗައިނާގެ ކޯޗު ލިއްޕީ ނޫސްވެރިންނަށް މައުލޫމާތުދެނީ -- ވަން ފޮޓޯ/ މުހައްމަދު އައުޒަމް\nރާއްޖޭގެ ކުޅުންތެރިން ވަރަށް މަސައްކަތްކުރި، ރާއްޖޭގައި ވަރަށް ރަނގަޅު ކުޅުންތެރިން އެބަ ތިބި: ލިއްޕީ\nވޯލްޑް ކަޕް ކޮލިފައިންގައި ޗައިނާއާ ދެކޮޅަށް ކުޅުނު މެޗުގައި ރާއްޖޭގެ ކުޅުންތެރިން ވަރަށް މަސައްކަތްކުރި ކަމަށާއި ރާއްޖޭގެ ޓީމުގައި ވަރަށް ރަނގަޅު ކުޅުންތެރިން ތިބި ކަމަށް ޗައިނާގެ ކޯޗު މާސެލޯ ލިއްޕީ ބުނެފިއެވެ.\nވޯލްޑް ކަޕް ކޮލިފައިންގައި ރާއްޖެ އަތުން 5-0ގެ ނަތީޖާއަކުން މިރޭ ޗައިނާ މޮޅުވި މެޗަށް ފަހު އިޓަލީއަށް 2006ގެ ވޯލްޑް ކަޕް ކާމިޔާބުކޮށްދިން ތަޖުރިބާކާރު ކޯޗު ބުނީ ގައުމީ ޓީމެއް ވަރުގަދަ ކުރެވޭނީ އެގައުމެއްގެ ލީގު ވެސް ވަރުގަދަ ވެގެން ކަމަށެވެ.\n"ރާއްޖެއިން ވަރަށް މަސައްކަތްކުރި. އެޓީމުގައި ވަރަށް ރަނގަޅު ކުޅުންތެރިންތަކެއް އެބަ ތިބި. އަހަރެންނަކަށް މާ ބޮޑަށް ރާއްޖޭގެ ލީގާ ބެހޭ މައުލޫމާތެއް ނޭނގޭ. ގައުމީ ޓީމެއް ވަރުގަދަ ކެރެވޭނީ ލީގު ވެސް ރަނގަޅު ވެގެން. ކޮންމެ މެޗަކީ ފަސޭހަ މެޗަކަށް ނުވާނެ،" އޭނާ ބުންޏެވެ.\nލިއްޕީ ބުނީ ބްރެޒިލަށް އުފަން ކުޅުންތެރިޔާ އެލްކެސަން އާއި ސްޕެނިޝް ލަލީގާގައި ވާދަކުރާ އެސްޕާނިޔޯލްއަށް ކުޅެމުން އަންނަ ވޫ ލީ ވެސް ވަރަށް ރަނގަޅު ކުޅުމެއް ދެއްކި ކަމަށާއި ނަމަވެސް އޭނާއަށް މުހިންމީ މުޅި ޓީމުގެ ކުޅުން ކަމަށެވެ. އަދި ޓީމުން ދެއްކި ކުޅުމާ މެދު ވަރަށް ހިތްހަމަޖެހޭ ކަމަށް ވެސް އޭނާ ބުންޏެވެ.\n"އަހަރެންނަށް މުހިންމީ އެންމެ ކުޅުންތެރިއެއް ދައްކާ ކުޅުމެއް ނޫން. މުޅި ޓީމު ދައްކާ ކުޅުން. މުޅި ޓީމުން ދެއްކި ކުޅުމާ މެދު ވަރަށް ހިތްހަމަޖެހޭ. އެލްކެސަން ދެ ލަނޑު ޖެހި. މިއީ އޭނާ ގައުމީ ޓީމަށް ކުޅުނު ފުރަތަމަ މެޗު. އޭނާ އަންނަނީ ކުޅުން ރަނގަޅު ކުރަމުން. ވޫ ލީގެ ކުޅުން ވެސް ވަރަށް ރަނގަޅު. ލަލީގާ ފަދަ ވަރުގަދަ ލީގެއްގައި ކުޅޭތީ އެ ތަން ފެންނާނެ،" އޭނާ ބުންޏެވެ.\nލިއްޕީ ބުނީ ސީރިއާ މެޗާ މެދު އަދި ނުވިސްނާ ކަމަށާއި ކޮންމެ މެޗަކީ ވެސް މުހިންމު މެޗެއް ކަމަށެވެ. އަދި ފާއިތުވެދިޔަ ދެ މެޗުން ޖުމްލަ ނުވަ ލަނޑު ކާމިޔާބުކުރެވުމުން އެކަމާ މެދު ވަރަށް ހިތްހަމަޖެހޭ ކަމަށް ވެސް އޭނާ ބުންޏެވެ.\nކޮލިފައިންގައި ޗައިނާ އިން ކުޅޭ ދެވަނަ މެޗަށް ނުކުންނަން ޖެހޭނީ އަންނަ މަހުގެ ދިހަވަނަ ދުވަހުއެވެ. ގުއާމްއާ ދެކޮޅަށް ކުޅޭ އެ މެޗަކީ ޗައިނާގެ ފުރަތަމަ ހޯމް މެޗެވެ.


FAM unbah jehumun Mahloof shukuru adhaa koffi\nސްޕޯޓްސް މިނިސްޓަރު އަހްމަދު މަހުލޫފް-- ފޮޓޯ: ޓްވިޓާ\nއެފްއޭއެމް އުނބަށް ޖެހުމުން މަހުލޫފު ޝުކުރު އަދާކޮށްފި\nރާއްޖޭގައި އުފެދުނު އެންމެ މޮޅު ފުޓްބޯޅަ ކުޅުންތެރިޔާ، އަލީ އަޝްފާގަށް ދޮޅު އަހަރެއްހާ ދުވަހަށް ގައުމީ ޓީމުން ފުރުސަތު ނުދީ ބެހެއްޓުމަށް ފަހު، އެންމެ ފަހުން ގޮތް ހުސްވެގެން އަޝްފާގު ގައުމީ ޓީމަށް ނެގުމުން، ސްޕޯޓްސް މިނިސްޓަރު އަހްމަދު މަހްލޫފު އެކަމަށް ޝުކުރު އަދާކޮށްފި އެވެ.\nކުޅިވަރު އާއިލާގެ ތެރޭގައި އެތައް ބައެއްގެ ފާޑު ކިޔުންތައް އަމާޒުވެފައިވާ މަހްލޫފު، ކުރެއްވި ޓްވީޓެއްގައި ވަނީ، އެފްއޭއެމްގެ ރައީސް ބައްސާމް ޢަދީލް ޖަލީލަށާއި އެފްއޭއެމަށް ޝުކުރު އަދާކޮށްފަ އެވެ.\n"ވާހަކަ ދައްކައިގެން ކަންކަން ހައްލުކުރެވޭނެ" މަހްލޫފުގެ ޓްވީޓުގައި ބުނެފައި ވެއެވެ.\nދަގަނޑޭއަށް ގައުމީ ޓީމުން ފުރުސަތު ނުދޭ މައްސަލައިގާ، އެފްއޭއެމް ހޫނު ފެނަށް ވެއްޓިފައި ވަނިކޮށް މަހްލޫފު ވަނީ މީގެ ދުވަސްކޮޅެއް ކުރިން ބައްސާމްއާ ބައްދަލުކުރައްވާފަ އެވެ.\nވާހަކަ ދައްކައިގެން ކަންކަން ހައްލުކުރެވޭނެ ކަމަށް އިއްޔެ ވިދާޅުވެ، ދަގަނޑޭ ގައުމީ ޓީމަށް ނެގުމުގެ ކްރެޑިޓް މަހްލޫފު ނަންގަވަން މަސައްކަތް ކުރެއްވި އިރު، ދަގަނޑޭ ގައުމީ ޓީމަށް ނުނަގައިގެން އެ ހޫނު ގަނޑު އެންމެ ގަދަވެފައިވާ ދަނޑިވަޅުގައި ބައްސާމްއާ ބައްދަލުކުރެއްވުމަށް ފަހު ކުރެއްވި ޓްވީޓުގައި ކުޑަ މިނުން ދަގަނޑޭގެ ވާހަކަ ދެއްކެވިކަން ވެސް މަހްލޫފު ހާމަކުރައްވާފައެއް ނުވެއެވެ.\nއެ ބައްދަލުވުމުގެ ފޮޓޯއަކާއި އެކު 19 އޮގަސްޓްގައި މަހްލޫފު ކުރެއްވި ޓްވީޓްގައި ބުނެފައި ވަނީ ފުޓްބޯޅަ ޕްރޮމޯޓް ކުރުމާއި އަދި ހޯމް އެންޑް އަވޭ ލީގެއް މުޅި ރާއްޖޭގައި ބޭއްވުމުގެ މަޝްވަރާތައް ބައްސާމްއާ އެކު ކުރި ކަމަށެވެ.\nކޮންމެ ގޮތެއް ވިޔަސް، އެފްއޭއެމުން ވަނީ ދަގަނޑޭ ކަންތަކުގައި އުނބައް ޖަހާފަ އެވެ. ދަގަނޑޭ ޓީމުގައި ހިމަނާފައި ވަނީ ކޯޗު ބޭނުންވެގެން ކަމެއް، އެފްއޭއެމުން އަންގައިގެން ކަމެއް ނޭނގެއެވެ.\nއެކަމަކު ޔަގީނުން ވެސް އެނގޭ އެއްޗަކީ، ދަގަނޑޭގެ އުމުރު ހަގު ނުވާ ކަމެވެ. އަދި ގަތަރުގައި އޮންނަ ވޯލްޑް ކަޕު މުބާރާތް އަވަހެއް ވެސް ނުކުރެ އެވެ.\nއެހެންކަމުން، ކޯޗު މިހާތަނަށް ދަގަނޑޭއާ ގުޅޭ ގޮތުން ކީހާ ޅެން، ފަރިއްސައްވީ އެވެ. ގައިމުވެސް މިދިޔަ ހަފުތާގައި ގުއާމްއާ ދެކޮޅަށް ރާއްޖެ ކުޅުނު ފަހުން، މިއަދާ ހަމައަށް ދަގަނޑޭގެ ފެންވަރު އާދަޔާ ހިލާފަށް މޮޅުވެފައެއް ނުވެ އެވެ.\nމަހުލޫފް އެފްއޭއެމް ފުޓްބޯޅަ\nބޮޑެތި ޑިމާންޑުތަކާއެކު މޫސުމާ ބެހޭ ހަޅުތާލު މަޖިލިސް ކުރިމަތީގައި!\nމާކް ޒަކާބާގް ނޫ ކުލައިން ފޭސްބުކް ފަރުމާކުރި ސަބަބު މި އޮތީ!


South Asia Junior TT mubaaraathun Raajje7medal hoadhaifi\nދެކުނު އޭޝިއާ ޖޫނިއަރ ޓީޓީ މުބާރާތުން ރާއްޖެ ހަތް މެޑަލް ހޯދައިފި\n8 މަސް,3ހަފްތާ,4ދުވަސް, 17 ގަޑި, 15 މިނެޓް, 38 ސިކުންތު ކުރިން 2800އަހުމަދު ތޯޢިލް\nދިވެހިރާއްޖޭގައި ބޭއްވި ސަރަހައްދީ ފެންވަރުގެ ފުރަތަމަ ޓޭބަލް ޓެނިސް މުބާރާތް ކަމަށްވާ ސައުތު އޭޝިއާ ޖޫނިއަރ އަދި ކެޑޭޓް ޓޭބަލް ޓެނިސް ޗެމްޕިއަންޝިޕް ކާމިޔާބުކަމާ އެކު ނިންމާލައިފި އެވެ.\nމި ހިނގާ އެޕްރީލް މަހުގެ 20 ވަނަ ދުވަހުން ފެށިގެން 22 ގެ ނިޔަލަށް ސޯޝަލް ސެންޓަރުގެ އިންޑޯ ކޯޓުގައި ކުރިއަށް ދިޔަ އެ މުބާރާތް ނިންމާލުމުގެ ރަސްމިއްޔާތު ޝަރަފުވެރިކޮށްދެއްވީ ދިވެހިރާއްޖޭގެ މަހާ ރެހެންދީ މެޑަމް ފާތިމަތު އިބްރާހީމް އެވެ.\nއެކަމަނާއާއި އެކު މުބާރާތް ނިންމާލުމުގެ ރަސްމިއްޔާތުގައި އެޑިއުކޭޝަން މިނިސްޓަރު ޑރ. އައިޝަތު ޝިހާމްއާއި ދިވެހިރާއްޖޭގެ ސްޕޯޓްސް ކޮމިޝަނަރު އަލީ އުމަރުގެ އިތުރުން ކުޅިވަރުގައި ފާހަގަކޮށްލެއްވޭ ފަރާތްތަކުން ބައިވެރިވެފައިވެ އެވެ.\nޖޫނިއާ ޓީޓީ މުބާރާތުގެ ފައިނަލް މެޗުތައް ކުރިއަށް ދިޔަ އިރު، އެ މުބާރާތުގައި ސަރަހައްދީ ގަދަ ބާރު އިންޑިއާ، ސްރީ ލަންކާ، ބަންގްލަދޭޝް، ނޭޕާލް އަދި ޕާކިސްތާނުގެ ކުޅުންތެރިން ވާދަކުރި އެވެ.\nސައުތު އޭޝިއާ ޖޫނިއާ އަދި ކެޑޭޓް ޓޭބަލް ޓެނިސް ޗެމްޕިއަންޝިޕްގައި ރާއްޖޭގެ ހަ ފިރިހެން ކުޅުންތެރިންނާއި ފަސް އަންހެން ކުޅުންތެރިން ވަނީ ވާދަކޮށްފަ އެވެ. އަދި މުބާރާތުގެ ޓީމް އިވެންޓު ކެޓަގަރީން ރާއްޖެ ދެ މެޑަލެއް ހޯދި އިރު ސިންގަލްސް އިވެންޓުން ރާއްޖެ ވަނީ ހަތަރު މެޑަލެއް ހޯދާފަ އެވެ. އެއީ ހަ ލޯ މެޑަލާއި އެއް ރިހި މެޑަލްއެވެ.\nރާއްޖެއަށް ރިހި މެޑަލެއް ހޯދައިދިނީ އަންހެން ހޯޕްސް ކެޓަގަރީ އިން ފާތިމަތު ދީމާ އަލީ އެވެ. ނަމަވެސް، މުބާރާތުގެ ހުރިހާ ޓީމް އިވެންޓެއްގެ އިތުރުން އިންޑިވިޖުއަލް އިވެންޓުތަކުގެ ޗެމްޕިއަންކަން ހޯދައި މުޅި މުބާރާތުގެ ވެސް އެންމެ މޮޅު ގައުމަކަށް ހޮވުނީ އިންޑިއާ އެވެ.\nރާއްޖޭގައި އޭޝިއާ ޖޫނިއާ އަދި ކެޑޭޓް ޓޭބަލް ޓެނިސް ޗެމްޕިއަންޝިޕެއް ބާއްވައި ރާއްޖޭގެ ކުޅުންތެރިން ހަތް މެޑަލެއް ހޯދި އިރު، މީގެ ކުރިން ވެސް ރާއްޖެއިން ވަނީ މި މުބާރާތުގައި ވާދަކޮށް ކާމިޔާބީތަކެއް ހޯދާފަ އެވެ.\nއެގޮތުން މިދިޔަ އަހަރު އިންޑިއާގައި ބޭއްވި މުބާރާތުގައި ރާއްޖެއިން ތިން ލޯ މެޑަލް ހޯދި އިރު، 2016 ވަނަ އަހަރު ޕާކިސްތާންގެ ކަރާޗީގައި ބޭއްވި މުބާރާތުގައި ރާއްޖޭގެ އެތުލީޓުން ވަނީ ދެ ރިހި މެޑަލް ހޯދާފަ އެވެ.\nޓޭބަލް ޓެނިސް ސައުތު އޭޝޮއާ ޖޫނިއާ ޓޭބަލް ޓެނިސް ޗެމްޕިއަންޝިޕް ގައުމީ ޓީޓީ ޓީމް\nނަޝީދު ދޫ ރައްކާތެރިކުރުމަށް ޝެއިޚް އަލީ ޒައިދު ގޮވާލައްވައިފި\nއެމްއެންޔޫއިން ކޯސްތަކަށް އަހުލުވެރިކުރުމުގެ ޕްރޮގްރާމެއް ކުރިއަށްގެންދަނީ!\nކޮލަމްބިއާގައި ދިން ބޮމުގެ ހަމަލާއެއްގައި 21 މީހުން މަރުވެއްޖެ\nސަރުކާރު ދަމަހައްޓަން އެމްޑީޕީ އަށް މެޖޯރިޓީ ލިބެން ނުޖެހޭ: ނާޒިމް\nތެޔޮ ނުނެގޭނެކަމަށް ބުނެ މިނިސްޓަރ ޒަހާ ދެއްކެވި ވާހަކަތައް ސާބިތުކުރަން ޖެހޭ: ޑރ. ޝައިނީ\nގދ. ރަތަފަންދޫގައި އެމްޑީޕީ ޕްރައިމަރީ ކުރިއަށްދަނީ އުސޫލުތަކާއި ޚިލާފަށް!\nބިރުވެތިވާންވީ މީހުންނައް އެނގިދާނެތީއެއް ނޫން، ހެއްދެވި ފަރާތް ދެނެވޮޑިވެގެންވާތީ- ޑރ އިޔާޒް\nލިބުނު އަނިޔާއަކާއި ގުޅިގެން ކޭން ފުޓްބޯޅައާއި ދުރަށް!\n2 ދުވަސް ކުރިން 54 0\nލަލީގާގައި މެސީ 400 ގޯލު ކާމިޔާބުކޮށްފި\n4 ދުވަސް ކުރިން 46 0\nފަބްރިގަސް ޗެލްސީ ދޫކޮށް މޮނޮކޯއާއި ގުޅިއްޖެ\n6 ދުވަސް ކުރިން 49 0\nއެމެރިކާގެ ފުލުހުން ރޮނާލްޑޯގެ ޑިއެންއޭ ހޯދަނީ!\n1 ހަފްތާ ކުރިން 41 0


SunOnline: Dhe Korea ge gulhun badhahi kuran hulhuvi office govvaalifi\nދެ ކޮރެއާގެ ގުޅުން ބަދަހި ކުރަން ހުޅުވި އޮފީސް ގޮއްވާލައިފި\nރުގިއްޔާ މުހައްމަދު މޫސާ 16 Jun 2020, 16:53\nދެ ކޮރެއާގެ ލިއޭޒަން އޮފީސް ހުރި ސަރަހައްދުން ދުން އަރަނީ -- ފޮޓޯ: ރޮއިޓާސް\nސޯލް (ޖޫން 16): އުތުރު ކޮރެއާ އާއި ދެކުނު ކޮރެއާގެ މެދުގައި މަޝްވަރާތައް ބާއްވާ، ދެ ގައުމުގެ ގުޅުން ބަދަހި ކުރަން މީގެ ދެ އަހަރު ކުރިން ހުޅުވި ލިއޭޒަން އޮފީސް އުތުރު ކޮރެއާއިން ގޮއްވާލައިފި އެވެ.\nއުތުރު ކޮރެއާއިން ގޮއްވާލިކަން ކަށަވަރު ކޮށްދީފައި ވަނީ، ދެ ކޮރެއާގެ މެދުގައި މުވާސަލަތު ކުރަން ފަސޭހަ ކުރުމަށްޓަކައި 2018 ވަނަ އަހަރު ހުޅުވި އޮފީހެކެވެ. އެ އޮފީސް ހުންނަނީ ދެ ގައުމުގެ ބޯޑަރު ކައިރީ އޮންނަ އުތުރުގެ ސިޓީއެއް ކަމަށް ކޭސޯންގުގަ އެވެ.\nދެ ކޮރެއާގެ މުވައްޒަފުން މަސައްކަތް ކުރާ ގޮތަށް ހުޅުވި އެ އޮފީސް ހުންނަނީ ކޮރޯނާވައިރަސް ބަލިމަޑުކަން ފެތުރެން ފެށި ފަހުން މިދިޔަ ޖެނުއަރީ މަހުން ފެށިގެން ހުސްކޮށްފަ އެވެ.\nއުތުރާއި ދެކުނުގެ ގުޅުން މިފަހުން ގޯސްވެފައި ވަނީ އުތުރުން ފިލައިގެން ގޮސް ދެކުނުގައި ދިރިއުޅޭ ބައެއް މީހުން، ފުއްޕާހަމާއި ޑްރޯންތަކުގައި އައްސާފައި ބައެއް ތަކެތި އުތުރު ކޮރެއާއަށް ފޮނުވަމުންދާތީ އެވެ. އެގޮތަށް ފޮނުވާ ތަކެތީގެ ތެރޭގައި ކާނާ އާއި ޑޮލަރާއި އުތުރު ކޮރެއާއާ ދެކޮޅު މައުލޫމާތު ލިޔެފައިވާ ލީފްލެޓާއި ދެކުުނުގެ ހަބަރާއި ޑްރާމާތައް ފެންނަ ޕެން ޑްރައިވްތައް ހިމެނެ އެވެ.\nއުތުރު ކޮރެއާއިން ވަނީ އެ އަމަލުތައް ކުށްވެރިކޮށްފަ އެވެ. އަދި އެއީ ދެ ކޮރެއާގެ ލީޑަރުން 2018 ވަނަ އަހަރު ބައްދަލު ކުރައްވާ، ދެ ފަރާތުން "އަދާވާތްތެރި އަމަލުތަކާއި އަޑުގަދަކުރާ އާއި ލީފްލެޓުތައް މެދުވެރިކޮށް އެފަަދަ އަމަލުތަކަށް މަގުފަހި ކުރުން" ހުއްޓުވާނެ ކަމަށް އެއްބަސްވި އެއްބަސްވުމާ ހިލާފުވުން ކަމަށް ބުނެފަ އެވެ. އަދި މިދިޔަ އަންގާރައިގައި އުތުރު ކޮރެއާއިން ވަނީ ދެކުނާ އެކު އޮތް ހުރިހާ މުވާސަލާތީ ގުޅުމެއް ކަނޑާލާނެ ކަމުގެ އިންޒާރު ދީފަ އެވެ.\nމީގެ އިތުރުން އުތުރު ކޮރެއާގެ ލީޑަރު ކިމް ޖޮންގް އުންގެ ކޮއްކޯފުޅު ކިމް ޔޯ ޖޮންގް ވަނީ ލައޭޒަން އޮފިސް ސުންނާފަތި ކޮށްލާނެ ކަމުގެ އިންޒާރު މިދިޔަ ހަފްތާ ބަންދު ތެރޭގައި ދެއްވާފަ އެވެ. އަދި ދެ ކޮރެއާގެ މެދުގައި އޮންނަ ޑީމިލިޓަރައިޒްޑް ޒޯން (ޑީއެމްޒެޑް)އަށް ސިފައިން ފޮނުވަފާނެ ކަމަށްވެސް ވިދާޅުވެފަ އެވެ.\nދެކުނު ކޮރެއާއިން ވަނީ އުތުރުން އެ އޮފީސް ގޮއްވާލުމުން، ދެ ކޮރެއާގެ ގުޅުން ބަދަހި ކުރުމަށާއި ސުލްހައަށް އެދޭ މީހުންގެ އުއްމީދުތައް ފުޑުފުޑުކޮށްލާފައިވާ ކަމަށް ބުނެފަ އެވެ. އަދި ދެކުނުގެ ޑިފެންސް މިނިސްޓްރީން ވަނީ އުތުރުގެ ފައުޖުތައް މޮނިޓާ ކުރަމުންދާ ކަމަށާއި އެގައުމުން އަސްކަރީ ފިޔަވަޅު އަޅައިފި ނަމަ ރައްދު ދޭނެ ކަމަށް ބުނެފަ އެވެ.\nސެމްސަންގްގެ ވެރިޔާ ޖަލަށް ލާން ހުކުމްކޮށްފި\nޕާކް ގުން ހޭގެ ޖަލު ހުކުމް ސުޕްރީމް ކޯޓުން ދަމަހައްޓައިފި\nދެކުނު ކޮރެއާއިން 1 ދުވަސްތެރޭ ކޮވިޑުގެ 1،000 ކޭސް


Dhe bidheysee aku magumathi kohlumun, salaan jahaigen ulheythaa3mas!\nމަގުމަތިކޮށްލުމުން ސަލާން ޖަހައިގެން އުޅޭ ދެ ބިދޭސީން. މި ދެ މީހުން މިހެން އުޅޭތާ މިހާރު ތިންމަސް ވަނީ ވެފައި--\nދެ ބިދޭސީން ދިރިއުޅެނީ ވީރާނާވެފައި ހުރި ރޯހައުސްއެއްގައި، އެ މީހުން ދިރިއުޅޭ ރޯހައުސް--\nދެ ބިދޭސީއަކު ސަލާން ޖަހައިގެން އުޅޭތާ ތިން މަސް!\nކޮވިޑް-19 އާއެކު ރަށްރަށުގައި އެކުލަވައިލި ޓާސްކް ފޯސްތަކަށް ކުރިމަތިވި އެއް ގޮންޖެހުމަކަށްވީ ގަވައިދާ ހިލާފަށް އުޅޭ ބިދޭސީންގެ މައްސަލަތަކެވެ. ވަޒީފާތަކުން ވަކިކުރުމުންނާއި ދުވަހު މަސައްކަތް ނުލިބުމުގެ ސަބަބުން ކާނެ އެއްޗެއް، ވަންނާނެ ބޯހިޔާވަހިކަމެއް ހޯދުމަށް ގިނަ ބިދޭސީން ދިޔައީ ރަށުތެރޭގައި ސަލާން ޖަހަމުންނެވެ.\nގަވައިދާ ހިލާފަށް ގިނަ އަދަދެއްގެ ބިދޭސީން އުޅެމުންދާ ކުޅުދުއްފުށީ ކަހަލަ ރަށްރަށުގައި މިމައްސަލަ ދިޔައީ ދުވަހެއް ދުވަހަކަށް އިތުރު ވަމުންނެވެ. ބަގްލަދޭޝްއަށް ނިސްބަތްވާ، މުހައްމަދު މިލޮން ހުސެއިން (27އ) އާއި އިގްބާލު ހުސެއިން (28އ)، ކޮވިޑާއެކު ކުރިމަތިވީ ވަރަށް ދެރަ ގޮތެކެވެ. އެ ދެ މީހުން ކުޅުދުއްފުށީ ވެލިގަނޑުގައި އަޅަން ފަށާފައިހުރި ރޯހައުސްތަކުގައި ދިރިއުޅޭތާ މިހާރު ތިންމަސް ވަނީ ވެފައި އެވެ.\nއިގްބާލު ހުސެއިން ބުނާގޮތުގައި ނަމަ އޭނާ ކުރިން މަސައްކަތް ކުރަމުންދިޔައީ ރާބެކަޑަ ކެފޭގައި ކަމަށެވެ. އެކަމަކު ލޮކްޑައުންއާ ހަމައިން ވަޒިފާއިން ވަކިކުރީ އެވެ. އެހެންވުމުން މަގުމަތިވެ ކާނެ އެއްޗެއް ހޯދުމަށް ސަލާން ޖަހަނީ އެވެ. މުހައްމަދު މިލޮން ކުޅުދުއްފުއްޓަށް އައީ މީގެ ތިން މަސްކުރިން ނޮޅިވަރަމުންނެވެ.\nއޭނާ ބުނާގޮތުގައި ނަމަ ނޮޅިވަރަމްގައި އުޅުމަށްފަހު މާލެ ދިޔުމަށް ކުޅުދުއްފުއްޓަށް އައިތަނުން ލޮކްޑައުންވުމުގެ ސަބަބުން ކުޅުދުއްފުށީގައި ތާށިވީ ކަމަށެވެ. އެހެންވުމުން އަޅާނެލާނެ މީހަކު ނެތި މަގުމަތީވީ އެވެ. ދެ މީހުންވެސް ބުނާގޮތުގައި ނަމަ އެ މީހުން ރާއްޖެ ގެނައީ ނ އަތޮޅުގައި ހިންގަމުންދާ ސަން ޝިޔާމްގެ ދިގުރަށުގައި މަސައްކަތްކުރުމަށެވެ.\nއެކަމަކު އެއާޕޯޓާ ހަމައިން ދެ މީހުންގެވެސް ލިޔެކިޔުންތައް އެ މީހުން ގެނައި ކުންފުނިން އަތުލި އެވެ. ކޮންސްޓްރަކްޝަން މަސައްކަތުގައި ދިގު ރަށުގައި ގެންގުޅުމަށްފަހު އެތަނުން އެކަކު މަނަދޫއަށް ދޫކޮށްލީ އެވެ. އަނެއް މީހާ ގެންދިޔައީ މާލެއަށެވެ. އެ މީހުން ބުނާގޮތުން ނަމަ މާލެ ގެންދިޔުމަށްފަހު ކުންފުނިން އެ މީހުން ދޫކޮށްލީ އެވެ.\nއެ ދެ މީހުން ސަލާން ޖަހައިގެން ކުޅުދުއްފުށީގައި އުޅޭތާ ތިންމަހަށް ވުރެ ގިނަ ދުވަސްވެފައިވާއިރު އެ މީހުން ފެންވަރައި ފާހަނާކޮށް ހަދަނީ މިސްކިތްތަކުގެ ފާހާނާތަކުން ކަމަށް އެ މީހުން ބުނެ އެވެ. މަސައްކަތެއް ދޭނެ ބަޔަކު ނެތް އިރު ކުޅުދުއްފުށީގައި އުޅޭ ބަންގުލަދޭޝް މީހުންގެ ފަރާތުންވެސް އެހީތެރިކަމެއް ނުލިބޭ ކަމަށް އެ މީހުން ބުންޏެވެ. އެކަމަކު، ވަރަށް ގިނަ ދިވެހިންގެ ފަރާތުން ކާ އެއްޗެހި ލިބޭކަމަށާ މިހާރު ބޭނުންވަނީ ވީ އެންމެ އަވަހަކަށް ގައުމަށް ދާ ކަމަށް އެ ދެ މީހުންވެސް ބުންޏެވެ.\nކުޅުދުއްފުށީ ޓާސްކް ފޯސްގައި ހަރަކާތްތެރިވާ އޮފިޝަލަކު ވިދާޅުވީ، ކޮވިޑާއެކު ކުރިމަތިވި ދަތިތަކުގެ ތެރޭގައި ހައްލުކުރަން އެންމެ އުނދަގޫ މައްސަލައަކަށް ދިމާވީ ގަވައިދާ ހިލާފަށް އުޅެމުންދާ ބިދޭސީންގެ މައްސަލަތަކެވެ. އެހެންކަމުން ސަރުކާރުން މިހާރު ފަށާފައިވާ ޕްރޮގުރާމްގެ ތެރެއިން ބިދޭސީން ފޮނުވާލުމުގެ މަސައްކަތްތައް ކުޅުދުއްފުށީގައި ދަނީ ކުރަމުންނެވެ.\nއޮފިޝަލު ވިދާޅުވީ، މިއަދާ ޖެހެންދެން އެ ދެ ބިދޭސީން މާލެ ފޮނުވާލުމަށް މިނިސްޓްރީގައި އެދެމުންދާ ކަމަށާ ނަމަވެސް އެކަން އަދި ނުވެ އޮތީ މިނިސްޓްރީން ކައުންސިލަށް ފޮނުވާ ފައިނަލް ލިސްޓްގައި އެ ދެ މީހުން ހިމަނާފައިނުވާތީ ކަމަށެވެ. އެކަމަކު އެ މީހުންގެ މައުލޫމާތު ކަމާ ގުޅުން ހުރި ހުރިހާ ފަރާތްތަކާ ހިއްސާކުރެވިފައިވާނެކަމަށް އޮފިޝަލް ޔަގީންކަންވެސް ދެއްވި އެވެ.\nއެ ދެ ބިދޭސީންގެ ހާލަތު ބެލުމަށް ކައުންސިލްގެ ރައީސް އަދި ރެޑްކުރެންސެންޓްގެ އޮފިޝަލަކު ހަރަކާތްތެރިވަނީ--\nއެ ދެ ބިދޭސީންގެ ހާލަތު ދެނެގަތުމަށް ކައުންސިލްގެ ރައީސް އަބުދުލް ލަތީފް ހަސަން އާއި ރެޑްކުރެންސެންޓްގެ ފަރާތުން އެތަނަށް ޒިޔާރާތްކޮށް އެ މީހުންގެ ހާލަތު ބަލާފައިވެސް ވެ އެވެ.\nގާނޫނީގޮތުން ބިދޭސީންގެ ކަންތައްތައް ބެލުމަށް ހަވާލުކޮށްފައިވާ މޯލްޑިވްސް އިމިގުރޭޝަންއާ އެވެ. މިކަމާ ގުޅިގެން އިމިގުރޭޝަންއާ ސުވާލުކުރުމުން އެތަނުގެ މީޑިއާ އޮފިޝަލް ހަލީލް ކޭއޯއަށް ވިދާޅުވީ، ކުޅުދުއްފުށީ ރޯހައުސްއެއްގައި ގަވައިދާ ހިލާފަށް ސަލާން ޖަހައިގެން ދެ ބިދޭސީއަކު އުޅޭކަމެއް އެ މުވައްސަސާއަށް އެނގިފައިނުވާ ކަމަށެވެ.\nއޭނާ ވިދާޅުވީ، އިމިގުރޭޝަނުން ކުރިއަށްގެންދާ ރޫޓިންގގެ މަސައްކަތަށް މިވަގުތަށް މަޑުޖައްސާލާފައިވަނީ ކޮވިޑް-19 އާ ގުޅިގެން އިއުލާނުކޮށްފައިވާ ކުއްލި ނުރައްކަލު ހާލަތު އިއުލާނުކޮށްފައިވާތީ އާއި ރާއްޖޭގެ ބޯޑަރުވެސް ބަންދުކުރެވިފައިވާތީ ކަމަށެވެ. ނަމަވެސް އާންމު ހާލަތަކަށް އާދެވުމުން ގަވައިދާ ހިލާފަށް އުޅޭ ފަރާތްތަކުން ފުރުވާލުމަށް ކުރަން ޖެހޭ ކަންތައްތައް ރާވަމުންދާ ކަމަށެވެ.\n"އިކޮނޮމިކް މިނިސްޓްރީން ބިދޭސީން ފުރުވާލުމުގައި އަތޮޅުތެރެއިން ފޮނުވާ މީހުން އައިޑެންޑިފައި ކުރުމުގެ މަސައްކަތް ކޮށްދޭ. މިގޮތުން ކުޅުދުއްފުށި ކައުންސިލާއި އައްޑޫ ސިޓީ ކައުންސިލްއަށް އެހީތެރިކަން ފޯރުކޮށްދޭން ވަނީ ނިންމާފަ." އިމިގުރޭޝަންގެ މީޑިއާ އޮފިޝަލް ވިދާޅުވި އެވެ.\nމިވަގުތު އިމިގުރޭޝަން އެއްވެސް އޮޕަރޭޝަނެއް ކުރިއަށްނުގެންދާ ކަމަށާ މިވަގުތު ކުރަމުންގެންދާ މަސައްކަތަކީ އެކޮނޮމިކް މިނިސްޓްރީން ފުރުވާލައި ބިދޭސީންގެ އައިޑެންޑީޓީ ކަށަވަރުކޮށްދިން ކަމަށް އޭނާ ވިދާޅުވި އެވެ.\nދެ ބިދޭސީންގެ ހާލަތު އިމިގުރޭޝަން ނޭނގުނުނަމަވެސް ކުޅުދުއްފުށީގައި ބިދޭސީން ފުރުވާލުމަށް ހިންގާ އޮޕަރޭޝަންގައި އިމިގުރޭޝަންގެ އެހީތެރިކަންވެސް ލިބޭކަމަށް ކުޅުދުއްފުށީ ކައުންސިލުގެ ރައީސް ކުރިން ވަނީ ހާމަކުރައްވާފައި އެވެ.


Seezan ge aa film, "Finifenmaa" govvaali haadhisaa ah! | Mihaaru\nސީޒަން: "ފިނިފެންމާ" ލޯންޗު ހާދިސާގެ ފިލްމު އަހަރުގެ ފަހުކޮޅު ނިމޭނެ ކަމަށް ލަފާކުރޭ\nސީޒަންގެ އާ ފިލްމު، "ފިނިފެންމާ" ލޯންޗް ގޮއްވާލި ހާދިސާއަށް!\n24 ފެބުރުއަރީ 2018 - 16:15 14 comments\nސީޒަން ބުނީ "ފިނިފެންމާ: ގައްދާރުވީ ކާކު؟" ގެ ނަމުގައި ހަދާ ފިލްމުގެ ސްކްރިޕްޓް ލިއުމުގެ މަސައްކަތް މިހާރު ކުރިއަށް ދާ ކަމަށެވެ. ފިލްމު ޕްރޮޑިއުސްކުރަނީ ސީޒަންގެ އަމިއްލަ އެސް ޕްރޮޑަކްޝަނުންނެވެ.\n"ސްކްރިޕްޓް ލިޔަމުން މިހާރު މި އަންނަނީ. ފިނިފެންމާ ހާދިސާއާ އެކު ސިޔާސީ ގޮތުން އެ ދުވަސްވަރު ހިނގާފައި ހުރި ގިނަ ކަންތައްތަކެއް ފިލްމުން އެންޓަޓައިނިން ގޮތަކަށް ދައްކުވައި ދޭނަން،" ސްކްރީންރައިޓަރުގެ ނަން ސިއްރުކޮށް ސީޒަން ބުންޏެވެ.\n"ރިއަލް އިންސިޑެންޓަކަށް ހަދާ ފިލްމަކަށް ވިޔަސް، މި ޕްރޮޖެކްޓް ވަރަށް ސްމޫތުކޮށް ކުރިއަށް ދާނެ ކަމަށް އުންމީދު ކުރަނީ."\nއޭނާ ބުނީ ވަރަށް ގިނަ އަދަދަކަށް ސްޕެޝެލް އިފެކްޓްސް އާއި ސެޓް ވެސް ހަދައިގެން ޝޫޓް ކުރަން ޖެހޭ ފިލްމަކަށް ވާތީ، ބޮޑު ބަޖެޓެއް ބޭނުންވާނެ ކަމަށެވެ. މިހާރު އަންދާޒާކޮށްފައި ވަނީ 1.2 މިލިއަން ރުފިޔާ، އެ ފިލްމަށް ހޭދަވާނެ ކަމަށެވެ.\n"މީގެ ސްޕެޝަލް އިފެކްޓްސް މަސައްކަތް ކުރާނީ ލަންކާގެ ކުންފުންޏަކުން. ޕްރިޕްރޮޑަކްޝަނަށް ވަރަށް ބޮޑަށް ތައްޔާރުވެގެން ފިލްމް ޝޫޓް ކުރުމުގެ މަސައްކަތް ފަށާނީ،" ސީޒަން ބުންޏެވެ.\nއޭނާ ބުނި ގޮތުގައި ރޯދައިގެ ކުރިން "ފިނިފެންމާ" ރަސްމީކޮށް ލޯންޗް ކުރާނެ އެވެ. އަދި ފިލްމުގެ ޝޫޓިން ފަށާނީ އަހަރުގެ މެދު ތެރޭގައި ކަމަށް ވެސް ބުންޏެވެ.\n"މި އަހަރުގެ ފަހުކޮޅު ސިނަމާ އަށް ގެނެވޭތޯ ވަރަށް މަސައްކަތް ކުރާނަން،" ފިލްމުން ބޮޑަށް ފެންނާނީ އާ ތަރިންތަކެއްކަން ފާހަގަކޮށް އޭނާ ބުންޏެވެ.\n"ފަހަރުގައި ފިލްމުގެ ކުޑަ ރޯލަކުން އަހަރެން ވެސް ފެނިދާނެ. އެކަމަކު މި ފަހަރު ބޮޑަށް ބޭނުން ވަނީ ކެމެރާގެ ފަހަތަށް އެއްކޮށް ހުސްވާން."\nކާމިޔާބު ގިނަ ފިލްމުތަކެއް ކުޅެފައިވާ ސީޒަން ބުނީ "ފިނިފެންމާ" ހާދިސާ އަށް ބިނާކޮށް ފިލްމެއް ހަދަނީ ތަފާތު ވައްތަރެއްގެ ފިލްމެއް ބެލުންތެރިންނަށް ގެނެސް ދިނުމުގެ ބޭނުމުގައި ކަމަށެވެ.\n"އަހަރެން އަބަދުވެސް ބަލަން ސީދާ ލޯބީގެ ފިލްމެއް ހެދުމުގެ ބަދަލުގައި ތަފާތު ކޮންސެޕްޓަކަށް ފިލްމް ހެދޭތޯ،" އޭނާ ބުންޏެވެ.\n"ވަރަށް ބޮޑަށް އުންމީދުކުރަން މި ފަހަރު މި ހަދާ ފިލްމު ވެސް ބެލުންތެރިންނަށް ވަރަށް ކަމުދާނެ ކަމަށް."\nއޭނާ ބުނި ގޮތުގައި "ފިނިފެންމާ" އަކީ ހަމައެކަނި ދިވެހި އޯޑިއަންސަށް ހަދާ ފިލްމެއް ނޫނެވެ. "ފިނިފެންމާ" ލޯންޗް ގޮއްވައިލި ހާދިސާ ބޭރުގެ މީޑިއާތަކަށް ވެސް އަރާފައި ވާތީ، އިންޓަނޭޝަނަލް މާކެޓަށް ވެސް ފިލްމު ވިއްކޭނެ ކަމަށް އޭނާ ބުންޏެވެ.\nއިތުރު ލިޔުންތައް އަލީ ސީޒަން ދިވެހި ފިލްމް އިންޑަސްޓްރީ ރައީސްގެ ލޯންޗުގެ ގޮވުން


Maldives international education expo anna mahu\nމޯލްޑިވްސް އިންޓަނޭޝަަނަލް އެޑިއުކޭޝަން އެކްސްޕޯ އަންނަ މަހު\nރާއްޖޭގައި ބާއްވާ އެންމެ ބޮޑު އެއް އެޑިއުކޭޝަން ފެއާ ކަމަށްވާ، މޯލްޑިވްސް އިންޓަނޭޝަަނަލް އެންޑް ކެރިއަ އެކްސްޕޯ އަންނަ މަހު ބާއްވަން ނިންމައިިފި އެވެ.\nމޯލްޑިވްސް އެގްޒިބިޝަން އެންޑް ކޮންފަރެންސް ސާވިސަސް (މެކްސް) އާއި އަސަރީ ސާވިސް ގުޅިގެން އަންނަ މަހު 14 އިން 16 އަށް ދަރުބާރުގޭގައި ބާއްވާ މި ފެއާގައި ބޭރުގެ އަށް ގައުމެއްގެ ކޮލެޖުތަކާއި ޔުނިވާސިޓީތަކާއި ރާއްޖޭގައި މަތީ ތައުލީމުދޭ ހުރިހާ ތަންތަނަކުން ބައިވެރިވާނެ އެވެ.\nބާއްވަމުން އަންނަތާ ހަތަރު އަހަރުވެފައިވާ މި ފެއާ މި އަހަރުވެސް ބާއްވަނީ ޕްރައިވެޓް ހަޔާ އެޑިއުކޭޝަން އެސޯސިއޭޝަން އާއި މިނިސްޓްރީ އޮފް ހަޔަ އެޑިއުކޭޝަން އަދި މޯލްޑިވްސް ކޮލިފިކޭޝަން އޮތޯރިޓީގެ އެއްބާރުލުމާވެސް އެކު އެވެ.\n500 އަށްވުރެ ގިނަ ކޯސް\nމި އަހަރުގެ ފެއާގައި ވަޒީފާގެ ފުރުސަތާއި މަތީ ތައުލީމުގެ ފުރުސަތުތަކުގެ އިތުރުން ކެރިއަ ގައިޑެންސް ދިނުން އޮންނާނެ އެވެ.\nއަސަރީ ސާވިސް އިން ބުނި ގޮތުގައު މި އަހަރުވެސް 40 އަށްވުރެ ގިނަ ތައުލީމީ އިންސްޓިޓިއުޓުން 500 އަށްވުރެ ގިނަ ކޯސްތައް ހުށަހަޅާނެ އެވެ.\nވަޒީފާގެ ހާއްސަ ފުރުސަތުތަކެއް\nމި އަހަރުގެ ފެއާ ކުރިއަށްދާއިރު، ޓޫރިޒަމް ދާއިރާގައި ހުރި ވަޒީފާގެ ފުރުސަތުތަކާބެހޭ ގޮތުން ހާއްސަ ސެމިނާތައް ކުރިއަށްދާނެ އެވެ. މި ސެމިނާތަކުގައި ޓޫރިޒަމް ދާއިރާގައި ހަރަކާތްތެރިވާ އެވޯޑް ވިނިން ހަތަރު ޝެފަކު މައުލޫމާތު ދެއްވާނެ އެވެ. އަދި އިމާރާތް ކުރުމުގެ ދާއިރާ އާއި ސިއްހީ ދާއިރާ އަދި މީޑިއާގައި ހުރި ފުރުސަތު ތަކުގެ މައުލޫމާތު ދޭނެ އެވެ.\nޕްލާސްޓިކް މަދުކުރަން ދަރިވަރުންގެ ހުށަހެޅުމެއް މަޖިލީހަށް


Mi aharu nimeyiru tourismun gehlunuthan anburaa hodheyne: Minister\nމި އަހަރު ނިމޭއިރު ޓޫރިޒަމުން ގެއްލުންތަން އަނބުރާ ހޯދޭނެ: މިނިސްޓަރު\nޓޫރިޒަމް މިނިސްޓަރު އަބްދުﷲ މައުސޫމް އަވަސް އަށް ކުރިން އިންޓަވިއު ދެއްވަނީ -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nކޮވިޑް-19 ގެ ސަބަބުން ޓޫރިސްޓުން އައުން މަދުވެފައިވީ ނަމަވެސް، އަހަރު ނިމެންވާއިރަށް ގެއްލުނުބައި ހޯދުމުގެ އުއްމީދު އެބައޮތް ކަމަށް ޓޫރިޒަމް މިނިސްޓްރީން ބުނެފި އެވެ.\nސަންގު ޓީވީގައި ވާހަކަ ދައްކަވަމުން ޓޫރިޒަމް މިނިސްޓަރު ޑރ. އަބްދުﷲ މައުސޫމް ވިދާޅުވީ ކުރިން އުއްމީދު ކުރީ މި އަހަރުގެ ލޯސީޒަން ރަނގަޅުވާނެ ކަމަށެވެ. ނަމަވެސް މިހާރު އެވްރެޖުކޮށް ޓޫރިސްޓުން އަންނަނީ ދުވާލަކު 1500 އިން ދަށުން ކަމަށެވެ.\n"އެހެންނަމަވެސް އުންމީދުކުރީ މަދުވެގެން ދުވާލަކު 3،000 އިން މަތިން އަންނާނެ ކަމަށް. އުއްމީދު ކުރިވަރަށް ވުރެ މިހާރު އަންނަ ފަތުރުވެރިންގެ އަދަދު 50 ޕަސެންޓް މަދު. އެކުން އަޅުގަނޑުމެން ހީކޮށްގެން ތިބީ މިދިޔަ ޕީކް ސީޒަނަށް ޔޫރަޕުން އަންނަން ތިބި މީހުން ނައުން މިއީ ޔޫރަޕުގެ ހާލު ބޮޑުވެ، ކާރޫ ބާރޫ ބޮޑުވެގެން އެމީހުންނަކަށް ނާދެވުނު. އެކަމަކު ޔޫރަޕުން ލުއިދޭ ގަޑީގައި މިކޮޅަށް [ރާއްޖެ] އަންނާނެ ކަމަށް،" މައުސޫމް ވިދާޅުވި އެވެ.\nމިނިސްޓަރު އިތުރަށް ވިދާޅުވީ ޔޫރަޕުގެ ހޫނު މޫސުގައި ބައެއް ގައުމުތައް އަގު ހެޔޮވުމުން އެމީހުން އާއްމު ގޮތެއްގައި ނާންނަ ކަމަށެވެ. ނަމަވެސް މި މަހުގެ 21 އިން ފެށިގެން ބްރިޓިޝް އެއާވޭސްގެ ގިނަ ދަތުރުތަކެއް ކޮންމެ ދެ ދުވަހަކުން އަންނަ ގޮތަށް އޮއްވައި ރާއްޖޭގެ ކޭސްތައް މަތިވުމުން ރާއްޖެ ރެޑްލިސްޓަށް އެރުމަކީ ލިބުނު ގެއްލުމެއް ކަމަށެވެ.\n"އަނެއްކޮޅުން ސައުތު އޭޝިއާގައި [އިންޑިއާ]ގައި ކޭސްތައް މައްޗަށް ދާތީވެ ރާއްޖޭން ވިސާ ދިނުން ހުއްޓާލީ. ސައުތު އޭޝިއާ އިން އެބަ އާދެ ގާތްގަނޑަކަށް 25 ޕަސެންޓު އެބަ އާދެ. މި ދެ ކޮޅުން އެންމެ ބޮޑުބައި ގެއްލުންވީ،" މައުސޫމް ވިދާޅުވި އެވެ.\nނަމަވެސް، މިނިސްޓަރު ވިދާޅުވި ގޮތުގައި އިންޑިސްޓްރީގެ މަސައްކަތުން ގެއްލިގެން ދިޔަތަން މި އަހަރު ތެރޭގައި ހޯދުމުގެ އުއްމީދު އެބައޮތެވެ.\n"ނަމްބަރުތައް ލިބޭނެ ބެޑްނައިޓްސް ވެސް ލިބޭނެ. އިރާދުކުރެއްވީތީ ރާއްޖޭގެ ރޭޓްތައް ވެސް ރަނގަޅު،" މައުސޫމް ވިދާޅުވި އެވެ.\nޓޫރިޒަމް މިނިސްޓްރީގެ ހިސާބުތައް ދައްކާ ގޮތުން އިއްޔެގެ ނިޔަލަށް ރާއްޖެއަށް އައިސްފައިވަނީ 460،924 ޓޫރިސްޓުންނެވެ.\nމިދިޔަ އަހަރު ރާއްޖެއަށް އައިސްފައިވަނީ 555،494 ޓޫރިސްޓުންނެވެ. އަދި އޭގެ ކުރީ އަހަރު 1.7 މިލިއަން ޓޫރިސްޓުން އައިސްފައިވެ އެވެ. ސަރުކާރުން ބުނެފައިވަނީ މި އަހަރު 1.5 މިލިއަން ޓޫރިސްޓުން އަންނާނެ ކަމަށެވެ.\nޓޫރިޒަމް ޓޫރިސްޓް އެރައިވަލް މިނިސްޓްރީ އޮފް ޓޫރިޒަމް + ކޮވިޑް-19 ދިވެހި ރާއްޖެ އަލުން ހުޅުވާލުން ޑރ. އަބްދުﷲ މައުސޫމް


Raees Solih Keyodhooge muassasaathakuge beyfulhunnai...\nރާއްޖެ - ރައީސް ސޯލިހު ވ. އަތޮޅުގައި\nރައީސް ސާލިހު ކެޔޮދޫގެ މުއައްސަސާތަކުގެ ބޭފުޅުންނާއި ބައްދަލުކުރައްވައިފި\nނަރުދަމާގެ މަސައްކަތާއި ބަނދަރުގެ ދަތިކަން ހުރިކަން މި ރަށުގެ ކައުންސިލުން ފާހަގަކުރެއްވި\nކ. މާލެ 14 މާރޗް 2019 | ބުރާސްފަތި 15:44 1,409\nރައީސް ސާލިހު ކެޔޮދޫގެ ބައެއް މުއައްސަސާތަކާއި ބައްދަލުކުރެއްވުން - ޝުއައިބް މުހައްމަދު އިގްބާލް\nރައީސް އިބުރާހިމް މުހައްމަދު ސޯލިހު ވ. ކެޔޮދޫގެ މުއައްސަސާތަކުގެ ބޭފުޅުންނާއި ބައްދަލު ކުރައްވައިފިއެވެ.\nއެމްޑީޕީގެ ކެމްފެއިން ދަތުރުފުޅެއްގައި ވ. އަތޮޅަށް މިހާރު ކުރައްވަމުން ގެންދަވާ މި ދަތުރުފުޅުގައި އެމަނިކުފާނު ވަނީ ކެޔޮދޫގެ ކައުންސިލާއި، ސުކޫލާއި، ސިއްހީ މަރުކަޒުގެ އިތުރުން އެ ރަށުގައި ހުރި ސަރުކާރުގެ އެހެނިހެން މުއައްސަސާތަކުގެ އިސް ފޭފުޅުންނާއި ބައްދަލު ކުރައްވާފައެވެ.\nސުކޫލަށް ދިމާވެފައިވާ ޖާގައިގެ ދަތިކަމާއި، ރަށުގެ ނަރުދަމާގެ މަސައްކަތާއި ބަނދަރުގެ ދަތިކަން ހުރިކަން އެ ރަށުގެ ކައުންސިލުން ފާހަގަ ކުރެއްވިއެވެ.\nބުރާސްފަތި ދުވަހުގެ ހެނދުނު އެ ރަށުގައި އޮތް ކެމްޕެއިން ހަރަކާތުގައި ވާހަކަފުޅު ދައްކަވަމުން ރައީސް ސާލިހު ވަނީ، ކެޔޮދޫ އަކީ ދަތިތަކެއް ހުރި ރަށެއްކަން ފާހަގަ ކުރައްވާފައެވެ. އަދި އެދަތިތައް ފިލުވައިދެއްވުމަށް މަސައްކަތް ކޮށްދެއްވާނެ ކަމަށް ވިދާޅުވެފައެވެ. އެގޮތުން މިރަށުގެ ބަނދަރުގެ ފޭސް ދޭއްގެ މަސައްކަތް ވަރަށް އަވަހަށް ފައްޓަވާނެ ކަމަށާއި، ސުކޫލްގައި މަލްޓި-ޕާޕަސް ހޯލަކާއި ޒުވާނުންނަށް ކުޅިވަރު ކުޅެވޭނެ ވަސީލަތްތައް ވަރަށް އަވަހަށް ގާއިމް ކޮށްދެއްވާނެ ކަމަށް ވިދާޅުވިއެވެ. އަދި އެކަންކަން މިއަހަރުގެ ބަޖެޓްގައި ވެސް ހިމެނިފައިވާނެކަމަށް ވިދާޅުވިއެވެ.\nކެޔޮދޫގެ މުއައްސަސާތަކާއި ރައީސް ބައްދަލުުކުރެއްވުން\nރައީސް ސޯލިހުގެ މި ދަތުރުފުޅުގައި ބުރާސްފަތި ދުވަހު ވަނީ ވ. އަތޮޅު ފެލިދޫއަށް ވެސް ޒިޔާރަތްކުރައްވާފއެވެ. ފެލިދޫގައި އެމަނިކުފާނު ވަނީ މިދާއިރާއަށް އެމްޑީޕީން ކުރިމަތިލައްވާފައިވާ ކެނޑިޑޭޓް މުހައްމަދު މަބުރޫކުގެ ކެމްޕެއިން ލޯންޗް ކޮށްދެއްވާފައެވެ.\nރައީސް ސޯލިހުގެ މި ދަތުރުފުޅުގައި ރައީސް އޮފީހުގެ ބައެއް އިސްވެރިންގެ އިތުރުން ސަރުކާރުގެ ފޮރިން މިނިސްޓަރ އަބުދުﷲ ޝާހިދު ބައިވެރިވެވަޑައިގަންނަވައެވެ.\nރައީސް ވ. އަތޮޅަށް ކުރެއްވި ދަތުރުފުޅަށް ފަހު އެނބުރި މާލެ ވަޑައިގަންނަވާނީ ބުރާސްފަތި ދުވަހުގެ ހަވީރުއެވެ.